കുറുമാന്റെ കഥകള്: മെയിഡ് ഇന് യു എ ഇ\nമെയിഡ് ഇന് യു എ ഇ\nഏകദേശത്തോളമൊരു വര്‍ഷത്തോളമായി ഞങ്ങളുടെ വീട്ടില് ജോലി ചെയ്ത്, മക്കളെ സ്വന്തം മക്കളായി തന്നെ ഊട്ടിയുറക്കി, കുടുംബത്തിലെ തന്നെ ഒരംഗമായി മാറികഴിഞ്ഞിരുന്ന മെയിഡിന് സ്വന്തം വീട്ടിലെ സ്വത്ത് ഭാഗം വയ്പ്പും, അതിനോടനുബന്ധമായി കോമ്പ്ലിമെന്റായി വരുന്ന തര്‍ക്കവും പ്രമാണിച്ച്, മൂന്ന് നാലു മാസത്തേക്ക് നാട്ടിലേക്ക് പോവണം എന്ന് രാത്രി പിറ്റേന്നേക്കുള്ള ലഞ്ച് പായ്ക്ക് ചെയ്യുന്നതിനിടയില് പറഞ്ഞപ്പോള്, നാലോ അഞ്ചോ ദിവസത്തിനുള്ളില് ഞങ്ങള് മറ്റൊരു മെയിഡിനെ കണ്ടെത്താം അതിനുശേഷം പോയാല് പോരേ ചേച്ചീ എന്ന് വാമഭാഗം ചോദിച്ചപ്പോള്, അതായാലും മതിയെന്ന മുഖഭാവം ധരിച്ച് നിന്നിരുന്ന മെയിഡിനോട്, മറ്റൊരു മെയിഡിനെ കിട്ടാതെ അവര് പോവില്ല എന്ന അമിതമായ ആത്മവിശ്വാസത്തിനടിമപ്പെട്ട്, ഏയ് അടുത്ത മെയിഡ് വരുന്നത് വരെയൊന്നും നിങ്ങള് കാക്കണ്ട ചേച്ചീ. നാളെയോ മറ്റന്നാളോ എപ്പോള് വേണമെങ്കിലും പൊയ്ക്കൊള്ളൂ എന്ന് ഞാന് ഒരല്പം അഹങ്കാരത്തോടെ പറഞ്ഞപ്പോഴും, പിറ്റേന്ന് രാവിലെ ടിക്കറ്റ് ബുക്ക് ചെയ്ത് അന്ന് രാത്രി തന്നെ ഞങ്ങളേം കുട്ടികളേം തനിച്ചാക്കി അവര് യാത്രപറഞ്ഞ് പോകുമെന്ന് ഞാന് സ്വപ്നേപി പോലും കരുതിയില്ല.\nഭാഗം വെപ്പിനു ശേഷം പെരുവഴിയിലായില്ലെങ്കില് നാട്ടിലെ പ്രശ്നങ്ങള് ഒരു വഴിക്കാക്കി, ഒന്നോ, രണ്ടോ, മൂന്നോ കൂടിയാല് നാലും മാസങ്ങള്‍ക്കുള്ളില് തന്നെ ഞാന് തിരിച്ചുവരും, വന്നിരിക്കും, ഇത് സത്യം, സത്യം സത്യം എന്ന് മൂന്ന് തവണ സത്യം ചെയ്തിട്ടാണ് പെട്ടിയെടുത്ത് നാട്ടിലെ സ്വത്തിന്റെ പ്രമാണം വാങ്ങാന് അവര് യാത്രയായത്.\nനവംബര് ഇരുപത്തേഴാം തിയതി വ്യാഴാഴ്ച രാത്രി അവര് പോയപ്പോള്, വെള്ളിയാഴ്ചയും, ശനിയാഴ്ചയും എനിക്കും കുറുമിക്കും ജോലിക്ക് അവധിയായതിനാലും, ആദി കുട്ടികുറുമിക്ക് സ്കൂളവധിയായതിനാലും മെയിഡില്ലാത്ത ടെന്‍ഷന് എനിക്കത്ര കാര്യമായി ഫീല് ചെയ്തില്ലയെന്ന് മാത്രമല്ല രണ്ട് ദിവസത്തെ അവധിക്കുള്ളില് എങ്ങിനെയെങ്കിലും ഏതെങ്കിലും മെയിഡിനെ കിട്ടാതിരിക്കില്ല എന്ന അമിതമായ ആത്മവിശ്വാസവും എന്റെയുള്ളില് തിരപോലെ അലയടിച്ചിരുന്നു.\nവെള്ളിയാഴ്ച പുലര്‍ച്ചെ പതിനൊന്ന് പതിനൊന്നരക്ക് പള്ളിയുറക്കവും, പല്ലുതേപ്പും കുളിയും കഴിഞ്ഞ് പള്ളിപ്രാതല് തയ്യാറായോ പ്രിയതമേ എന്നുരചെയ്തപ്പോള് ഇന്ന് പള്ളിപട്ടിണി കിടക്കൂ നാഥാ എന്നവള് വിനയപുരസ്സരം മറുപടി നല്‍കി. പ്രാതല് ഇല്ലെങ്കില് വേണ്ട ഉച്ചക്കെന്താന്ന് ചോദിച്ചപ്പോള് എന്താ ഇഷ്ടമുള്ളതെന്ന് വച്ചാല് സണ്‍റൈസ് സൂപ്പര്‍മാര്‍ക്കറ്റില് ചെന്ന് വാങ്ങികൊണ്ട് വന്ന് വച്ച് കഴിച്ചോളൂ എന്ന് മറുപടി പറഞ്ഞപ്പോള് അപ്പോള് നിനക്കും കുട്ട്യോള്‍ക്കുമൊ എന്നൊരു ചോദ്യം ഒരവസാന ശ്രമം പോലെ ഫലിക്കില്ലാന്നറിഞ്ഞിട്ടും തൊടുത്തു നോക്കി.\nഞങ്ങള് കഞ്ഞി വച്ച് കുടിച്ചോണ്ട്, നിങ്ങളെപോലെ ഇന്നത് വേണമൊന്നും ഞങ്ങള്‍ക്കില്ലേ എന്നവള് പറഞ്ഞപ്പോള്, ചലോ, ഭക്ഷണ കാര്യമല്ലെ, എങ്ങിനെയെങ്കിലും മാനേജ് ചെയ്യാം എന്ന് കരുതി, സൂപ്പര്‍മാര്‍ക്കറ്റിലേക്ക് പോകാന് വിശന്ന വയറോടെ വസ്ത്രം മാറുന്നതിനിടയില്, അതേ, സൂപ്പര്‍മാര്‍ക്കറ്റില് പോകുമ്പോള് അവിടുത്തെ ഷെല്‍ഫീന്ന് നല്ലത് നോക്കി ഒരു മെയിഡിനേം എടുത്തോളൂ. പുതിയ ജോലിയും ഓഫീസുമാ, എനിക്ക് ലീവെടുക്കാന് പറ്റില്ലാ. നാളെ കഴിഞ്ഞാല് ഞാന് ഓഫീസിലേക്ക് പോകും,മെയിഡിനെ കിട്ടുന്നതു വരെ കുട്ടികളേം നോക്കി നിങ്ങള് വീട്ടിലിരുന്നോയെന്ന ആറ്റം ബോമ്പവള് ഇട്ടപ്പോള് മാത്രമാണ്, ഏയ് അടുത്ത മെയിഡ് വരുന്നത് വരെയൊന്നും നിങ്ങള് കാക്കണ്ട ചേച്ചീ. നാളെയോ മറ്റന്നാളോ എപ്പോള് വേണമെങ്കിലും പൊയ്ക്കൊള്ളൂ എന്ന് രണ്ട് നാള് മുന്‍പ് അഹങ്കാരത്തോടെ ഞാന് പറഞ്ഞതിന്റെ ആഫ്റ്റര് എഫക്റ്റ് അഥവാ ഞാന് കുഴിച്ച കുഴിയില് ഞാന് തന്നെ വീണു എന്ന അവസ്ഥ സംജാതമായെന്ന തിരിച്ചറിവെനിക്കുണ്ടായത്! തന്നേയുമല്ല, അവശേഷിച്ച ലീവെല്ലാം പെറുക്കിയെടുത്ത് ഒപ്പം അല്പം വിത്തൌട്ട് പേയും ചേര്‍ത്ത് നവംബറില് തനിച്ച് നാട്ടില് പോയി ഞാന് അര്‍മ്മാദിച്ച് വന്നതിന്റെ കലിപ്പും വാമഭാഗത്തിന്റെ വാചകത്തില് മുഴച്ച് നിന്നിരുന്നു.\nദൈവമേ, ഇതൊരു കൊലച്ചതിയായല്ലോ? വാമഭാഗമാണെങ്കില് ഇത്തരം കാര്യങ്ങള് പറഞ്ഞാല് രജനീകാന്തിന്റെ പെങ്ങളായി മാറും. ഒരു തവണ സൊന്നാ നൂറു തവണ സൊന്നമാതിരി!\nമെയിഡിനുവേണ്ടി പത്രത്തില് പരസ്യം കൊടുക്കണമെങ്കില് ശനിയാഴ്ചയാകണം. ശനിയാഴ്ച പത്രത്തില് കൊടുത്താലും മൂന്ന് ദിവസം കഴിഞ്ഞ്, ചൊവ്വാഴ്ചയോ, ബുധനാഴ്ചയോ മാത്രമെ പരസ്യം പത്രത്തില് പ്രത്യക്ഷപെടുകയുള്ളൂ. ഇനി പത്രത്തില് പരസ്യം പത്രത്തില് പ്രത്യക്ഷപെട്ടാല് തന്നേയും, ഒന്നോ രണ്ടോ ദിവസത്തിനുള്ളില് മെയിഡുകള് പ്രത്യക്ഷപെടണമെന്നില്ലാന്ന് മാത്രമല്ല ചിലപ്പോള് ഒരാഴ്ചകഴിഞ്ഞാലും ആരും പ്രത്യക്ഷപെട്ടില്ലാന്നും വരാം. അത്രയും ദിവസം മെയിഡില്ലാതെ എന്ത് ചെയ്യും? റെസഷന് കാലമാ, ലീവെടുക്കല് പോയിട്ട് “ലി“ എന്നു പറഞ്ഞാല് തന്നെ ജോ“ലി” പോകുന്ന അവസ്ഥ!\nസൂപ്പര്‍മാര്‍ക്കറ്റിലേക്ക് നടക്കുന്ന വഴിക്കാണ് കുട്ടികളെ ശരിക്കും നോക്കാത്തകാരണം മാസാമാസം മെയിഡുമാരെ മാറ്റുന്ന (പൊടികുഞ്ഞിനെ നോക്കാന് എക്സ്പര്‍ട്ടൈസ് ആയ മെയിഡ് തന്നെ വേണം) കൊളീഗായ ജോണ് ജോണ്‍സന്റെ പേരോര്‍മ്മ വന്നത്. ഉടന് തന്നെ വിളിച്ചു.\nഡാ, നിന്റെ വീട്ടില് ഇപ്പോള് മെയിഡുണ്ടോ?\nമെയിഡ് പോയിട്ട് ഞങ്ങള് വരെ ഉണ്ടിട്ടില്ല. മെയിഡ് ഊണ് തയ്യാറാക്കുന്നതേയുള്ളൂ. എന്നാത്തിനാടാ ഈ പതിനൊന്നേമുക്കാല് നേരത്ത് ഉണ്ടോ എന്നന്വേഷിക്കണെ?\nഹെന്റമ്മേ, എന്നെ കൊല്ല്! മെയിഡ് ഊണുകഴിച്ചോന്നല്ലഡാ ചോദിച്ചത്. നിന്റെ വീട്ടില് മെയിഡുണ്ടാന്ന്.\nഎങ്കില് അങ്ങിനെ ചോദിക്കേണ്ടേടാ. എന്റെ വീട്ടില് ഇപ്പോള് ഒരു മെയിഡുണ്ട്.\nഎത്രനാളായിഡാ ഈ മെയിഡ് നിന്റെ വീട്ടില്?\nരണ്ട് മൂന്നാഴ്ചയായടാ, പക്ഷെ ഇതും കണക്കാ ഉടന് തന്നെ മാറ്റേണ്ടി വരുമെന്നാ തോന്നത്. എന്നാ പറ്റീടാ കുറൂ. എന്നാത്തിനാ ചോദിച്ചേ?\nഅതൊക്കെ പറയാം. നീ എന്നാ മെയിഡിനു വേണ്ടി അവസാനമായി പരസ്യം കൊടുത്തത്? രണ്ട് മൂന്നാഴ്ചയായികാണും. എന്നാതാടാ?\nഎന്റെ മെയിഡ് അത്യാവശ്യമായി നാട്ടില് പോയി. എനിക്കൊരു മെയിഡ് അത്യാവശ്യമായി വേണം. നിന്റെ കമ്പ്യൂട്ടറില് അവസാനം കൊടുത്ത പരസ്യത്തിനു റെസ്പോന്‍ഡ് ചെയ്ത മെയിഡുമാരുടെ ഡാറ്റാബേസുണ്ടെങ്കില് എനിക്കൊന്നയച്ചു താഡാ.\nഅതിനെന്നാതാടാ, ഞാന് ഇപ്പോള് തന്നെയയക്കാം.\nതാങ്ക്യൂവും ബൈയും പറഞ്ഞ് സൂപ്പര്‍മാര്‍ക്കറ്റിന്റെ മുന്‍പില് എത്തിയപ്പോഴേക്കും പന്ത്രണ്ടാകാറായിരിക്കുന്നു. വെള്ളിയാഴ്ചയല്ലെ കടയുടെ മുന്‍വശത്തെ ഷട്ടറ് താഴ്ത്താന് തുടങ്ങുന്നു. ഒരുവിധം മുതലക്കൂപ്പടിച്ച് ഉള്ളില് കയറി തിടുക്കത്തില് സാധനങ്ങളെല്ലാം എടുത്ത് ബില്ലുമടച്ച് അവിടെ ജോലിചെയ്യുന്ന പരിചയക്കാരോടൊക്കെ അവരുടെ അറിവില് വല്ല മെയിഡുമാരും ജോലി നോക്കുന്നുണ്ടെങ്കില് പറയാന് പറഞ്ഞേല്‍പ്പിച്ച് ഫ്ലാറ്റിലേക്ക് വരുന്ന വഴിക്ക് ഫ്ലാറ്റിലെ സെക്യൂരിറ്റിക്കാരോടും പറഞ്ഞേല്‍പ്പിച്ചു വല്ലവരും മെയിഡിന്റെ ജോലി തപ്പി വന്നാല് ഒന്ന് പറഞ്ഞേക്കണേയെന്ന്.\nവീട്ടില് എത്തിയതും സൂപ്പര്‍മാര്‍ക്കറ്റില് നിന്നും വാങ്ങിയ സാന്റ് വിച്ച് കഴിച്ച് വിശപ്പടക്കിയതിനുശേഷം വസ്ത്രം മാറി പോത്തിറച്ചിയുടെ കവറുമായി പാചകശാലയിലേക്ക് വലം കാലു വച്ച് കയറുന്നതിനുമുന്‍പ് അവസാനശ്രമമെന്നോണം അല്പം ശബ്ദമുയര്‍ത്തി തന്നെ ചോദിച്ചൂ. ഡ്യേ, മെയിഡിനെ ആരേങ്കിലും കിട്ട്വോന്ന് നോക്കാന് എനിക്ക് കുറേ ഫോണ് വിളിക്കാനുണ്ട്, പോത്ത് നീ വയ്ക്ക്ണ്ടാ, അതോ ഞാന് വയ്ക്കണാ?\nഞാന് ഇവിടെയൊക്കെ ഒന്ന് അടിച്ച് വാരി തുടച്ച് വൃത്തിയാക്കിയിട്ട് കുട്ടികളെ കുളിപ്പിക്കട്ടെ. പോത്താ, ആടാ, കോഴ്യാ, എന്താന്ന്ച്ചാല് നിങ്ങള് തന്നെ വച്ചാല് മതി. അല്ലെങ്കില് വേണ്ട, ഇനി ഞാന് വച്ച് വിളമ്പി തന്നില്ലാന്ന് പറയണ്ട, നിങ്ങള് ഇവിടെ അടിച്ച് വാരി തുടച്ച് വൃത്തിയാക്കി കുട്ടികളെ കുളിപ്പിക്ക്, പാചകം ഞാന് തന്നെ ചെയ്യാം.\nശ്ശെടാ, ഞാന് ചുമ്മാ പറഞ്ഞതല്ലെ. ചങ്കില് കുത്തുന്ന രീതിയിലുള്ള വര്‍ത്തമാനം പറയാണ്ട് പോയി നീ നിന്റെ പണി നോക്കടീ, പാചകം ഒക്കെ ഞാന് തന്നെ ചെയ്തോണ്ട്. വെള്ളിയാഴ്ച പാചകം ചെയ്തില്ലെങ്കില് എനിക്കെന്തോ മുടക്ക് ദിവസം പോലേയേ തോന്നില്ല എന്നു മുറുമുറുത്തുകൊണ്ട് ഞാന് അടുക്കളയിലേക്ക് വലിഞ്ഞു.\nഇടക്ക് വന്ന് ജോണ് ഇമെയില് ചെയ്ത ഡാറ്റാബേസിലുള്ള മെയിഡുമാരേയെല്ലാം വിളിച്ച് നോക്കി. പകുതിയിലധികം പേരുടെ ഫോണ് സ്വിച്ചോഫ്, പിന്നെയുള്ളതില് പകുതി ഫോണ് എടുക്കുന്നില്ല, ശേഷിച്ചവരൊക്കെ തന്നെ ജോലിയില് പ്രവേശിച്ചു പോലും.\nപാചകത്തിനിടയില് അഞ്ചാറ് വര്‍ഷങ്ങളോളമായി ഞങ്ങളുടെ വീട്ടില് നിന്നിട്ടുള്ള മെയിഡുമാര്‍ക്കും, മറ്റ് പരിചയത്തിലുള്ളവര്‍ക്കും ഫോണ് ചെയ്ത് വിളിച്ച് അത്യാവശ്യമായി ഒരു മെയിഡിനെ ആവശ്യമുണ്ടെന്നും, പരിചയത്തിലാരെങ്കിലുമുണ്ടെങ്കില് അറിയിക്കാനും പറഞ്ഞേല്‍പ്പിച്ചു.\nപാചകം കഴിഞ്ഞ് ഊണും കഴിഞ്ഞ് ഉറക്കത്തിലേക്ക് വഴുതിവീഴാന് തുടങ്ങിയനേരം ഒരു മിസ്സ് കാള്.\nഉറക്കത്തിനു ഭംഗം വന്ന ഈര്‍ഷ്യയില് ഫോണ് എടുത്ത് നോക്കിയപ്പോള് വിളിച്ചിരിക്കുന്നത് പണ്ട് ഞങ്ങളുടെ വീട്ടില് ജോലി ചെയ്ത് കൊണ്ടിരിക്കുന്നതിനിടയില്, അമേരിക്കയിലുള്ള മകന്റെ ഭാര്യയുടെ പ്രസവം നോല്‍ക്കാന് അമേരിക്കയില് പോയി ഒരു കൊല്ലത്തോളം അവിടെ നിന്ന് തണുപ്പ് പറ്റാതെ തിരിച്ച് വന്ന് ഞങ്ങളുടെ തന്നെ അടിയിലുള്ള ഫ്ലാറ്റില് ജോലി നോക്കുന്ന ആന്റിയാണ്. ഒര് രണ്ട് മണിക്കൂര് മുന്‍പ് പലരേയും വിളിച്ച കൂട്ടത്തില് ആന്റിയേയും വിളിച്ച് പറഞ്ഞിരുന്നു വല്ല മെയിഡുമാരുമുണ്ടെങ്കില് പറയാന്.\nനമ്പര് ഡയല് ചെയ്തു.\nമോനെ, മോന് പറഞ്ഞില്ലെ മെയിഡിനെ വേണംന്ന്. ഇപ്പോഴാ എനിക്കോര്‍മ്മ വന്നത്. ഒരാളുണ്ട്. നന്നായി പണി ചെയ്യുമെന്നാ അവര് എന്നോട് പറഞ്ഞിട്ടുള്ളത്. അവരുടെ ഹസ്ബന്റും ഇവിടെ അജ്മാനിലാ. അവര്‍ക്ക് കുട്ടികളില്ല. കരാമയിലുള്ള ഒരു വീട്ടിലാ എട്ടൊമ്പത് മാസമായിട്ട് അവര് ജോലി ചെയ്യുന്നത്. വെള്ളിയാഴ്ച ദിവസങ്ങളില് ഞാന് കരാമ സെന്ററില് വച്ച് കണ്ടിട്ടുള്ള പരിചയമാ.\nഅപ്പോള് എന്താ അവര് ജോലി ചെയ്യുന്ന വീട് വിടുന്നത്?\nആ വീട്ടുകാര് ശരിയല്ലാത്രെ. ഒരു മിനിറ്റു പോലും റെസ്റ്റെടുക്കാന് സമ്മതിക്കില്ലാന്ന്.\nഎങ്കില് ആന്റി അവരോട് വരാന് പറയൂ വൈകീട്ട് എന്നും പറഞ്ഞ് ഫോണ് കട്ട് ചെയ്തു.\nകണ്ണുതുറന്ന് എന്റെ ഡയലോഗുകള് ശ്രദ്ധിച്ചുകിടക്കുന്ന വാമഭാഗത്തിനോടായി ഞാന് പറഞ്ഞു, നീയെന്താ പറഞ്ഞേ സണ്‍റൈസിലേക്ക് പോകുമ്പോള്? ഷെല്‍ഫില് നല്ല മെയിഡിരിക്കുന്നുണ്ടേല് ഒരെണ്ണമെടുത്തോന്ന്! എന്നിട്ടിപ്പോ നോക്ക്, ഒരു മെയിഡ് പോയപ്പോഴേക്കും അടുത്ത മെയിഡ്, അതും ഇരുപത്തിനാലു മണിക്കൂറിനുള്ളില്.\nഉം മെയിഡാദ്യം വരട്ടെ എന്നിട്ട് നമുക്ക് നോക്കാം.\nഉറക്കം കഴിഞ്ഞെഴുന്നേറ്റ് കടുപ്പത്തിലുള്ള ചായയും കുടിച്ചിരിക്കുന്ന നേരത്താണ് കോളിങ്ങ് ബെല്ലടിക്കുന്നത് കേട്ടത്.\nധ്രുതഗതിയില് പുറത്തേക്ക് പോയി വാതില് തുറന്ന ഭാര്യ പൊട്ടിയ ചിരി താഴെ വീണ് പൊട്ടിചിതറാതിരിക്കാന് കൈകൊണ്ട് വായ്പൊത്തികൊണ്ട് എന്റെ അടുത്ത് വന്ന് പറഞ്ഞു, ആന്റി പറഞ്ഞ മെയിഡ് വന്നിട്ടുണ്ട്. നല്ല ഗ്ലാമറുണ്ട്. സാറിനേയാ ചോദിച്ചത്? സാറ് ചെല്ല്, ചെന്ന് ഉള്ളിലേക്കാനയിക്ക്.\nഞാന് പുറത്തേക്ക് ചെന്നു. വാതില് തുറന്നതും, കണ്ണില് ഗ്ലെയറടിച്ച് എന്റെ കണ്ണ് മഞ്ഞളിച്ചു. ഒപ്പനക്കെന്ന പോലെ തിളങ്ങുന്ന സീക്വന്‍സും, മുത്തുമെല്ലാം വച്ച മഴവില്ലിലെ നിറങ്ങളെ വെല്ലുന്ന കടുത്ത നിറത്തിലുള്ള സാരിയുടുത്ത്, ഡെന്റ് തീര്‍ക്കാന് പുട്ടിയിടുന്നത് പോലെ മുഖത്ത് പൌഡര് തേച്ച് പിടിപ്പിച്ച് ഒരു സ്ത്രീ നില്‍ക്കുന്നു, പിന്നില് തന്നെ ഒരു പുരുഷനും; ഹസ്ബന്റായിരിക്കണം.\nവരൂ, ആതിഥ്യ മര്യാദ ഒട്ടും കുറയാതെ ഉള്ളിലേക്ക് ക്ഷണിച്ചു.\nവീടിനുള്ളില് വന്ന് കാന്‍ഡിഡേറ്റും ഹസ്ബന്റനും ആസനസ്ഥരായപ്പോള് ഇന്റര്‍വ്യൂ തുടങ്ങി.\nഓമന ( ദൈവമേ!!! ഓമനത്തം ഏഴയലത്തൂടെ പോലും പോയിട്ടില്ലല്ലോയെന്ന ആത്മഗതം)\nപിന്നെന്താ സാറെ, പാചകമൊക്കെ ശരിക്കും അറിയാം.\nഞാന് അടുത്ത ചോദ്യമെറിയുന്നതിനുമുന്‍പേ, ഹസ്ബന്റ് ഒബ്ജക്ഷന് യുവര് ഓണര് പറഞ്ഞ് ശ്രദ്ധ തിരിച്ചതിനുശേഷം പറഞ്ഞു, എന്റെ വൈഫായതിനാല് പറയുന്നതല്ല സാറെ, ഇവള്‍ക്ക് നല്ല കൈപുണ്യമാ. ഭക്ഷണമൊക്കെ, ഇറച്ചിയായാലും, മീനായാലും, പച്ചക്കറിയായാലും നല്ല പോലെ വെക്കും. അത് കഴിച്ചാല് സാറും, മേഡവും ഞെട്ടും!\nഅതുകേട്ടതും പുന്നെല്ല് കണ്ട എലിയുടേത് പോലെ എന്റെ മുഖത്ത് പുഞ്ചിരി വിരിഞ്ഞു. ഭക്ഷണകാര്യം ഒകെയായാല് പിന്നെ എനിക്ക് ആരായാലും, എന്തായാലും പ്രശ്നമില്ല.\nഇപ്പോള് നില്‍ക്കുന്ന സ്ഥലത്ത് എത്രനാളായി? എന്താ അവിടെ നിന്നും ജോലി വിടുന്നത്?\nഒമ്പത് മാസമായി സാറെ അവിടെ. അവര് ആഴ്ചയിലൊരു ദിവസം പോലും അവധി തരില്ല സാറെ. തന്നെയുമല്ല, ചേട്ടന് അജ്മാനില് നിന്ന് ഇവിടെ വരെ ബസ്സും പിടിച്ച് വന്നാലും ഒന്ന് കാണാന് പോകും സമ്മതിക്കില്ല.\nഎന്നിലെ ദയാലു ഉണര്‍ന്നു, കഷ്ടം തന്നെ!\nഎന്ന് തൊട്ട് ഇവിടെ വരാന് പറ്റും?\nസാറെ നാളെ ഇരുപതൊമ്പത്, മറ്റന്നാള് മുപ്പത്, അത് കഴിഞ്ഞിട്ട് ഒന്നാം തിയതി തൊട്ട് വരാം.\nഅയ്യോ മുപ്പതാം തിയതി ഞായറാഴ്ചയാണല്ലോ? ഞങ്ങള്‍ക്കോഫീസിലേക്കും, മോള്‍ക്ക് സ്കൂളിലേക്കും പോണമല്ലോ? മുപ്പതാം തിയതി തൊട്ട് വരാന് പറ്റില്ലെ?\n“അയ്യോ സാറെ, മുപ്പതാം തിയതി ഒരു ദിവസം സാറും മേഡവും കൂടി ഒന്നഡ്ജസ് ചെയ്തേരെ!“\nശമ്പളം കിട്ടുക മുപ്പതാം തിയതി വൈകീട്ടാ. വൈകീട്ട് ശമ്പളം കിട്ടി കഴിഞ്ഞാല് ഞാന് വിളിക്കാം, അപ്പോ സാറ് വണ്ടി കൊണ്ട് വന്നാല് മതി ഞാന് വരാം.\nശമ്പളം കിട്ടിയതും ഇറങ്ങിവരാംന്ന് പറഞ്ഞതിലും, വണ്ടി കൊണ്ട് വന്ന് പിക്ക് ചെയ്യാന് പറഞ്ഞതിലും എന്തോ പന്തികേടെനിക്ക് തോന്നിയെങ്കിലും, ആവശ്യക്കാരന് ഔചിത്യത്തിന്റെ ആവശ്യമില്ലാത്തതിനാല് ഒരു ആര്‍ട്ടിഫിഷ്യല് ചിരി മുഖത്ത് വരുത്തികൊണ്ട് ഡിസംബര് ഒന്നാം തിയതി മുതല് ജോലിക്ക് ഹാജരായികൊള്ളാനും, മുപ്പതാം തിയതി വൈകീട്ട് ശമ്പളം കിട്ടിയതിനുശേഷം വിളിച്ച് പറഞ്ഞാല് വന്ന് പിക്ക് ചെയ്യാമെന്നും അറിയിച്ചു.\nമുപ്പതാം തിയതി, ഞായറാഴ്ച രാവിലെ മകളെ സ്കൂള് ബസ്സില് കയറ്റി അയച്ചാലും ഉച്ചക്ക് വരുമ്പോള് പിക്ക് ചെയ്യാന് സാധിക്കാത്തതിനാല് അന്ന് സ്കൂളില് വിട്ടില്ല, പകരം രാവിലെ തന്നെ കുട്ടികുറുമികള് രണ്ടിനേയും ബര്‍ദുബായിലുള്ള കസിന് സിസ്റ്ററിന്റെ വീട്ടിലാക്കി ഞാന് പതിവുപോലെ ജോലിക്ക് പോയി.\nവൈകുന്നേരം തിരികെ വരുന്ന വഴി വാമഭാഗത്തിന്റെ ഫോണ് വന്നു. ശമ്പളകണക്കെല്ലാം തീര്‍ത്ത് മെയിഡ് തയ്യാറായി നില്‍ക്കുന്നുണ്ട്, വരുന്ന വഴിക്ക് പിക്ക് ചെയ്തോളൂ.\nമെയിഡ് താമസിക്കുന്ന ബില്‍ഡിങ്ങിന് കീഴെ പാര്‍ക്കിങ്ങ് ലഭിക്കാത്തതിനാല് വണ്ടി ഒരു വശത്ത് ഒതുക്കിയിട്ട് ഹസാര്‍ഡ് ലൈറ്റുമിട്ട് ഞാന് മെയിഡിനു ഫോണ് ചെയ്തു.\nഹലോ...ചേച്ചി, ഞാന് ദാ നിങ്ങള് താമസിക്കുന്ന ബില്‍ഡിങ്ങിന്റെ അടിയിലെത്തിയിട്ടുണ്ട്. ചേച്ചി വേഗം വാ. പാര്‍ക്കിങ്ങില്ല ഇവിടെ.\nസാറെ, എന്റെ കയ്യില് പെട്ടിയും രണ്ട് ബാഗുമുണ്ട് സാറെ. ഒറ്റക്ക് അത് കൊണ്ട് വരാന് പറ്റത്തില്ല, സാറ് മുകളില് ഇരുനൂറ്റിപത്തിലോട്ട് വാ, നമുക്കൊരുമിച്ച് ഇത് താഴെയിറക്കിയേച്ചും പോവാം!!\n@$%^&%$@!! ഹെന്റമ്മേ...ഇതൊരു മെയിഡല്ല, ഒന്നൊന്നര മെയിഡ് തന്നെ. ആവശ്യക്കാരന് ഔചിത്യത്തിന്റെ ആവശ്യമില്ല എന്ന ചിന്ത വീണ്ടും മനസ്സില് ഉദിച്ചതിനാല് ഇരുന്നൂറു ദിര്‍ഹം ഫൈന് കിട്ടിയാല് കിട്ടട്ടെ എന്ന് കരുതി ലിഫ്റ്റില്ലാത്ത ബില്‍ഡിങ്ങിനെ രണ്ടാം നിലയിലേക്ക് ഓടി കയറി. പൂട്ടികിടക്കുന്ന ഇരുനൂറ്റിപത്താം നമ്പര് മുറിയുടെ മുന്നില് രണ്ട് ബാഗുകള്‍ക്കിടയിലായി വച്ചിരിക്കുന്ന പെട്ടിപുറത്ത് ഓമനേച്ചി ഇരിക്കുന്ന ഇരിപ്പോന്ന് കാണേണ്ടത് തന്നെ. വേഷഭൂഷാദികള് പഴയത് പോലെ ഒപ്പനകളിക്കാരികളുടേത് തന്നെ!\nഎന്നെ കണ്ടതും ബഹുമാനപുരസ്സരം എഴുന്നേറ്റ് ചിരിക്കാന് ശ്രമിച്ച് പരാജയമടഞ്ഞു. ചിരി ഒരിക്കലും വിരിയാത്ത ഓമനത്വമുളള മുഖമാണതെന്ന് മനസ്സിലായത് പിന്നീടാണ്.\nസാറ് ഈ പെട്ടിയും, ഒരു ബാഗും മാത്രം എടുത്താല് മതി, ഈ ബാഗും എന്റെ ഹാന്‍ബാഗും ഞാന് എടുത്തോളാം!\nരണ്ടാമത്തെ ഫ്ലോറില് നിന്നും ഗ്രൌണ്ട് ഫ്ലോറിലേക്ക് എടുത്തെറിഞ്ഞാലോ എന്നൊരു നിമിഷം ആലോചിച്ചെങ്കിലും, പത്ത് മുതല് പൂജ്യം വരെ എണ്ണി ഞാന് എന്റെ തല തണുപ്പിച്ചതിനുശേഷം പെട്ടിയും ബാഗുമെടുത്ത് കോണിപടികളെണ്ണികൊണ്ട് വേച്ചു വേച്ച് താഴോട്ടിറങ്ങി. എന്നെ അനുഗമിച്ചുകൊണ്ട് ഹാന്റ്ബാഗ് തോളത്തും, ചെറിയ ഒരു എയര്‍ബാഗ് കയ്യിലുമായി ഓമനയും!\nബൂട്ട് തുറന്ന് ബാഗുകളും പെട്ടികളും ഉള്ളില് വച്ച്, ഓമനേച്ചിയേം കൂട്ടി എന്റെ ഫ്ലാറ്റിലെത്തി. ചുമട്ട് കാരനെപോലെ പെട്ടിയും ഭാഗും ചുമന്ന് വരുന്ന എന്നെ കണ്ടപ്പോള് കുറുമിക്ക് ചിരിപൊട്ടിയെങ്കിലും എന്റെ മുഖത്ത് നിന്ന് സംഗതിയുടെ വശപിശക് മനസ്സിലാക്കിയതിനാല് അവള് മൌനം പൂണ്ടു.\nരാത്രിക്കുള്ള ഭക്ഷണം തയ്യാറാക്കാന് തുടങ്ങുകയായിരുന്ന വാമഭാഗത്തിനു, ഓമനയെ ഇന്‍ഡക്ഷനായി ഹാന്റ് ഓവര് ചെയ്ത് ഞാന് എന്റെ തടിയൂരി.\nവാമഭാഗം - ചേച്ചി ഡ്രസ്സ് മാറ്റിയിട്ട് വന്നോളൂ, ഞാന് അടുക്കളയും, സാധങ്ങള് വച്ചിരിക്കുന്ന സ്ഥലങ്ങളുമൊക്കെ കാണിച്ച് തരാം. രാത്രിക്കുള്ള ഭക്ഷണം ഉണ്ടാക്കുകയും ചെയ്യാം.\nഓമന - അതിന് ഞാന് നാളെമുതലല്ല് ജോലി തുടങ്ങുന്നത്.\nഎങ്കില് ചേച്ചി ഒരു കാര്യം ചെയ്യ് അകത്ത് കയറി ഇരിക്ക്. മക്കളേ, ആ കാര്‍ട്ടൂണ് നിറുത്തിയിട്ട് ചേച്ചിക്ക് ഇഷ്ടമുള്ള സീരിയല് ഒന്ന് വച്ച് കൊടുക്കൂ. പിന്നെ ചേച്ചി, ചേച്ചിക്ക് രാത്രി എന്താ കഴിക്കാന് വേണ്ടതെന്ന് വച്ച് പറഞ്ഞാല് എനിക്കുണ്ടാക്കാമായിരുന്നു. ചപ്പാത്തിയോ? ചോറോ?\nഅല്ല മാഡം ഞാന് ചുമ്മാ പറഞ്ഞതല്ല്. ഈ വസ്ത്രങ്ങളൊക്കെ ഒന്ന് മാറ്റിയിട്ട് ഞാന് ദോണ്ടെ വരുന്ന്.\nഅന്ന് ഭക്ഷണം വാമഭാഗം തയ്യാറാക്കി, സഹായത്തിനായി ഓമന കട്ടക്ക് കട്ടക്ക് നിന്നു എന്ന് പിന്നീട് പറഞ്ഞറിഞ്ഞു.\nരാത്രി ഭക്ഷണത്തിനുശേഷം കുറുമി ഓമനേച്ചിക്ക് എത്രമണിക്കാണ് എഴുന്നേല്‍ക്കണ്ടതെന്നും, ആദി കുട്ടികുറുമിയെ രാവിലെ 6.20 നു എഴുന്നേല്‍പ്പിച്ച്, തയ്യാറാക്കി കോണ്‍ഫ്ലേക്സ് കൊടുത്ത് 6.50 നു ബസ്സില് കയറ്റി കൊണ്ട് വിട്ട് വന്നതിനു ശേഷം 7.50 നു ഓഫീസില് ഞങ്ങള് പോകുന്നതിനു മുന്‍പ് ചെയ്യേണ്ട കാര്യങ്ങളും പറഞ്ഞ് മനസ്സിലാക്കിയതിനുശേഷം പിറ്റേ ദിവസം രാവിലെ ഒപ്പം കുറുമിയും എഴുന്നേറ്റ് എല്ലാം കാണിച്ചു തരാം എന്ന് പറഞ്ഞ് ശുഭരാത്രി നേര്‍ന്നു കൊണ്ട് പിറ്റേന്ന് രാവിലെ അവര്‍ക്കെഴുന്നേല്‍ക്കാന് 5.45നു അലാം വച്ച് എല്ലാവരും കിടന്നു.\nപിറ്റേന്ന് രാവിലെ 5.45നു അലാം അടിച്ചത് ഞങ്ങള് കേട്ടു, ഉണര്‍ന്നു, അവരുടെ ബെഡിന്റെ അടുത്ത് പോയി അലാം ഓഫ് ചെയ്ത് അവരെ എഴുന്നേല്‍പ്പിക്കാന് കുറുമി ബുദ്ധിമുട്ടിയത് ചില്ലറയല്ല. എഴുന്നേല്‍പ്പിച്ച് എല്ലാ പണിയും കുറുമി തന്നെ ചെയ്ത്, മോളേയും, ഓമനയേയും കൂട്ടി താഴെ പോയി മോളെ സ്കൂള് ബസ്സില് കയറ്റി വിട്ട്, ബ്രേക്ക് ഫാസ്റ്റുണ്ടാക്കി, അന്തി കുറുമിയെ അവരെ ഏല്‍പ്പിച്ച് ഞങ്ങള് ഓഫീസിലേക്കിറങ്ങി. ഇറങ്ങാന് നേരവും, ആദി കുറുമി സ്കൂള് കഴിഞ്ഞ് വരുന്നത് 1.20 നാണെന്നും താഴെ പോയി രാവിലെ വിട്ട അതേ സ്ഥലത്ത് തന്നെ പോയി പിക്ക് ചെയ്യണമെന്നും മറ്റും പറഞ്ഞേല്‍പ്പിച്ചു.\nഅതൊന്നും നിങ്ങള് പ്യാടിക്കേണ്ട. ഞ്യാന് നോക്കികൊള്ളാം.\nഉച്ചക്ക് രണ്ടേകാല് ആയപ്പോള് എനിക്കൊരു ഫോണ്. ഇന്ത്യന് സ്കൂളില് നിന്നാണ്, ബസ്സ് അഞ്ച് മിനിറ്റ് കാത്തു നിന്നിട്ടും ആരും വരാഞ്ഞതിനാല്, കുട്ടിയെ ഇറക്കാതെ സ്കൂളിലെത്തിച്ചിട്ടുണ്ട്. സ്കൂളില് വന്ന് കുട്ടിയെ നാലു മണിക്ക് മുന്‍പ് പിക്ക് ചെയ്യണമെന്ന് പറഞ്ഞ് ക്ലാസ്സ് ടീച്ചര് വിളിച്ചതായിരുന്നു.\nഓഫീസില് നിന്നും അമ്പത്തിയേഴ് കിലോമീറ്റര് ദൂരം വണ്ടിയോടിച്ച് മൂന്നുമണിക്ക് ഇന്ത്യന് സ്കൂള് ജൂനിയറിലെത്തി, ഭക്ഷണമൊന്നും കഴിക്കാതെ വാടി നില്‍ക്കുന്ന മോളെ പിക്ക് ചെയ്ത് വീട്ടിലെത്തിച്ചതിനുശേഷം, ഓമനയോട് ഓമനത്വത്തോടെ ചോദിച്ചു, എന്താ ചേച്ചി അവളെ പിക്ക് ചെയ്യാതിരുന്നത്?\nഞാന് ചെറുതിനേം കൂട്ടി താഴെ പോയി നിന്നാരുന്നു. വണ്ടി വന്നില്ല. ഒരു മണിക്കൂര് കാത്ത്. പിന്നെ വരാതിരുന്നപ്പോള് ഇങ്ങാട്ട് കേറി പോന്ന്!\nഎങ്കില് ഞങ്ങളെ ഫോണ് വിളിച്ച് പറയാമായിരുന്നില്ലെ?\nനിങ്ങളെയെനന്തരിന് വിളിച്ച് ടെന്‍ഷനടിപ്പിക്കണത്? സ്കൂള് ബസ്സല്ല്. അവര് തിരിച്ചും കൊണ്ട് വരുമല്ല.\nമയങ്ങുകയായിരുന്ന അന്തികുറുമി, എന്റെ ശബ്ദം കേട്ട് വാടിയ മുഖവുമായി എന്റെ അടുത്തേക്ക് ഓടി വന്നു. അവളെ ഒക്കത്തെടുത്ത് ഞാന് അവരോട് ചോദിച്ചു, ഇവള്‍ക്കെന്തെങ്കിലും കൊടുത്തോ ചേച്ചി?\nച്യോറ് കൊടുത്ത്, പുള്ള കഴിച്ചില്ല. കുറേ പറഞ്ഞ് നോക്കി, പിന്നേം കഴിച്ചില്ല. പിന്നെ കൊണ്ട് കുപ്പേല് തട്ടി. പാല് ചോദിച്ചപ്പം കാച്ചികൊടുത്ത് സാറെ. പുള്ള മഹാ മൊടയാ!\nരണ്ട് പിള്ളാരേം കൂട്ടി ചൈന ഗാര്‍ഡന് റെസ്റ്റോറന്റില് പോയി അവര്‍ക്കും എനിക്കും ഇഷ്ടമുള്ള സൂപ്പും, സിസ്ലേഴ്സും കഴിച്ച് അവരെ വീട്ടില് കൊണ്ട് ചെന്നാക്കി ഞാന് ഓഫീസില് പോയി.\nകുറുമിയെ വിളിച്ച് കാര്യം പറഞ്ഞു.\nഓഹ്, നിങ്ങളായി കൊണ്ടു വന്നതല്ലെ. എന്തായിരുന്നു ഡയലോഗ്? ഒരു മെയിഡ് പോയപ്പോഴേക്കും അടുത്ത മെയിഡ്, അതും ഇരുപത്തിനാലു മണിക്കൂറിനുള്ളില്. അന്നേ ഞാന് കരുതിയതാ ഇതിങ്ങനെയേ ആകൂന്ന്.\nഡീ ശവത്തില് കുത്താതെ. ഇവരെ പറഞ്ഞ് നീ മനസ്സിലാക്ക്. അടുത്ത മെയിഡ് കിട്ടുന്ന വരേയെങ്കിലും ഒന്ന് അഡ്ജസ്റ്റ് ചെയ്യിപ്പിക്ക്.\nഓഫീസ് വിട്ട് ഞാന് വന്നപ്പോല് പതിവുപോലെ എട്ട് കഴിഞ്ഞിരുന്നു. ലിഫ്റ്റ് ഇറങ്ങിയതും, പതിവുപോലെ രണ്ട് പേരും ഓടി അടുത്ത് വന്ന് ഉമ്മ തന്ന് ഓടിപോയി കൂട്ടുകാരികളോടൊപ്പം കളിക്കാന് തുടങ്ങി.\nറൂമില് കയറിയപ്പോള്, കുറുമിയുടെ ഇഷ്ട സീരിയല് ടി വിയില് ഓടുന്നുണ്ട്. പക്ഷെ കുറുമിയെ കാണാനില്ല. കുറുമിയെ കാണാഞ്ഞ് അടുക്കളയില് ചെന്നപ്പോള് കുറുമി ചപ്പാത്തി ചുടുന്നു. ഓമന ചപ്പാത്തി പരത്തുന്നു.\nഎന്നെ കണ്ടതും, കുറുമി കത്തുന്ന ഒരു നോട്ടം നല്‍കികൊണ്ട് ഗ്യാസ് സ്റ്റൌവ് ഓഫ് ചെയ്ത് എന്റെ പിന്നാലെ മുറിയിലേക്ക് വന്നു.\nഷര്‍ട്ടും, പാന്റും ഊരി നില്‍ക്കുകയായിരുന്ന എന്നെ നോക്കി അവള് പൊട്ടിതെറിച്ചു. നിങ്ങളിവിടെ ഇങ്ങനെ സുമോ ഗുസ്തിക്കാരനെ പോലെ നിന്നോ. എന്നെകൊണ്ടൊന്നും പറ്റില്ല ഈ പണ്ടാരത്തിനെ അക്കോമഡേറ്റ് ചെയ്യാന്?\nഎന്താ പറ്റിയത് ഡിയര്?\nഇനി എന്ത് പറ്റാനാ? മോളെ സ്കൂള് ബസ്സില് നിന്ന് സമയത്തിന് പിക്ക് ചെയ്യാന് വൈകിയത്, അവര് മെയ്ക്കപ്പ് ചെയ്ത് തീര്‍ന്നപ്പോ വൈകിയതാണെന്ന് അപ്പുറത്തെ റൂമിലെ മേഘ പറഞ്ഞു. ഇപ്പോ ഞാന് രാത്രിക്ക് ചപ്പാത്തിയുണ്ടാക്കാന് പറഞ്ഞപ്പോള് പറഞ്ഞത്, ഒന്നുകില് ഞാന് പരത്താം മേഡം ചപ്പാത്തി ചുട്, അല്ലെങ്കില് ഞാന് ചുടാം, മേഡം പരത്തിയേര് എന്നാ. അവരെ മൊത്തമായി ചുടാന് തോന്നി, പക്ഷെ കുട്ടികളെ ഓര്‍ത്തും റെസഷന് കാലമായതിനാല് ഉള്ള ജോലി കളയണ്ടാന്നും കരുതിയാ.\nനീയൊന്നടങ്ങ് കണ്മണീ. നമുക്ക് ശരിയാക്കാം.\nഭക്ഷണം ഒമ്പത് മണിക്ക് തയ്യാറായി. അവര് തന്നെ ഡൈനിങ്ങ് ടേബിളില് കൊണ്ട് വന്ന് വച്ചപ്പോള് ഞാന് ഒരു പുസ്തകം വായിക്കുകയായിരുന്നു.\nസാറെ, ഭക്ഷണം റെഡിയായി. വേഗം കഴിച്ചോളൂ. എന്നിട്ട് വേണം പാത്രങ്ങള് കഴുകി വച്ച് എനിക്ക് കിടക്കാന്. ഞാന് നിന്നിരുന്ന വീട്ടില് അവരൊക്കെ ഒമ്പതിനു കിടക്കുമായിരുന്നു. ഇവിടെ ഒരമ്പൊതരക്കെങ്കിലും കിടക്കണം. ഷുഗറുള്ളതാണെ. അതിന്റെ മരുന്ന് കഴിച്ചാല് ഉറക്കം തനിയെ വരും.\nഒന്നും മിണ്ടാതെ ഭക്ഷണം കഴിച്ചു, ഒമ്പതരക്ക് തന്നെ കിടക്കുകയും ചെയ്തു ( ആവശ്യക്കാരനു ഔചിത്യബോധം ആവര്‍ത്തിക്കുന്നില്ല എന്ന ചൊല് മനസ്സില് വീണ്ടും).\nപിറ്റേന്ന് മുതല് അവര്‍ക്ക് ഭക്ഷണകാര്യത്തിലുള്‍പ്പടെയുള്ള എല്ലാ കാര്യത്തിലും ഫുള് സ്വാതന്ത്ര്യം നല്‍കി.\nപിറ്റേന്ന് ഞങ്ങള് വരുന്നതിനും മുന്‍പ് തന്നെ അവര് ഭക്ഷണം തയ്യാറാക്കിയിരുന്നു.\nവീട്ടില് വന്ന് വസ്ത്രം മാറി, കൈ കാല് കഴുകി, പ്രാര്‍ത്ഥിച്ച് ഒരു ബുക്കുവായിക്കാനായി ഇരുന്നപ്പോഴേക്കും ഓമനേച്ചി വന്നു.\nസാറെ ഭക്ഷണം കൊണ്ടു വരട്ടെ?\nപിന്നെന്താ ചേച്ചീ, കൊണ്ട് വന്നോളൂ.\nഅവര് അടുക്കളയിലേക്ക് പോയ തക്കത്തില് ഞാന് കുറുമിയോട് പറഞ്ഞു, കണ്ടോടീ ഇതാ പറയുന്നത് ഒരാള്‍ക്ക് അഡ്ജസ്റ്റ് ചെയ്യാന് രണ്ടുമൂന്ന് ദിവസം കൊടുക്കണം എന്ന്. ഇപ്പോള് കണ്ടാ ഭക്ഷണം എല്ലാം തയ്യാറാക്കിയത്.\nഅതെ, അഡ്ജസ്റ്റ് ചെയ്യാന് സമയം കൊടുക്കണം, നമുക്ക് ഭക്ഷണം കഴിക്കാം, മേശപുറത്ത് ഓമനേച്ചി ഭക്ഷണമൊക്കെ നിരത്തിയല്ലോ!\nപ്ലെയിറ്റില് രണ്ട് ചപ്പാത്തിയിട്ട് കറി പാത്രം തുറന്നപ്പോള് മോര് കാച്ചിയത്! വേറെ കറി പാത്രങ്ങളൊന്നും മേശപുറത്തൊട്ടില്ല താനും.\nകുറുമി ചിറികോട്ടി ചിരിക്കുന്നത് കണ്ടില്ല എന്ന് നടിച്ച് മോരു കറി പ്ലെയിറ്റില് വിളമ്പി. മോരൊവശത്തേക്കൊഴുകി, കൈകൊണ്ട് പിഴിഞ്ഞ തക്കാളിചണ്ടി പ്ലെയിറ്റില് മൂന്നിന്റന്ന് പൊന്തിയ ശവം പോലെ നിര്‍ജീവമായി കിടക്കുന്നത് കണ്ട് ഞാന് ഞെട്ടി! പെട്ടെന്നോര്‍മ്മവന്നത്, ഓമനയുടെ ഭര്‍ത്താവ് പറഞ്ഞ ഡയലോഗാണ്. എന്റെ വൈഫായതിനാല് പറയുന്നതല്ല സാറെ, ഇവള്‍ക്ക് നല്ല കൈപുണ്യമാ. ഇറച്ചിയായാലും, മീനായാലും, പച്ചക്കറിയായാലും നല്ല പോലെ വെക്കും. അത് കഴിച്ചാല് സാറും, മേഡവും ഞെട്ടും!\nസത്യം. അയാള് പറഞ്ഞത് തന്നെ സംഭവിച്ചിരിക്കുന്നു. ഞാന് ഞെട്ടി!\nഓമനേച്ചി വച്ച് വിളമ്പിയ കറിയുടെ സ്വാദു മൂലം ആദ്യത്തെ രണ്ട് ദിവസത്തെ കറിവെപ്പോടെ തന്നെ കറിവെപ്പിന്റെ ഉത്തരവാദിത്വം കുറുമി സ്വമേദയാ ഏറ്റെടുത്തു, മാത്രമല്ല പിന്നീട് വന്ന ദിവസങ്ങളിലെല്ലാം തന്നെ ജോലി കഴിഞ്ഞ് ഞാന് ഫ്ലാറ്റിലെത്തുമ്പോഴൊക്കെ കുറുമി അടുക്കളയില് പച്ചക്കറിയരിയുകയോ, ചപ്പാത്തിചുടുകയോ, കറിവക്കുകയോ മറ്റോ ആയിരുന്നു.\nപൊതുവെ ഭക്ഷണം കഴിക്കാന് മടിയുള്ള കുട്ടികുറുമികള് രണ്ടും ഇവര് വന്നതോടെ ഉച്ച ഭക്ഷണം ഏതാണ്ട് നിറുത്തിയ മട്ടായി, ശരീരം ക്ഷീണിച്ചു എന്ന് മാത്രമല്ല എണ്ണകാണാതെ കുഞ്ഞി തലകളില് ജഢ കെട്ടാനും തുടങ്ങി!\nമെയിഡും വാമഭാഗവും തമ്മില് തട്ടലും മുട്ടലും സ്വരച്ചേര്‍ച്ചയില്ലാത്തതുമായി ആഴ്ചകള് രണ്ട് മൂന്നെണ്ണം കൊഴിഞ്ഞുപോയി. ഓമന ഒരു പൊടിക്ക് പോലും മാറിയില്ലെങ്കിലും, ഞങ്ങള് ഓമനയുടെ ദിനചര്യകളോടും, മുരട്ട് സ്വഭാവത്തിനോടുമൊപ്പം അല്പമെങ്കിലും താതാത്മ്യം പ്രാപിച്ചു എന്നു മാത്രം.\nഓഫീസില് ഒരു ദിവസം ഉച്ചയൂണു കഴിക്കുന്നതിന്നിടയില്, പതിവില്ലാതെ കാന്റീനില് നിന്നും ഭക്ഷണം എടുത്ത് വരുന്ന ജോണിനെ കണ്ടപ്പോള് ഞാന് ചോദിച്ചു. എന്താ ജോണേ? വീട്ടീന്ന് ഭക്ഷണമൊന്നും കൊണ്ടു വരാറില്ലെ ഈയിടെയായി?\nഉവ്വ് കുറൂ, ഇന്നലെ വരെ കൊണ്ടു വന്നിരുന്നു. ഞാന് നിന്നെ ഫോണ് ചെയ്യണമെന്ന് കരുതിയിരിക്കുകയായിരുന്നു. ഇപ്പോഴെന്തായാലും കണ്ടത് നന്നായി. ഞാന് ഇന്നലെ വൈകീട്ട് ഉണ്ടായിരുന്ന മെയിഡിനെ പറഞ്ഞ് വിട്ടു. അവള്‍ക്ക് ആഴ്ചയില് മൂന്നാല് ദിവസമെങ്കിലും ലീവ് വേണമെന്ന്. നിനക്ക് മെയിഡിനെ കിട്ടിയോ കുറൂ?\nഉവ്വ് എനിക്ക് ഒരു മെയിഡിനെ കിട്ടിയിട്ടുണ്ട്. മിക്കവാറും അതിനെ ഉടന് തന്നെ പറഞ്ഞ് വിടേണ്ടി വരുന്ന ലക്ഷണമാ.\nഭക്ഷണം പാചകം ചെയ്യാന് അവര്‍ക്കറിയില്ല. കുട്ടികളെ നോക്കാന് മഹാ ബുദ്ധിമുട്ടാണെന്ന്. ക്ലീനിങ്ങൊക്കെ ഭയങ്കര പ്രായാസമുള്ള പണിയാണത്രെ! നന്നായി ചെയ്യാനറിയാവുന്നത് സമയത്തിനു ആഹാരം കഴിക്കാനും ഉറങ്ങാനും മാത്രം.\nഎങ്കില് പറഞ്ഞ് വിട്ട് വേറെ ആരെയെങ്കിലും എടുക്ക് കുറൂ. ഞാന് രാവിലെ തന്നെ വിളിച്ച് പരസ്യം കൊടുത്തിട്ടുണ്ട്, രണ്ട് ദിവസം കഴിഞ്ഞാലെ പത്രത്തില് വരൂ.\nമെയിഡില്ലാതെ എങ്ങിനെ മാനേജ് ചെയ്യും ജോണേ രണ്ട് മൂന്ന് ദിവസം?\nരണ്ട് ദിവസം പെമ്പ്രന്നോത്തി ലീവെടുത്തിട്ടുണ്ട്. അതിനുള്ളില് കിട്ടിയില്ലെങ്കില് രണ്ട് ദിവസം ഞാനും ലീവെടുക്കണം.\nശരി, പേപ്പറില് പരസ്യം കൊടുത്ത് നല്ല മെയിഡിനെ വല്ലതും കിട്ടിയാല്, നീയെടുത്ത് ബാക്കി വന്നാല് ഒന്ന് ഞങ്ങള്‍ക്കും തരണേ ജോണേ എന്ന് പറഞ്ഞ് ഊണവസാനിപ്പിച്ച് ഞാന് എഴുന്നേറ്റു.\nപതിവുപോലെ ഉരസലുകളും, മുറുമുറുപ്പുകളുമായി ആഴ്ച ഒന്ന് പിന്നേയും കടന്ന് പോയി. വീക്കെന്റ് വന്നു. വെള്ളിയാഴ്ച രാവിലെ പോയിട്ട് വൈകുന്നേരം വരുന്ന ഓമന രാത്രി എട്ടായിട്ടും വന്നില്ല പകരം രാത്രി ഒമ്പതര പത്ത് മണിക്ക് എന്റെ മൊബൈലിലേക്ക് ഫോണ് ചെയ്ത് പറഞ്ഞു, സാറെ ഞാന് ഇന്ന് വരത്തില്ല കെട്ടോ. നാളെ വൈകീട്ടേ ഞാന് ഇനി വരത്തുള്ളൂ. ക്ടിം ഫോണ് ഓമന കട്ട് ചെയ്തുതിനാല്, എന്താ, എങ്ങിനെയാ, ഏതിനാ എന്നൊന്നും ചോദിച്ച് സമയം കളയേണ്ടി വന്നില്ല.\nഫോണ് കട്ട് ചെയ്തതും കുറുമിയോട് ഞാന് കാര്യം പറഞ്ഞതിനുശേഷം പറഞ്ഞു, ഇത് ശരിയാവുമെന്ന് തോന്നുന്നില്ല, നമുക്കെന്തായാലും നാളെ പേപ്പറില് ഒരു പരസ്യം കൊടുക്കാം മുപ്പത്തൊന്നാം തിയതിക്കുള്ളില് ആരെയെങ്കിലും കിട്ടാതിരിക്കില്ല. എന്തായാലും മെയിഡിനെ കിട്ടിയിട്ട് ഓമനക്ക് നോട്ടീസ് കൊടുത്താല് മതി എന്നും ഞങ്ങള് തീരുമാനിച്ചുറപ്പിച്ചു.\nപിറ്റേന്ന് രാവിലെ തന്നെ ഗള്‍ഫ് ന്യൂസില് വിളിച്ച് പരസ്യം കൊടുത്തു. മൂന്നാം ദിവസമേ പരസ്യം പത്രത്തില് പ്രത്യക്ഷപെടുകയുള്ളൂ.\nശനിയാഴ്ച ഭക്ഷണമെല്ലാം കഴിഞ്ഞ്, കുറുമി പാത്രങ്ങളൊക്കെ കഴുകി വച്ച്, ഉറങ്ങാനുള്ള തയ്യാറെടുപ്പിന്റെ ഇടയിലാണ് ഒപ്പനവേഷത്തില് അന്നനടയായി ഓമന വന്നണഞ്ഞത്!\nഎന്താ ചേച്ചി, ഇന്നലെ വന്നില്ല്യാന്നുള്ളത് പോട്ടെ, ഇന്ന് വൈകീട്ട് വരാമെന്ന് പറഞ്ഞിട്ട് ഈ പാതിരാത്രിക്ക് കയറി വന്നിരിക്കുന്നത്? ഒരു മര്യാദയൊക്കെ വേണ്ടെ?\nഓഹ് എനിക്കിത്രയൊക്കെയുള്ളൂ മര്യാദ. വേണോങ്കി സഹിച്ചേച്ചാല് മതി. ഇല്ലെങ്കില് ദോണ്ടെ ഒന്നാം തിയതി മുതല് ഞാന് പോവുകയാ. എനിക്ക് ജോലി കിട്ടാനാണോ പ്രയാസം? പണിയറിയുന്നോനെവിടെ പോയാലും പണി കിട്ടും.\nഉവ്വവ്വ്, പണിയറിയുന്നോന് മാത്രമല്ല, പണിയറിയാത്തവനും മര്യാദക്കല്ലെങ്കില് പണികിട്ടും, ഓമന ഒരു കാര്യം ചെയ്തേക്ക്, ഒന്നാം തിയതിയൊന്നും ആക്കണ്ട ഇന്നു തന്നെ പൊയ്ക്കോ.\nഅതിനെന്നെതാ സാറെ. എന്റെ പൈസ കണക്ക് തീര്‍ത്ത് തന്നാല് ഞാന് ദോണ്ടെ ഈ നിമിഷം തന്നെ പോയേക്കാം.\nങ്ഹേ! ഇത്രചങ്കുറപ്പോടെ ഈ രാത്രി നേരം അവര് ഇങ്ങനെ പറയുമെന്ന് ഞാന് മനസ്സില് കരുതിയിരുന്നില്ല. മാസാവസാനം ഇനി അവര്‍ക്കുള്ള കാശ് എവിടെന്നെടുത്ത് കൊടുക്കാന് ദൈവമേ! ഒരാവേശത്തിനു പറഞ്ഞും പോയി. ഇനിയിപ്പോ എന്ത് ചെയ്യും?\nഓമന പെട്ടിയും, ബാഗുമൊക്കെ എടുത്ത് തയ്യാറായിക്കോ, ഞാന് അടിയില് പോയി കാശെടുത്ത് ഇപ്പോ വരാം. അടിയിലിറങ്ങി എ ടി എമ്മിലുണ്ടായിരുന്ന നക്കാപിച്ച വലിച്ചെടുത്ത്, റോഡ് മുറിച്ച് കടന്ന് നടന്നു എന്റെ റിസര്‍വ്വ് ബാങ്കായ ടെരന്‍സിന്റെ വീട്ടിലേക്ക്. ബാക്കി വേണ്ടുന്ന തുക കടം വാങ്ങി തിരിച്ച് വീട്ടിലെത്തിയപ്പോഴേക്കും, ഓമന പെട്ടിയും, ബാഗുമൊക്കെ തയ്യാറാക്കി പുറത്ത് വച്ചിരുന്നു. അവരെ കൂട്ടികൊണ്ട് പോവാന് അവരുടെ ഹസ്ബന്റും പുറത്ത് കാത്ത് നില്‍പ്പുണ്ടായിരുന്നു. അന്നുവരെയുള്ള ശമ്പളത്തുക കൃത്യമായി എണ്ണി നല്‍കിയതും ആ മെയിഡും പടിയിറങ്ങി.\nജനുവരി മൂന്ന് വരെ കുട്ടികുറുമിക്ക് വിന്റര് വെക്കേഷനാണ്. ആയതിനാല് തന്നെ ഇനിയൊരു മെയിഡിനെ കിട്ടുന്ന വരെ കുട്ടികുറുമികളെ രണ്ടിനേം രാവിലെ കസിന് സിസ്റ്ററിന്റെ വീട്ടില് ആക്കി ജോലിക്ക് പോവാം എന്ന് തീരുമാനിച്ചുറപ്പിച്ചു.\nപിറ്റേന്ന് ഓഫീസില് വെച്ച് ജോണിനെ കണ്ടപ്പോള് ഞാന് ചോദിച്ചു, ജോണേ, പത്രത്തില് പരസ്യം കൊടുത്തിട്ട് നിനക്ക് വല്ല മെയിഡിനേം കിട്ടിയോ?\nഉവ്വടാ കുറൂ. എനിക്കൊരു മെയിഡിനെ കിട്ടി. ഇന്ന് മുതല് വരാന് പറഞ്ഞപ്പോ, പറ്റില്ല, ഒന്നാം തിയതി മുതല് വരാമെന്നാ അവള് പറഞ്ഞിരിക്കുന്നത്. സംസാരവും, പെരുമാറ്റവുമൊക്കെ നോക്കിയിട്ട് നല്ലതാണെന്നാ തോന്നുന്നത്. എന്തായാലും ഒന്നാം തിയതി വരെ, ഞാനും പെമ്പ്രന്നോത്തിയും ഓരോ ദിവസം ഇടവിട്ട് മാറി മാറി കുട്ടികളെ നോക്കേണ്ടി വരുമെന്നാ തോന്നുന്നത്?\nനിന്റെ പുതിയ മെയിഡെങ്ങിനെയുണ്ടടാ കുറൂ?\nഗദ്,ഗദ്! എന്റെ ശബ്ദം തൊണ്ടയില് കുരുങ്ങി! എന്റെ മെയിഡ് ഞങ്ങളെയിട്ടെറിഞ്ഞ് പോയിഡാ ജോണേ!\nനിന്റെ പുതിയ പരസ്യത്തിന് റെസ്പോന്‍ഡ് ചെയ്ത മെയിഡുമാരുടെ ഡാറ്റാ ബേസൊന്ന് അയക്കടാ പ്ലീസ്.\nഅതിനെന്നാ കുറൂ, സീറ്റില് ചെന്നതും ഞാന് അയക്കാം.\nജോണ് തന്ന ഡാറ്റാ ബേസ് പരതി പലരേം വിളിക്കുന്നതിനിടയില് ഒരു മലയാളി സ്ത്രീ പറഞ്ഞു, സാറെ, എന്റെ കൂടെ താമസിക്കുന്ന പ്രായമായ സ്ത്രീയുണ്ട്, അവര് രണ്ട് മാസമേ ആയുള്ളൂ ദുബായില് വന്നിട്ട്. തമിഴ് നാട്ടുകാരിയാണ്, തമിഴും, ഹിന്ദിയും സംസാരിക്കും, വയസ്സ് അറുപതായിട്ടുണ്ട്. അവര് മതിയോ?\nമതമേതായാലും മനുഷ്യന് നന്നായാല് മതി. ഭാഷയേതായാലും മെയിഡ് നന്നായാല് മതി!\nചേച്ചി നമ്പര് താ, ഞാന് വിളിച്ച് സംസാരിക്കട്ടെ അവരോട്. അവര് തന്ന നമ്പര് നോട്ട് ചെയ്ത് ഞാന് കുറുമിയെ വിളിച്ചു. തമിഴെന്നു കേട്ടപ്പോള് എന്റെ കയ്യില് നിന്നും നമ്പര് വാങ്ങിയിട്ട് ഒരക്ഷരം ഉരിയാടാതെ കുറുമി ഫോണ് കട്ട് ചെയ്തു. പിന്നെ എന്നെ തിരിച്ച് വിളിച്ചത് വൈകീട്ട് ആറ് മണിക്ക് വീട്ടിലെ ഫോണില് നിന്നാ! ഫോണെടുത്ത് ഹലോ പറഞ്ഞതും,\nഅതേ, നല്ല സ്ത്രീട്ടോ. ചെന്നെയില് നിന്നാ. പാചകമൊക്കെ നന്നായി ചെയ്യുമത്രെ. ഡയറക്ടര് മണിവണ്ണന്റെ വീട്ടില് വരെ ജോലി ചെയ്തിട്ടുണ്ടന്നേ. അവരുടെ മോനും, മോള്‍ക്കും ഒക്കെ മക്കളുണ്ടെന്നേ. അവരുടെ പേരകുട്ടികളെ അവര് ഒരുപാട് മിസ്സ് ചെയ്യുന്നതിനാലാണത്രെ, കുട്ടികള് ഉള്ള വീട്ടിലേ നില്‍ക്കൂ എന്ന് ശഠിച്ചത്. വേണമെങ്കില് അവര് ഇന്ന് തൊട്ട് തന്നെ വരാമെന്നും പറഞ്ഞു.\nഅവരോട് വരാന് പറയട്ടെ?\nഓമനക്ക് കൊടുത്തിരുന്നതിലും ഇരുന്നൂറ് കൂടുതല്.\nശരി ശരി വരാന് പറഞ്ഞോ പക്ഷെ ഒരു കാര്യം, നമുക്ക് പറ്റില്യാന്ന് തോന്നിയാല് പത്ത് ദിവസത്തെ നോട്ടീസ് നമ്മളും അവര്‍ക്ക് പറ്റില്ല്യാന്ന് തോന്നിയാല് പത്ത് ദിവസത്തെ നോട്ടീസ് പിരീഡ് ഇങ്ങോട്ടും തരണം എന്ന് പറഞ്ഞേക്ക്.\nജോലി കഴിഞ്ഞ് വീട്ടിലെത്തിയപ്പോള് തമിഴത്തി ആന്റി ജോയിന് ചെയ്ത് കഴിഞ്ഞിരുന്നു. തുടര്‍ന്ന് വന്ന രണ്ട് മൂന്ന് ദിവസങ്ങള്‍ക്കുള്ളില് അവര് ഞങ്ങള്‍ക്ക് സ്വന്തം അമ്മയെപോലെയായി എന്ന് പറയാം.\nകുട്ടികളെ സ്വന്തം പേരക്കുട്ടികളെന്ന പോലെ നോക്കുന്നു. നല്ല ഐശ്വര്യം, നല്ല വൃത്തി, നല്ല ഭക്ഷണം. എന്തായാലും ഇത്രയും നല്ലൊരു മെയിഡിനെ കിട്ടിയതിനു ഞങ്ങള് ദൈവത്തിനു നന്ദി പറയുന്നു.\nന്യൂ ഇയര് അവധിയും മറ്റും കഴിഞ്ഞ് ഓഫീസിലേക്ക് ചെന്ന ദിവസം, ഉച്ചയൂണ് സമയത്ത് തന്റെ ലഞ്ചുമായി ജോണും ഞങ്ങള്‍ക്കൊപ്പം ഇരുന്നു.\nഎങ്ങനെയുണ്ടെടാ കുറൂ നിന്റെ പുതിയ മെയിഡ്?\nദൈവം സഹായിച്ച് വളരെ നല്ലൊരു സ്ത്രീ. നിന്റെ മെയിഡോ ജോണേ?\nമാറ്റേണ്ടി വരുമെന്നാ തോന്നുന്നത്? പിള്ളാരെയൊന്നും നോക്കത്തില്ലടാ!\nഭക്ഷണം ഷെയര് ചെയ്തു കഴിക്കുന്നതിനിടയില് ഞാന് ജോണിന്റെ മോരു കറിയല്‍പ്പം എന്റെ ചോറിലേക്കൊഴിച്ചു. മോരൊരുവശത്തേക്കൊഴുകി, കൈകൊണ്ട് പിഴിഞ്ഞ തക്കാളിചണ്ടി ചോറിന്റെ മുകളില് മൂന്നിന്റന്ന് പൊന്തിയ ശവം പോലെ കിടന്നു!\nഎന്റെ മന്‍സ്സില് സംശയത്തിന്റെ നുരകള് പൊന്തി. കണ്‍ഫര്‍മേഷനായി, മോരുകറി കൂട്ടി ഞാന് ഒരുസ്പൂണ് ചോറുണ്ടു. സംശയമില്ല, സംശയിച്ചത് സത്യം തന്നെ!\nഡാ ജോണേ, നിന്റെ മെയിഡിന്റെ പേര് ഓമന എന്നാണോ?\nഅതേല്ലോ കുറൂ. എന്നാ പറ്റി?\nപറ്റാനുള്ളത് പറ്റികഴിഞ്ഞു ജോണേ ഇതിലേറെ എന്ത് പറ്റാനാ!!!\nവാലിന്റെ വാല് കഷ്ണം:\nപിറ്റേന്ന് വൈകീട്ട്: കൊടുത്ത പരസ്യത്തിന്റെ തുടര്‍ച്ചയായി പല മെയിഡുകളും ഫോണ് വിളിച്ചതിന്റെ ഇടയിലായി ഫോണില് പരിചയമുള്ള ഒരു നമ്പര് തെളിഞ്ഞു; മെയിഡ് ഓമന!\nഹലോ, സാറെ മെയിഡിനെ വേണോന്നുള്ള പരസ്യം കണ്ട് വിളിക്കുന്നതാ, മെയിഡിനെ കിട്ടിയാ?\nഇതാണ് ജോലി ചെയ്യുന്ന വീട്ടിലെ ആളുകളുടെ നമ്പറുകള് ഫോണില് രക്ഷിച്ചു വച്ചില്ലെങ്കില് പറ്റുന്ന അമളി എന്ന് പറയണം എന്നുണ്ടായിരുന്നെങ്കിലും ഒരു മലയാളിയല്ലെ എന്ന കാരുണ്യത്താല് ഞാന് പറഞ്ഞു, സോറി മെയിഡിനെ കിട്ടി.\nPosted by കുറുമാന് at 6:10 PM\nരണ്ടാ‍യിരത്തി ഒമ്പതിലെ എന്റെ ആ‍ദ്യ കഥ! (അസാമാന്യ നീളമുള്ള പോസ്റ്റാണേ - ക്ഷമിക്കുക)\n20/1/09 6:13 PM\n20/1/09 6:27 PM\nകല്യാണം ചേട്ടന് വന്ന കാരണം എന്‍റെ തേങ്ങ രണ്ടാമതായിപ്പോയി കുറൂ..എന്നാലും പിടി "ട്ടോ"...തേങ്ങയടിച്ചു വായന തുടങ്ങിയാ മതിയാരുന്നു, അതെങ്ങനാ തൊടങ്ങിയാപ്പിന്നെ നിര്‍ത്താമ്പറ്റുകേല...ഇടക്കു വന്ന് മിസ്കോളെല്ലാം തിരിച്ചടിക്കട്ട് ഇനി...(രസോണ്ട് വായിക്കാന്)\n20/1/09 6:39 PM\nകുറെ നാളായി പുതിയതൊരെണ്ണം കണ്ടിട്ട്...എന്തായാലും വന്നപ്പോ കിടിലം ഒരെണ്ണം തന്നെ കിട്ടി...അസാമാന്യ നീളം ആണേലും ഒട്ടും മുഷിച്ചിലില്ലാതെ ഒറ്റയിരുപ്പിന് വായിച്ചു തീര്ത്തു...\nഇതു വായിക്കാന് വേണ്ടി ഇരുന്നു നേരം വൈകി...ഓഫീസില് വേറെ ആള്‍ക്കാര് ഇല്ലാത്തതുകൊണ്ട് ചിരി ഒരു പ്രശ്നമായില്ലാ...\nഇതുപോലുള്ള പോസ്റ്റുകള് ഇത്ര ഗ്യാപ് ഇല്ലാതെ ഇനീം വരട്ടെ...!\n20/1/09 7:12 PM\nYour language is getting better, and the technique has improvedalot from the early days. it wasareally enjoyable piece.\n20/1/09 7:22 PM\nമെയ് ട് പുരാണം വായിച്ചു.\nആദ്യത്തെ പേര ശ്വാസം മുട്ടിയാ വായിച്ചത്.\nഞാനും കുറച്ച് വര്‍ഷം അവിടെ ഉണ്ടായിരുന്ന ആളായതിനാല് മൊത്തം അങ്ങ് വായിച്ചു.\nമനസ്സില് തോന്നിയ കമന്റ് ഒന്ന് കൂടി ആലോചിച്ചിട്ട് പിന്നിടെഴുതാം....\n20/1/09 8:42 PM\nപറയാനുള്ളത് പിന്നെ പറയാം... ആദ്യം കുറുമാന് ഒരു ആശംസ നേരട്ടെ.... കുറെ നാളുകള്‍ക്കു ശേഷം....\n20/1/09 10:29 PM\nഎഴുതിയത് തന്നെയോ ഈ പോസ്റ്റ്?\nഞാന് വീണ്ടൂം വായിച്ചു,ഇതെന്താപ്പാ\nസോഡ ഇല്ല,ഐസ് ക്യൂബില്ല,ഒരു കാലികുപ്പി പോലുമില്ലാത്ത കുറുമാന് പോസ്റ്റ്!\nമെയീഡ് ഇന് യൂ എ ഇ സമ്പൂര്‍ണ്ണ മദ്യവിമുക്തം!\nമെയിഡ് പുരാണം നന്നായി!\nകുറുമാന് എഴുതിയതില് വച്ച് തികച്ചും വിത്യസ്തമായ ഒരു പോസ്റ്റ്.സംഗതി തമാശായി അവതരിപ്പിച്ചെങ്കിലും ആ ദിവസങ്ങളില് നിങ്ങള് രണ്ടും അനുഭവിച്ച ബുദ്ധിമുട്ട് ശരിക്കും മനസ്സിലാകുന്നു.കുട്ടികള് വളരുന്ന വരെ കുറെ കടമ്പകള് ഉണ്ടല്ലോ. എന്തായാലും മനസ്സറിയാതെ കുറെ ചിരിച്ചു!\nപുതുവര്‍ഷം എല്ലാ നന്മയും കൊണ്ടു വരട്ടെ.\n21/1/09 1:24 AM\nന്യൂ ഇയര് ബ്ലോഗ് ഉഗ്രന് തന്നെ....\n21/1/09 1:27 AM\n21/1/09 2:44 AM\nGood. But kadhayude pakuthyvachu thanne, johninte maid omana thanne ennu manasilayi.......\nBut oru kuruman touch illa ktto........\nEthayalum kurumi superb.. she having great humour sense...\n21/1/09 2:46 AM\nഹ ഹ. ഹോം മെയിഡ് കഥ രസിപ്പിച്ചു, കുറുമാന്‍ജീ...\n21/1/09 5:20 AM\nഅസാമാന്യ നീളമൊന്നും തോന്നിയില്ല കുറുമാന് ജി. ഒറ്റയിരുപ്പിനു രസകരമായി വായിച്ചു തീര്‍ത്തു. വാചകങ്ങള് പലയിടത്തും ദീര്‍ഘമായിരുന്നു എന്നു മാത്രം.(ഒരു സെന്റന്‍സ് എന്നു പറയുന്നത് ഒരു പാര)\nഒരു ടെലിഫിലിം / (നല്ല)കോമഡി സീരിയല് കണ്ട പോലെ രസകരം-ആസ്വാദ്യം.\n21/1/09 7:24 AM\nനീളം അല്പം കൂടിയെങ്കിലും വ്യത്യസ്തതയുണ്ട്!\nഅതല്ലേ മനുഷ്യന് വേണ്ടത്!?\nകുറുമാന് ടച്ചില്ല എന്ന പരാതി എനിക്കില്ല.\nഇതിലും വ്യത്യസ്തമായ മേഖലകളില് കുറുമാന് പുതുവര്‍ഷത്തില് വിഹരിക്കട്ടെ എന്നാശംസിക്കുന്നു!!\n21/1/09 8:41 AM\nമെയി‌ഡ് പുരാണം കലക്കീ. നീളക്കൂടുതൽ ഉണ്ടെങ്കിലും ഒറ്റയിരുപ്പിന് വായിച്ചു\nഇത്രയും ടെൻഷ്യനടിച്ചിട്ടും ഒരു തുള്ളിപോലും തൊട്ടുനോക്കിയതുപോലുമില്ല. ഫലം കണ്ടെന്നു കരുതുന്നു. കീപ്പിറ്റപ്പീ.\n(പുറമെ നിന്നുള്ള മെയ്ഡ് വരുത്തിവെച്ച വിന ഒരു സുഹൃത്ത് ഇപ്പോഴും അനുഭവിക്കുന്നുണ്ട്. ധനനഷ്ടം, ഫൈൻ, കേസ്സ്.) സ്വയം പര്യാപ്തത ചില കാര്യങ്ങളിലെങ്കിലും ശീലമാക്കണം.\n21/1/09 11:44 AM\nഹ ഹ... കലക്കി കുറൂ.. യുഏഈല് എന്തൂട്ടാ ണ്ടാക്കീത് ന്ന് നോക്കാംന്ന് വെച്ച് ഓടി വന്നതാ.. അതിങ്ങന്യായി :)\nമാണിയ്ക്യേച്ചി പറഞ്ഞ പോലെ, കമ്പ്ലീറ്റ് മദ്യമുക്തം... എന്താ.., മോശാവാൻ തീരുമാനിച്ചോ? :)\n21/1/09 11:48 AM\nമെയിഡ് ഇന് യു എ ഇ kollaam :-)\n21/1/09 12:20 PM\nമാഷെ..ഇത് മുമ്പ് പോസ്റ്റിയ പോസ്റ്റല്ലെ.??\nമുമ്പ് പോസ്റ്റിയതാണെങ്കിലും ഇല്ലെങ്കിലും രസകരമായിട്ടുണ്ട്.\n21/1/09 12:38 PM\nഇത് ഞാന് ഇന്നലെ എഴുതിതീര്‍ത്ത് പോസ്റ്റിയതാ.\nമുന്‍പെ, ഒക്റ്റോബര് രണ്ടായിരത്തിയേഴില് മെയിഡിനെ കുറിച്ച് മറ്റൊരു കഥ പോസ്റ്റ് ചെയ്തിരുന്നു\n“ മെയിഡ് പുരാണം “ എന്ന പേരില്. ദാ അതിന്റെ ലിങ്ക്\n21/1/09 12:44 PM\nചാത്തനേറ്: പണ്ടും ഒരു മെയിഡ് കഥ ഇട്ടിരുന്നല്ലോ... കുറു അണ്ണനു കഥ ഉണ്ടാക്കാന് വേണ്ടീ‍ട്ടാണോ മെയിഡുകളെ മാറ്റുന്നത്??\n21/1/09 12:59 PM\nkalakki.... but ethil vellamillallo? vellamillatha kuruman kathayo???\n21/1/09 1:22 PM\nനന്നായിട്ടുണ്ട്ട്ടോ ,രസചെരട് മുറിയാതെ ഇരിക്കാന് ഒറ്റ ഇരിപ്പിന് വായിച്ചു തീര്‍ത്തു.\nമെയിഡുകളും കുറുമാനും തമ്മിലുള്ള കഥകള് എന്നൊന്നും പറഞ്ഞേക്കല്ല്..\nകുടുംബകലഹം ഈ വാരത്തിലുണ്ടാവും ;)\nഎന്തൊരു നെടുനീളന് പോസ്റ്റാ കുറൂസ്!\n21/1/09 5:04 PM\nകുറുവിന്റെ രണ്ടാം മെയ്ഡ് കഥ. :)\n21/1/09 8:52 PM\nരണ്ടു ദിവസമായി വായിച്ചു തീര്‍ത്തു... കുറുമാന്റെ ഈ ഒഴുക്കന് എഴുത്തായത് കൊണ്ടും പിന്നെ ഇടയ്ക്ക് പോട്ടിവീഴുന്ന ചിരിയുടെ സുഖവും.... ജീവിതം മരീചിക തന്നെയാ... മരുഭൂമിയില്.... പിന്നെ പൊത്തിറച്ച്ചിയില് മല്ലിപൊടി ചേര്‍ക്കുമോ കുറുമാ...?\n21/1/09 8:56 PM\nഅതൊക്കെ ശെരി ഇതെത്രാമത്തെയാ മെയ്ഡ്?\n22/1/09 7:52 AM\nമെയിഡ് കഥയില് പഴയ കുറു പതുങ്ങിയിരിപ്പുണ്ട്... ഈ തിരിച്ച് വരവിന് ആശംസകള്...\n22/1/09 9:15 AM\n"നിങ്ങളിവിടെ ഇങ്ങനെ സുമോ ഗുസ്തിക്കാരനെ പോലെ നിന്നോ. എന്നെകൊണ്ടൊന്നും പറ്റില്ല ഈ പണ്ടാരത്തിനെ അക്കോമഡേറ്റ് ചെയ്യാന്"... നന്നായി രസിച്ചു... 2009 മോശമില്ല മാഷേ...\n22/1/09 2:16 PM\nആദ്യത്തെ പാരാ വായിച്ച് കഴിഞ്ഞ് ശ്വാസതടസ്സം അനുഭവപ്പെടവരില് നിന്ന് ഒളിച്ച് നടക്കുന്നതാവും കുറുജി നല്ലത്....\nമെയിഡ് ഇന് യു എ ഇ കലക്കി.....\nപഴയ മെയിഡ് വരുന്പോള് ഇപ്പോഴുള്ള മെയിഡിനെ നമ്മുടെ ജോണ് അണ്ണന് കൊടുക്കൂലേ....?\n22/1/09 4:33 PM\nവാമഭാഗമാണെങ്കില് ഇത്തരം കാര്യങ്ങള് പറഞ്ഞാല് രജനീകാന്തിന്റെ പെങ്ങളായി മാറും. ഒരു തവണ സൊന്നാ നൂറു തവണ സൊന്നമാതിരി!"\n22/1/09 5:29 PM\nഈ അസാമാന്യ ന്നീളം ക്ഷമിക്കില്ല കുറു‘മോ’നേ!!\n22/1/09 5:31 PM\nഅങ്ങനെത്തന്നെ വേണം. ഇത്തിരി പാചകം ചെയ്താല് നിങ്ങടെ കയ്യിലെ കുപ്പി താഴേ വീഴുമൊ?\nമദ്യവിമുക്ത പോസ്റ്റിന് നന്ദി\n22/1/09 8:30 PM\nമെയിഡ് കഥ ഇഷ്ടായിഷ്ടാ..\nകഥാനീളം വായനാസുഖത്തില് അറിഞ്ഞതേയില്ല..\nഞാന് ഇ മെയിഡ് പരുപാടി തന്നെ ആദ്യം കേള്‍ക്കുവാ :D എന്തായാലും സ്നാങതി കൊള്ളാം .. ചേട്ടോ ടി\_അടിപൊളി .. ഇച്ചിരി\nനീണ്ടു പോയി എങ്കിലും സൂപ്പര്\n22/1/09 10:37 PM\nകുറുമാനെ കോന്നിലം പാടത്തെ പ്രേതമെങ്ങാനും അടിച്ചോണ്ടു പോയോ എന്നു ശങ്കിച്ചിരിക്കുമ്പോൾ ദാ വരുന്നു ഒരു എമണ്ടൻ പോസ്റ്റുമായി കുറുമാൻ. നീളക്കൂടുതൽ ഒട്ടും ബോറടിപ്പിച്ചില്ല കെട്ടോ. നന്നായിരിക്കുന്നു പോസ്റ്റ്\n23/1/09 6:44 AM\nയഥാ മുതലാളി തഥാ വേലക്കാരി...\nഓരോ ആള്‍ക്കാര്‍ക്കും അവരര്‍ഹിയ്ക്കുന്ന വേലക്കാരിയെ മാത്രമേ കിട്ടൂ....\nഈ പഴഞ്ചൊല്ലുകള് കുറുവണ്ണന് ഡെഡിക്കേറ്റുന്നു.....\n23/1/09 8:31 AM\nഎത്ര നീളമുണ്ടെങ്കിലും, നല്ല രസകരമായിട്ടു വായിച്ചു. എനിക്കും തോന്നി, ഇതുപോലൊരെണ്ണം മുന്‍പ് വായിച്ചിട്ടുണ്ടല്ലോന്നു്.(കുഞ്ഞന്‍സിനുള്ള മറുപടി കണ്ടു).പുതിയ പുതിയ കഥയുണ്ടാവാന് മെയിഡുകളൈ ഇടക്കിടക്കു മാറട്ടെ എന്നു ഞാന് ആശംസിക്കുന്നില്ലാ,ട്ടോ.\n23/1/09 8:33 AM\nപോത്ത് നീ വയ്ക്ക്ണ്ടാ, അതോ ഞാന് വയ്ക്കണാ?\nഅല്ലെങ്കില് വേണ്ട, ഇനി ഞാന് വച്ച് വിളമ്പി തന്നില്ലാന്ന് പറയണ്ട, നിങ്ങള് ഇവിടെ അടിച്ച് വാരി തുടച്ച് വൃത്തിയാക്കി കുട്ടികളെ കുളിപ്പിക്ക്, പാചകം ഞാന് തന്നെ ചെയ്യാം.\n23/1/09 5:13 PM\nകുറുമാന് ജി അസാമാന്യ ന്നീളം എങ്ങന ക്ഷമിക്കു.\nഎന്റെ പേര് ജസീര് പുനത്തില് said...\nകുറുമാന് നന്നായിട്ടുണ്ട്! വായിച്ചിരിക്കാന് എന്തോ ഒരു രസം . ബോറടി ഇല്ലേ ഇല്ല.\nwelldone work keep it!!!\n25/1/09 4:34 PM\nകുട്ടത്തില് സജീവ സാന്നിധ്യം ഉണ്ടായിരുന്നാത് കൊണ്ടു ഒരു ഗ്യാപ് എനിക്ക് ഫീല് ചെയ്തില്ല. Maid തകര്ത്തു ഗടി.\nപോത്തേ... ആടാ, കോഴ്യാ, എന്താന്ന്ച്ചാല് നിങ്ങള് തന്നെ വച്ചാല് മതി. അങ്ങിനെ അല്ലല്ലോ കുറുമി പറഞ്ഞതു..\n25/1/09 7:19 PM\nപറഞ്ഞപോലെ മെയിഡിന് യു.എ.ഇ. കണ്ടപ്പോ കൊതിയായി :)\n'ആ ഡെലിവറി ഇന്നു കഴിഞ്ഞു... നാളെ മുതലു വന്നാമതി...'\n'ഇങ്ങള് ഏഴാന്തീ അല്ലേ പറഞ്ഞേനീ...'\n'താത്താ... ഡേറ്റ് ഏഴായിരുന്നു... നേരത്തെ ഡെലിവറിയായി... ഇതൊന്നും നമ്മുടെ കയ്യിലിരിക്കുന്ന കാര്യമല്ലല്ലോ...'\n'ഇങ്ങള് ഏഴാന്തി പറഞ്ഞിട്ടിപ്പം ഇങ്ങനെ പറഞ്ഞാലെങ്ങിനേ...'\n'എന്താ നിങ്ങളുടെ പ്രശ്നം... ഇപ്പോ പണി ചെയ്തോണ്ടിരിക്കുന്നിടത്തു നിന്നും പോരാന് പറ്റാത്തോണ്ടാണോ...'\n'പണീന്നൊക്കെ ഞാനിറങ്ങി... ഇങ്ങള് ഏഴാന്തി പറഞ്ഞിട്ട്...'\n'പറഞ്ഞതെല്ലാം വിട്ടേക്ക്... നിങ്ങള് നാളെ വരിന്...'\n'നാളെ വരാമ്പറ്റില്ല... മറ്റന്നാള് വരാം....'\n'എങ്ങിനെയെങ്കിലും നാളെ മുതലു വരാന് നോക്കിന്...'\n'ഞാനാലോചിച്ചിട്ട് വിവരം അറീക്കാം...'\nമുപ്പതു ദിവസം ഇവരെ വെച്ച് എങ്ങനെ തള്ളി നീക്കും... ഞാനാലോചിച്ചു... എന്നിട്ടവരെ വിളിച്ചു...\n'ആ താത്താ... നിങ്ങളു നാളെ വരണ്ടാട്ടാ...'\n'നാളേന്നാല്ലാ... തീരെ വരണ്ടാട്ടാ....'\n(ഭാര്യ ഗര്‍ഭിണിയായതിന്റെ നാലാം മാസത്തില് അഡ്വാന്‍സ് വാങ്ങിച്ചവര് പറഞ്ഞേല്‍പ്പിച്ച കേസാണിത്...)\nരണ്ടു മൂന്നു ഫോണ് വിളികള്... അഡ്വാന്‍സ് വാങ്ങിച്ചവരുടെ കെയറോഫില് തന്നെ വേറൊരാളെ കിട്ടി...!\n28/1/09 10:25 AM\nമുഴുവന് വായിച്ചു കഴിയുമ്പോള് ഓമനയും ഒരു പ്രേതമായി മാറുമോ എന്നായിരുന്നു ആലോചിച്ചു കൊണ്ടിരുന്നത്. കോന്നിലം പാടം വായിച്ചതിലുള്ള ഹാ‍ങ്ങ് ഓവറാ ..\n2/2/09 10:05 PM\nയെത്തറ ഭാഗം കാണും കുറൂസ്? ;)\nadipoli aayittundu ketto..\n10/2/09 1:22 PM\n"ഡാ, നിന്റെ വീട്ടില് ഇപ്പോള് മെയിഡുണ്ടോ?\nമെയിഡ് പോയിട്ട് ഞങ്ങള് വരെ ഉണ്ടിട്ടില്ല."\nനന്നായി എന്നു പ്രത്യേകിച്ചു പറയേണ്ട കാര്യമില്ലെങ്കിലും ഒരു ഫൈവ്മാലിറ്റിക്കു വേണ്ടി പറയുവാ... ഇതും കലക്കീട്ടോ കുറുമാന്‍ജീ\n10/2/09 9:48 PM\nvalare nannayi kurumanji\n11/2/09 8:18 PM\nകുറു ഗുരോ, ബ്ലോഗൊന്നും കളഞ്ഞേക്കരുത് (നട്ടപ്പിരാന്തന് അങ്ങനെ പറേന്നു?), നേരിട്ട് വന്ന് അടി തരുമേ.. ;)\n14/2/09 1:36 PM\nഒരെ തോണിയിലെ യാത്രക്കാരാണൊ നമ്മളൊക്കെ? മോനെ സ്കൂള് ബസ്സില് നിന്നു കൊണ്ടുവരാനും, 3-30 മുതല്7മണിവരെ അവനെ നോക്കാനും ഒരു രാവണന്റെ നാട്ടുകാരിയെ കിട്ടിയിട്ടുണ്ടു, വീടൊന്നു ക്ലീന് ചെയ്യാന് പോലും പേടിച്ചിട്ടു പറഞ്ഞിട്ടില്ല, ഇനി നാളെ വന്നില്ലെങ്കിലോ എന്നു വിചാരിച്ചിട്ടു :(\n15/2/09 2:54 PM\nവായിക്കാന് തുടങ്ങിയാ കുറൂജിയുടെ കഥകള് പിടിച്ചിരുത്തി വായിപ്പിച്ചുകളയും.\n(ദീര്‍ഘനാള് മെയിഡിന്റെ സേവനം ഉണ്ടാകട്ടെ)\n15/2/09 4:36 PM\nഒരു ഒന്ന് ഒന്നര പോസ്റ്റ് ആണെങ്ങിലും നന്നായിരുന്നു..വളരെ രസത്തോടെ വായിച്ചു..കാര്യങ്ങള് നേരില് കണ്ട പോലെ...ഉഗ്രന്..\n15/2/09 4:57 PM\n19/2/09 2:17 PM\nമെയ്ഡ് ചരിതം ഒറ്റയിരിപ്പിനു വായിച്ചു. ഗള്‍ഫ് കുടുംബ ജീവിതത്തിന്റെ നേര്‍ക്കാഴ്ച തന്നതിനു നന്ദി.\n21/2/09 7:56 AM\nചിരിപ്പിച്ച് കൊല്ലാനാണോ പ്ലാന്... സംഗതി കലക്കീ... especially, ജോണിന്‍റെ ആന്റി-ക്ലൈമാക്സ്...\n6/3/09 6:05 PM\nnice kurumaan ...if u get free time pls ride to my page..\n24/3/09 1:12 AM\ngreat,a diffrent one\n21/4/09 9:15 PM\nനല്ല രസം ഉണ്ട് കുറുമാന്\nകുറെ നാളായി ഈ വഴി വന്നിട്ട് ....\n27/4/09 1:42 PM\n13/8/09 2:18 PM\nകുറുമ..സരാസുവിന്റെ മൂന്നാമത്തെ സാരിക്കുട്ടില് ഞാന് ചിലത് പ്രതീക്ഷിച്ചു...കുരു കുറിക്കു കൊണ്ടു..\n13/8/09 2:20 PM\nകൈകൊണ്ട് പിഴിഞ്ഞ തക്കാളിചണ്ടി ചോറിന്റെ മുകളില് മൂന്നിന്റന്ന് പൊന്തിയ ശവം പോലെ കിടന്നു!\nathu kalakii, innu uchakku moru kandappol njan ariyathe chirichu poy ente kurrruuuuuuuuuu\n16/1/12 2:02 PM\n16/1/12 2:05 PM\nകുറുമ..സരാസുവിന്റെ മൂന്നാമത്തെ സാരിക്കുട്ടില് ഞാന് ചിലത് പ്രതീക്ഷിച്ചു...കുരു കുറിക്കു കൊണ്ടു.. --ബ്ലോഗനന്ദ---\n9/1/13 1:21 PM\nhe he.........athimanoharamaayi ezhuthi...... maid illaatha kashttappaad...paavam\n10/8/16 10:20 AM


റിയാദിൽ കർഫ്യൂ മൂലം ബുദ്ധിമുട്ടിലായവർക്ക് സഹായമെത്തിക്കാൻ പുതിയ പദ്ധതി. – Pravasi Corner\nറിയാദിൽ കർഫ്യൂ മൂലം ബുദ്ധിമുട്ടിലായവർക്ക് സഹായമെത്തിക്കാൻ പുതിയ പദ്ധതി.\nകോവിഡ് വ്യാപനം തടയാനായി കർഫ്യൂ ഏർപ്പെടുത്തിയത് മൂലം സഹായം എത്തിക്കുന്നതിനായി റിയാദ് ഗവർണറേറ്റ് പദ്ധതി റിയാദ് ഗവർണറേറ്റ് സെക്രട്ടറി ഡോ. ഫൈസൽ അൽസുദൈരി ഉദ്ഘാടനം ചെയ്തു.\n‘ഖൈറാതുറിയാദ്’ എന്ന പേരിൽ നടപ്പാക്കുന്ന പദ്ധതിയിലൂടെയാണ് കർഫ്യൂ കാരണം ഭക്ഷ്യവസ്തുക്കൾ ലഭിക്കാതെ ബുദ്ധിമുട്ടുന്നവർക്ക് ഭക്ഷ്യവസ്തുക്കളെത്തിക്കുക. പദ്ധതിക്ക് സഹായം നൽകാൻ താല്പര്യമുള്ള വ്യവസായികൾക്കും കമ്പനിയുടമകൾക്കും പദ്ധതിയിലേക്ക് സഹായം നൽകാവുന്നതാണ്.\nകർഫ്യൂ മൂലം താമസ സ്ഥലത്തിന് പുറത്തേക്ക് പോകാൻ സാധിക്കാത്ത കുടുംബങ്ങൾക്കും വിദേശികളായ തൊഴിലാളികൾക്കും ഭക്ഷണ വസ്തുക്കൾ എത്തിക്കാനാണ് പദ്ധതി.\nറിയാദ് ചേംബർ ഓഫ് കൊമേഴ്‌സുമായി സഹകരിച്ചാണ് ഗവർണറേറ്റ് പദ്ധതി നടപ്പാക്കുക. സഹായം ആവശ്യമുള്ളവർ റിയാദ് ചേംബർ ഓഫ് കൊമേഴ്‌സ് വെബ്‌സൈററിൽ (https : // bit. ly / 34NBMjF) ‘മുബാദറതു ഖൈറാതി റിയാദ്’ എന്ന ലിങ്ക് വഴി പേര് രജിസ്റ്റർ ചെയ്യാനാണ് നിർദ്ദേശം.\nരജിസ്റ്റർ ചെയ്യുമ്പോൾ തന്നെ സഹായം അഭ്യർത്ഥിക്കുന്നു വ്യക്തിയുടെ മൊബൈൽ നമ്പർ, ഇ മെയിൽ ഐഡി, സഹായത്തിന്റെ രീതി എന്നിവ നൽകണം.\nനിലവിലെ പ്രതിസന്ധി മൂലം കഷ്ടപ്പെടുന്ന സ്വദേശികളും വിദേശികളുമായ നിരവധി പേർക്ക് സഹായമെത്തിക്കാൻ ഈ പദ്ധതി വഴി സാധിക്കുമെന്ന് റിയാദ് ചേംബർ ഓഫ് കൊമേഴ്‌സ് ചെയർമാൻ അജ്‌ലാൻ അൽഅജ്‌ലാൻ വ്യക്തമാക്കി.\nപ്രവാസികളുടെ മൃതദേഹം നാട്ടിലേക്ക് കൊണ്ടുവരാൻ അനുമതി ലഭിച്ചു.\nമുഖ്യമന്ത്രയുടെ ദുരിതാശ്വാസ നിധിയിലേക്ക് സൗദി പൗരന്റെ സംഭാവന.


08.03.19 Morning Malayalam Murli Om Shanti BapDada Madhuban\nമധുരമായ കുട്ടികളെ - വിചാര സാഗര മഥനം ചെയ്ത് ഇങ്ങനെയുള്ള ഒരു വിഷയം എടുക്കൂ എല്ലാ സ്ഥലങ്ങളിലും ഒരേ വിഷയത്തില് പ്രഭാഷണം നടക്കണം , ഇത് തന്നെയാണ് നിങ്ങളുടെ ഏകത .\nഏതൊരു പരിശ്രമം ചെയ്ത്-ചെയ്ത് നിങ്ങള് കുട്ടികള്ക്ക് പാസ്സ് വിത്ത് ഓണറാകാന് സാധിക്കും?\nകര്മ്മ-ബന്ധനത്തില് നിന്ന് അതീതരാകൂ. എപ്പോള് ആരോടെങ്കിലും സംസാരിക്കുകയാണെ ങ്കില് ആത്മ സഹോദരനാണെന്ന് മനസ്സിലാക്കി സഹോദരനെ നോക്കൂ. ബാബയില് നിന്ന് കേള്ക്കുകയാണെങ്കിലും ബാബയെ ഭൃകുടിയില് നോക്കൂ. സഹോദര-സഹോദരന്റെ ദൃഷ്ടിയിലൂടെ ആ സ്നേഹവും സംബന്ധവും പക്കയാകും. ഇത് തന്നെയാണ് പരിശ്രമമുള്ള ജോലി, ഇതിലൂടെ തന്നെയാണ് പാസ്സ് വിത്ത് ഓണറാകുക. ഉയര്ന്ന പദവി നേടുന്ന കുട്ടികള് ഈ പുരുഷാര്ത്ഥം അവശ്യം ചെയ്യും.\nമധുര-മധുരമായ കുട്ടികള്ക്ക് മനസ്സിലാക്കി തന്നിട്ടുണ്ട് - ഇതാണ് മൃത്യുലോകം, അതിനോട് അഭിമുഖമായി അമരലോകവുമുണ്ട്. ഭക്തി മാര്ഗ്ഗത്തില് കാണിക്കുന്നുണ്ട് ശങ്കരന് പാര്വ്വതിക്ക് അമരകഥ കേള്പ്പിച്ചു. ഇപ്പോള് അമരലോകത്തിലേക്ക് നിങ്ങള് കുട്ടികളാണ് പോകുന്നത്. ശങ്കരനാണെങ്കില് കഥയേ കേള്പ്പിക്കുന്നില്ല. കഥ കേള്പ്പിക്കുന്നത് ജ്ഞാനസാഗരനായ ഒരേ-ഒരു ബാബയാണ്. കഥ കേള്പ്പിക്കാന് ശങ്കരന് ജ്ഞാന സാഗരനല്ല. ഇങ്ങനെ-ഇങ്ങനെയുള്ള കാര്യത്തില് നിങ്ങള് കുട്ടികള്ക്ക് മനസ്സിലാക്കി കൊടുക്കണം. കാലനുമേല് എങ്ങനെയാണ് വിജയം നേടുന്നത്, ഈ ജ്ഞാനം ഏതൊന്നാണോ അത് അമരമാക്കുന്നു, ഇതിലൂടെ ആയുസ്സ് വര്ദ്ധിക്കുന്നു, അവിടെ കാലനുണ്ടായിരിക്കില്ല. ഇവിടെ നിങ്ങള്5വികാരങ്ങള് അഥവാ രാവണന് മേല് വിജയം നേടുന്നതിലൂടെ രാമ രാജ്യം അഥവാ അമര ലോകത്തിന്റെ അധികാരിയാകുന്നു. മൃത്യു ലോകത്തിലാണ് രാവണ രാജ്യം അമരലോകത്തിലാണ് രാമ രാജ്യം. ദേവതകളെ ഒരിക്കലും കാലന് വിഴുങ്ങുന്നില്ല. അവിടെ കാലന്റെ ആളുകളേ ഇല്ല. അതുകൊണ്ട് ഈ വിഷയവും വളരെ നല്ലതാണ് - മനുഷ്യന് കാലന്റെ മേല് എങ്ങനെ വിജയം നേടാന് സാധിക്കും. ഇത് മുഴുവന് ജ്ഞാനത്തിന്റെ കാര്യങ്ങളാണ്. ഭാരതം അമരലോകമായിരുന്നു, എത്ര ദീര്ഘമായ ആയുസ്സായിരുന്നു. സര്പ്പത്തിന്റെ ഉദാഹരണവും സത്യയുഗത്തിനുള്ളതാണ്. ഒരു തോല് ഉപേക്ഷിച്ച് അടുത്തതെടുക്കുന്നു, ഇതിനെയാണ് പറയുന്നത് പരിധിയില്ലാത്ത വൈരാഗ്യം. അറിയാം മുഴുവന് ലോകത്തിന്റെയും വിനാശം ഉണ്ടാകണം. ഈ പഴയ ശരീരവും ഉപേക്ഷിക്കണം. ഇത് 84 ജന്മങ്ങളുടെ പഴയ തോലാണ്. അമരലോകത്തില് ഇങ്ങനെയായിരിക്കില്ല. അവിടെ പിന്നെ മനസ്സിലാക്കുന്നു ഇപ്പോള് ശരീരം വളര്ന്നു, ജീര്ണ്ണിച്ചിരിക്കുന്നു, ഇതിനെ ഉപേക്ഷിച്ച് പുതിയതെടുക്കും. പിന്നീട് സാക്ഷാത്ക്കാരവും ഉണ്ടാകുന്നു, അറിവിനെ തന്നെയാണ് സാക്ഷാത്ക്കാരമെന്ന് പറയുന്നത്. ഇപ്പോള് എനിക്കുള്ള പുതിയ വസ്ത്രം തയ്യാറായിട്ടുണ്ട് . പഴയതിനെ ഇപ്പോള് ഉപേക്ഷിക്കണം. അവിടെയും ഇങ്ങനെ തന്നെയാണ് സംഭവിക്കുന്നത്. അതിനെ പറയുന്നത് തന്നെ അമരലോകം എന്നാണ്, അവിടെ കാലന് വരുന്നില്ല. സ്വയം തന്നെ സമയത്തില് ശരീരം ഉപേക്ഷിക്കുന്നു. ആമയുടെ ഉദാഹരണവും ഇവിടുത്തേതാണ്. കര്മ്മം ചെയ്ത് പിന്നീട് അന്തര്മുഖിയാകുന്നു. ഈ സമയത്തെ ഉദാഹരണം പിന്നീട് ഭക്തി മാര്ഗ്ഗത്തില് കോപ്പി ചെയ്യുന്നു, എന്നാല് കേവലം പേരിന് മാത്രം. ഒന്നും തന്നെ മനസ്സിലാക്കുന്നില്ല. ഇപ്പോള് നിങ്ങളാണെങ്കില് മനസ്സിലാക്കുന്നുണ്ട് രാഖി, ദസറ, ദീപമാല, ഹോളി തുടങ്ങിയതെല്ലാം ഈ സമയത്തേതാണ്. അത് ഭക്തി മാര്ഗ്ഗത്തില് നടന്നതാണ്. അതുകൊണ്ട് ഈ കാര്യങ്ങളൊന്നും സത്യയുഗത്തില് ഉണ്ടാകുന്നില്ല. ഈ ഇങ്ങനെ-ഇങ്ങനെയുള്ള വിഷയങ്ങള് എഴുതൂ. മനുഷ്യന് കാലന്റെ മേല് എങ്ങനെ വിജയം നേടാന് സാധിക്കും? മൃത്യുലോകത്ത് നിന്ന് അമരലോകത്തിലേക്ക് എങ്ങനെ പോകാന് സാധിക്കും? ഇങ്ങനെയുള്ള കാര്യങ്ങളില് മനസ്സിലാക്കി കൊടുക്കുന്നതിന് വേണ്ടി ആദ്യം എഴുതേണ്ടതായുണ്ട്. ഏതുപോലെയാണോ നാടകത്തിന്റെ കഥ എഴുതുന്നത് - ഇന്ന് ഇന്ന നാടകമാണ്. നിങ്ങളുടെയും പോയന്റ്സിന്റെ ലിസ്റ്റുണ്ടായിരിക്കണം, ഇന്ന് ഈ ടോപ്പിക്കില് മനസ്സിലാക്കി കൊടുക്കും. രാവണ രാജ്യത്തില് നിന്ന് ദൈവീക രാജ്യത്തിലേക്ക് എങ്ങനെ പോകാന് സാധിക്കും? അറിവ് അത് ഒന്നുതന്നെയാണ് എന്നാല് വ്യത്യസ്തങ്ങളായ ടോപ്പിക്കുകള് കേള്ക്കുന്നതിലൂടെ സന്തോഷമുണ്ടാകും അതായത് പരിധിയില്ലാത്ത അച്ഛനില് നിന്ന് പരിധിയില്ലാത്ത സമ്പത്ത് എങ്ങനെയാണ് ലഭിക്കുന്നത്. ഏതുപോലെയാണോ സന്യാസിമാരുടേത് പത്രത്തില് ഇടുന്നത് - ഇന്ന് 125-ാം യജ്ഞം രചിച്ചിരിക്കുന്നു, അതില് ഇന്ന ഇന്നതെല്ലാം കേള്പ്പിക്കും. ഇവിടെയാണെങ്കില് ബാബ പറയുന്നു ഞാന് ഒരൊറ്റ പ്രാവശ്യമാണ് യജ്ഞം രചിക്കുന്നത്, അതില് മുഴുവന് പഴയ ലോകവും സ്വാഹയാകുന്നു. അവരാണെങ്കില് വളരെ യജ്ഞങ്ങള് രചിക്കുന്നു. എഴുന്നള്ളത്തുകളൊക്കെ നടത്തുന്നു. ഇവിടെയാണെങ്കില് നിങ്ങള്ക്കറിയാം-ഇത് രുദ്ര ശിവബാബയുടെ ഒരേഒരു യജ്ഞമാണ്, അതില് മുഴുവന് പഴയ ലോകവും സ്വാഹയാകുന്നു, പുതിയ ലോകത്തിന്റെ സ്ഥാപനയുണ്ടാകുന്നു അങ്ങനെ നിങ്ങള് പോയി ദേവതയാകുന്നു. ഇതും ബാബ നിങ്ങള്ക്കാണ് മനസ്സിലാക്കി തരുന്നത്. രചയിതാവായ ബാബ തന്നെയാണ് വന്ന് തന്റെയും രചനയുടെ ആദി-മദ്ധ്യ-അന്ത്യത്തിന്റെയും ജ്ഞാനം നല്കുന്നത് രാജയോഗവും പഠിപ്പിക്കുന്നത്. സത്യയുഗത്തിലുള്ളത് പവിത്ര ദേവതകള് മാത്രമാണ്. അവര് രാജ്യവും ഭരിക്കുന്നു. അതിനെയാണ് പറയുന്നത് ആദി സനാതന ദേവീ-ദേവതാ ധര്മ്മം. ഇതും ടോപ്പിക്ക് വയ്ക്കാന് സാധിക്കും അതായത് ആദി സനാതന സത്യയുഗീ ദേവീ-ദേവതാ ധര്മ്മത്തിന്റെ സ്ഥാപന എങ്ങനെയാണ് നടന്നുകൊണ്ടിരിക്കുന്നത്, വിശ്വത്തില് ശാന്തി എങ്ങനെയാണ് സ്ഥാപിക്കപ്പെടുന്നത് - വന്ന് മനസ്സിലാക്കൂ. പരംപിതാ പരമാത്മാവിനല്ലാതെ വിശ്വത്തില് ശാന്തി സ്ഥാപിക്കാനുള്ള നിര്ദ്ദേശം മറ്റാര്ക്കും നല്കാന് സാധിക്കില്ല. നിര്ദ്ദേശം കൊടുക്കുന്നവര്ക്കും സമ്മാനം ലഭിക്കാറുണ്ട്. വിശ്വത്തില് ശാന്തി സ്ഥാപിക്കുന്നതിനുള്ള സമ്മാനം എങ്ങനെയാണ്, ആരാണ് നല്കുന്നത്, ഇതും ടോപ്പിക്കാണ്. ഇങ്ങനെ വിചാര സാഗര മഥനം ചെയ്ത് ടോപ്പിക്ക് കണ്ടെത്തണം. ഇങ്ങനെയുള്ള പദ്ധതിയായിരിക്കണം എല്ലാ സ്ഥലങ്ങളിലും ഒരേ ടോപ്പിക്കായിരിക്കണം, എല്ലാവര്ക്കും പരസ്പരം ബന്ധമുണ്ടായിരിക്കും. ഇങ്ങനെയുള്ള ലിസ്റ്റുണ്ടാക്കി ആദ്യം സൂചന നല്കണം. പിന്നീട് വാര്ത്ത ഡല്ഹിയില് വരണം. എല്ലാവരും അറിയണം എല്ലാ സ്ഥലങ്ങളിലും ഇതേ പ്രഭാഷണമാണ് നടന്നത്, ഇതിനെ തന്നെയാണ് പറയുന്നത് ഐക്യത. മുഴുവന് ലോകത്തിലും അനൈക്യതയാണുള്ളത്. രാമരാജ്യത്തിന്റെ മഹിമയാണ്- സിംഹവും പശുവും ഒരുമിച്ച് വെള്ളം കുടിക്കുന്നു. ത്രേതായില് ഇങ്ങനെയുള്ള മഹിമയുണ്ട്, എങ്കില് സത്യയുഗത്തില് എന്താ ഉണ്ടയിരിക്കില്ലേ! ബാക്കി ശാസ്ത്രങ്ങളില് അനേക കഥകള് എഴുതി വച്ചിട്ടുണ്ട്. നിങ്ങളാണെങ്കില് ബാബയില് നിന്ന് ഒരേഒരു കഥ കേള്ക്കുന്നു. ലോകത്തില് അനേകം കഥകള് ഉണ്ടാക്കിക്കൊണ്ടിരിക്കുന്നുണ്ട്. ദ്വാപരം മുതല് കലിയുഗം വരെ എന്തെല്ലാം ശാസ്ത്രം മുതലായവയാണോ നടക്കുന്നത്, അതൊന്നും അവിടെ ഉണ്ടാകില്ല. ഭക്തി മാര്ഗ്ഗത്തിന്റെ എല്ലാ കാര്യങ്ങളും പൂര്ത്തിയാകുന്നു. ഇവിടെ നിങ്ങള് എന്തെല്ലാമാണോ കാണുന്നത്,അതെല്ലാം ആസുരീയമാണ്. അതിനെ കണ്ടിട്ടും കാണാതിരിക്കൂ, കേട്ടിട്ടും കേള്ക്കരുത്. ഇപ്പോള് ബാബ എന്താണോ മനസ്സിലാക്കി തരുന്നത് അത് ബുദ്ധിയില് വയ്ക്കൂ.\nനമ്മള് സംഗമയുഗീ ബ്രാഹ്മണര് എത്ര ഉയര്ന്നവരാണ്! ദേവതകളെക്കാളും ഉയര്ന്നതാണ്. ഈ സമയം നമ്മള് ഈശ്വരീയ സന്താനമാണ്. പതുക്കെ-പതുക്കെ വൃദ്ധി പ്രാപിച്ചുകൊണ്ടിരിക്കുന്നു. ഇത്രയും സഹജമായ കാര്യം പോലും ആരുടെയും ബുദ്ധിയില് വരുന്നില്ല. നമ്മള് ഈശ്വരീയ സന്താനമാണെങ്കില് തീര്ച്ചയായും സ്വര്ഗ്ഗത്തിന്റെ അധികാരിയാകണം എന്തുകൊണ്ടെന്നാല് ആ അച്ഛനാണ് സ്വര്ഗ്ഗത്തിന്റെ സ്ഥാപന ചെയ്യുന്നത്. കോടിക്കണക്കിന് വര്ഷമെന്ന് പറയുന്നതിലൂടെ ഒരു കാര്യവും ഓര്മ്മയിലില്ല. ബാബ വന്ന് ഓര്മ്മ നല്കുന്നു, ഇത് 5000 വര്ഷത്തിന്റെ കാര്യമാണ്. നിങ്ങള് ദേവീ-ദേവതകളായിരുന്നു. ഇപ്പോള് വീണ്ടും നിങ്ങളെ അതുതന്നെയാക്കുന്നു. സന്മുഖത്ത് കേള്ക്കുന്നതിലൂടെ എത്ര സന്തോഷവും ഉന്മേഷവും വരുന്നു. കുട്ടികള് ആരാണോ ബുദ്ധിയുള്ളവരും, വിവേകശാലിയുമായിട്ടുള്ളത്, അവരുടെ ബുദ്ധിയില് വരുന്നു- നമുക്ക് ബാബയില് നിന്ന് സമ്പത്ത് തീര്ച്ചയായും നേടണം. ബാബയാണ് പുതിയ ലോകം രചിക്കുന്നതെങ്കില് നമ്മളും തീര്ച്ചയായും പുതിയ ലോകത്തില് ഉണ്ടായിരിക്കണം. എല്ലാ കുട്ടികളും ഒരച്ഛന്റേതാണ്. എല്ലാവരുടെയും ധര്മ്മം, എല്ലാവരുടെയും വസിക്കുന്ന സ്ഥലം, വരവ്-പോക്ക് എല്ലാം വ്യത്യസ്ത പ്രകാരത്തിലാണ്. എങ്ങനെയാണ് വന്ന് മൂലവതനത്തില് നിവസിക്കുന്നത്, ഇതും ബുദ്ധിയിലുണ്ട്. മൂലവതനത്തില് ആത്മാവൃക്ഷമുണ്ട്. സൂക്ഷ്മവതനത്തില് വൃക്ഷം കാണിക്കാന് സാധിക്കില്ല. അവിടെ എന്തെല്ലാമാണോ കാണിക്കുന്നത് അതെല്ലാം സാക്ഷാത്ക്കാരത്തിന്റെ കാര്യങ്ങളാണ്. ഇതെല്ലാം ഡ്രാമയില് അടങ്ങിയിട്ടുണ്ട്. സൂക്ഷ്മവതനത്തിലും പോകുന്നുണ്ട്. അവിടെ ചലനമാണ് നടക്കുന്നത്. ഇടയ്ക്ക് ആദ്യം ശബ്ദമില്ലാത്ത ചലന നാടകവും ഉണ്ടാക്കിയിരുന്നു. പിന്നീടാണ് ശബ്ദമുള്ളതായത്. നിശ്ശബ്ദ നാടകമാണെങ്കില് ഉണ്ടാക്കാനും സാധിക്കില്ല. കുട്ടികള്ക്കറിയാം നമ്മള് ശാന്തിയില് എങ്ങനെയാണ് കഴിയുന്നത്. ഏതുപോലെയാണോ അവിടെ ആത്മാക്കളുടെ വൃക്ഷമുള്ളത്, അതുപോലെ ഇവിടെ മനുഷ്യരുടേതുമുണ്ട്. അതുകൊണ്ട് ഇങ്ങനെ-ഇങ്ങനെയുള്ള കാര്യങ്ങള് ബുദ്ധിയില് വച്ച് നിങ്ങള്ക്ക് ഭാഷണം ചെയ്യാന് സാധിക്കും. എന്നാലും പഠിക്കാന് സമയമെടുക്കുന്നുണ്ട്. പരിശ്രമിച്ച് ഇതും മനസ്സിലാക്കി എന്നിരിക്കട്ടെ എന്നാല് ഓര്മ്മയുടെ യാത്ര എവിടെ, അതിലൂടെയാണ് ധാരണയും സന്തോഷവും ഉണ്ടാകുന്നത്. ഇപ്പോള് നിങ്ങള് യഥാര്ത്ഥ രീതിയില് യോഗം പഠിച്ചുകൊണ്ടിരിക്കുന്നു. കുട്ടികള്ക്ക് മനസ്സിലാക്കി തന്നിട്ടുണ്ട് - എല്ലാവരെയും സഹോദര-സഹോദരനായി കാണൂ. ആത്മാവിന്റെ സിംഹാസനം അത് ഇതാണ് അതുകൊണ്ടാണ് ഭഗീരഥനായ ബാബയുടെ സിംഹാസനവും പ്രസിദ്ധമായിട്ടുള്ളത്. ആര്ക്കെങ്കിലും മനസ്സിലാക്കിക്കൊടുക്കുമ്പോള് ഇങ്ങനെ കരുതൂ- ഞാന് സഹോദരങ്ങള്ക്ക് മനസ്സിലാക്കി കൊടുക്കുകയാണ്. ഈ ദൃഷ്ടിയായിരിക്കണം - ഇതില് തന്നെയാണ് വലിയ പരിശ്രമവും ഉള്ളത്. പരിശ്രമത്തിലൂടെ തന്നെയാണ് ഉയര്ന്ന പദവി ലഭിക്കുന്നത്. ബാബയും ഇങ്ങനെയാണ് കാണുക, ബാബയുടെ ദൃഷ്ടിയും ഭൃകുടി മദ്ധ്യത്തിലേക്കാണ് പോകുക. ആത്മാവ് അത് ചെറിയ ബിന്ദുവാണ്. കേള്ക്കുന്നതും അതാണ്. നിങ്ങള് ബാബയെയും ഭൃകുടി മദ്ധ്യത്തിലേക്കാണ് നോക്കുക. അച്ഛനും ഇവിടെയുണ്ട് അതുപോലെ സഹോദരനും(ബ്രഹ്മാബാബ) ഇവിടെയുണ്ട്. ഇങ്ങനെ ബുദ്ധിയില് ഉണ്ടായിരിക്കുന്നതിലൂടെ നിങ്ങളും ജ്ഞാന സാഗരന്റെ മക്കള് ജ്ഞാനസാഗരനായി മാറുന്നു. നിങ്ങള്ക്കാണെങ്കില് ഇത് വളരെ സഹജമാണ്. ഗൃഹസ്ഥ വ്യവഹാരത്തില് ഇരിക്കുന്നവര്ക്ക് ഇതല്പം ബുദ്ധിമുട്ടാണ്. കേട്ടിട്ട് വീട്ടിലേക്ക് പോകുന്നു അവിടുത്തെ അന്തരീക്ഷം തന്നെ വേറെയാണ്. ഇവിടെ സഹജമാണ്. ബാബ യുക്തി വളരെ സഹജമായി പറഞ്ഞ് തരികയാണ് - സ്വയത്തെ ആത്മാവെന്ന് മനസ്സിലാക്കൂ, ബാബയെ ഓര്മ്മിക്കൂ. ഇതും സഹോദരനാണ് ഈ ദൃഷ്ടിയിലൂടെ, കര്മ്മ ബന്ധനത്തില് നിന്ന് അതീതമായി തീരും. ശരീരം പോലും മറന്ന് പോകുന്നു കേവലം ബാബ മാത്രം ഓര്മ്മ ഉണ്ടായിരിക്കുന്നു. ഇതില് പരിശ്രമിച്ച് കൊണ്ടിരിക്കണം അപ്പോള് പാസ്സ് വിത്ത് ഓണറാകും. ഇങ്ങനെയുള്ള അവസ്ഥയില് വളരെ വിരളം ചിലര് മാത്രമേ കഴിയുന്നുള്ളൂ. വിശ്വത്തിന്റെ അധികാരിയും അവരാണാകുന്നത്. 8 രത്നങ്ങളുടെ മാലയില്ലേ. അതുകൊണ്ട് പുരുഷാര്ത്ഥം ചെയ്യണം. ഉയര്ന്ന പദവി നേടുന്നവര് എങ്ങനെയെങ്കിലും പുരുഷാര്ത്ഥം തീര്ച്ചയായും ചെയ്തിട്ടുണ്ടാകും. ഇതില് മറ്റൊരു കാര്യവും വരുന്നില്ല. സഹോദര-സഹോദരന്റെ ദൃഷ്ടി, സ്നേഹവും സംബന്ധവും ഉണ്ടാകുന്നു. ദൃഷ്ടി പക്കാ ആകുന്നു അതുകൊണ്ട് ബാബ വളരെ രഹസ്യ-രഹസ്യമായ കാര്യങ്ങള് കേള്പ്പിക്കുന്നു. ഇതില് അഭ്യാസം ചെയ്യുക അധ്വാനമുള്ള കാര്യമാണ്. ഇവിടെ ഇരിക്കുകയാണെങ്കിലും സ്വയത്തെ ആത്മാവാണെന്ന് മനസ്സിലാക്കൂ. ആത്മാവ് തന്നെയാണ് കേള്ക്കുന്നത്. കേള്ക്കുന്ന ആത്മാവിനെ നിങ്ങള് കാണുന്നു. മനുഷ്യരാണെങ്കില് പറയുന്നത് ആത്മാവ് നിര്ലേപമെന്നാണ്. അങ്ങനെയെങ്കില് എന്താ ശരീരമാണോ കേള്ക്കുന്നത്? ഇത് തെറ്റാണ്. ബാബ നിങ്ങള്ക്ക് ഗുഹ്യ-ഗുഹ്യമായ കാര്യങ്ങള് കേള്പ്പിച്ച് തരുന്നു. പരിശ്രമം അത് കുട്ടികള്ക്ക് ചെയ്യണം. ആരാണോ കല്പം മുന്പ് ആയിട്ടുള്ളത് അവര് പരിശ്രമം തീര്ച്ചയായും ചെയ്യും. തന്റെ അനുഭവവും കേള്പ്പിക്കും- ഇങ്ങനെ നമ്മള് കേള്ക്കുകയും കേള്പ്പിക്കുകയും ചെയ്യുന്നു. ശീലമായിരിക്കുന്നു. ആത്മാവിനെ തന്നെയാണ് കേള്പ്പിക്കുന്നത്- മന്മനാഭവ. പിന്നീട് അവര് മറ്റവരോട്, അവര് മറ്റവരോട് പറയുന്നു മന്മനാഭവ അര്ത്ഥം ബാബയെ ഓര്മ്മിക്കൂ. ഇത് ഗുപ്തമായ പരിശ്രമമാണ്. ഏതുപോലെയാണോ പഠിത്തവും ഏകാന്തതയില് മരത്തിന്റെ ചുവട്ടില് പോയി പഠിക്കുന്നത്, അത് സ്ഥൂല കാര്യമാണ്. ഇതാണെങ്കില് അഭ്യസിക്കേണ്ട കാര്യമാണ്. ദിനം-പ്രതിദിനം നിങ്ങളുടെ ഈ അഭ്യാസം വര്ദ്ധിച്ചുകൊണ്ടിരിക്കും. നിങ്ങള് പുതിയ-പുതിയ കാര്യങ്ങളല്ലേ കേള്ക്കുന്നത്. എന്താണോ നിങ്ങള് ഇപ്പോള് കേള്ക്കുന്നത് അത് പിന്നീട് പുതിയ-പുതിയവര് വന്ന് കേള്ക്കും. ചിലര് പറയുന്നു ഞങ്ങള് വൈകിയാണ് വന്നത്. ഏയ്, നിങ്ങള് കൂടുതല് ഫസ്റ്റ്ക്ളാസ്സായിട്ടുള്ള ഗുഹ്യ-ഗുഹ്യമായ കാര്യങ്ങളാണ് കേള്ക്കുന്നത്, അതില് പുരുഷാര്ത്ഥം ചെയ്യുന്നതിലൂടെ തന്നെ ഉയര്ന്ന പദവി ലഭിക്കുന്നു. കൂടുതല് നല്ലതാണ്. മായ അവസാനം വരേയ്ക്കും വിടില്ല. മായയുടെ യുദ്ധം നടന്നുകൊണ്ടിരിക്കും ഏതുവരെ നിങ്ങള് വിജയം വരിക്കുന്നോ. പിന്നീട് അനായാസമായി തന്നെ നിങ്ങള് പോകും. ആര് എത്രത്തോളം ഓര്മ്മിക്കുന്നോ, മനസ്സാലാക്കുന്നു ഞാന് ബാബയുടെ അടുത്തേക്ക് പോകുകയാണ്, അങ്ങനെ ശരീരം വിടുന്നു. ബാബ കണ്ടിട്ടുണ്ട്- ഇതുപോലെ ബ്രഹ്മത്തില് ലയിക്കുന്നതിനുള്ള ലക്ഷ്യം വയ്ക്കുന്നവര് എപ്പോഴാണോ ശരീരം വിടുന്നത് അപ്പോള് ശാന്തി പരക്കുന്നു. ബാക്കി മോക്ഷമൊന്നും ആരും നേടുന്നില്ല, തിരിച്ച് പോകുന്നതേയില്ല. നാടകത്തില് എല്ലാ അഭിനേതാക്കളും വേണ്ടേ. അന്തിമത്തില് എല്ലാവരും വരുന്നു. എപ്പോഴാണോ ഒരാള് പോലും അവശേഷിക്കാത്തത് അപ്പോള് തിരിച്ച് പോകും. മുഴുവന് മാനവ രാശിയും, എല്ലാവരും പോകും. ബാക്കി കുറച്ച് പേരാണ് അവശേഷിക്കുക. അവര് പറയും എല്ലാവരെയും യാത്രയയച്ചു. ഈ സമയം സത്യയുഗത്തിന്റെ സ്ഥാപന നടന്നുകൊണ്ടിരിക്കുകയാണ്. എത്ര കോടി മനുഷ്യരാണുള്ളത്. എല്ലാവരെയും യാത്രയാക്കി പിന്നീട് നമ്മള് നമ്മുടെ രാജധാനിയിലേക്ക് പോകും. അവര് കൂടിയത് 40-50 പേരെ യാത്രയാക്കിയിട്ടുണ്ടാകും. നിങ്ങള് എത്ര പേരെയാണ് യാത്രയാക്കുന്നത്. എല്ലാവരും കൊതുകിന് കൂട്ടങ്ങളെ പോലെ ശാന്തിധാമത്തിലേക്ക് പോകും. നിങ്ങള് വന്നിരിക്കുന്നത് കൂടെ കൊണ്ട് പോകുന്നതിനും എല്ലാവരെയും തിരിച്ചയക്കാനും വേണ്ടിയാണ്. നിങ്ങളുടെ കാര്യങ്ങള് അദ്ഭുതമാണ്. ഇത്രയും കോടിക്കണക്കിന് മനുഷ്യരാണ് പോകുന്നത്. അവരെ യാത്രയാക്കും. എല്ലാവരും തിരിച്ച് മൂല വതനത്തിലേക്ക് പോകും. ഇതും നിങ്ങളുടെ ബുദ്ധിയില് മാത്രമാണ് പ്രവര്ത്തിക്കുന്നത്. പതുക്കെ-പതുക്കെ വൃക്ഷം വലുതാകും. പിന്നീട് വിഷ്ണു മാല രുദ്രമാലയാകും. ഈ കാര്യം നിങ്ങള് കുട്ടികളുടെ ബുദ്ധിയിലുണ്ട് അതായത് രുദ്ര മാല എങ്ങനെയാണ് വിഷ്ണു മാലയാകുന്നത്. നിങ്ങളിലും ആരാണോ വിശാലബുദ്ധിയായിട്ടുള്ളത് അവര്ക്കാണ് ഈ കാര്യങ്ങള് മനസ്സിലാക്കാന് സാധിക്കുന്നത്. അനേക പ്രകാരത്തില് ബാബ മനസ്സിലാക്കി തന്നുകൊണ്ടിരിക്കുന്നുണ്ട് - ഓര്മ്മിക്കാന് വേണ്ടി. നമ്മള് രുദ്ര മാലയില് പോയി പിന്നീട് വിഷ്ണു മാലയില് വരും. പിന്നീട് നമ്പര് അനുസരിച്ച് വന്നുകൊണ്ടിരിക്കും. എത്ര വലിയ രുദ്രമാലയാണ്. ഈ ജ്ഞാനത്തെ ആരും അറിയുന്നില്ല. തുടക്കം മുതല് ഈ ജ്ഞാനത്തെ ആരും അറിയുന്നില്ല. നിങ്ങള് സംഗമയുഗീ ബ്രാഹ്മണര് മാത്രമാണ് അറിയുന്നത്. ഈ സംഗമയുഗത്തെ ഓര്മ്മിക്കുകയാണെങ്കില് മുഴുവന് ജ്ഞാനവും ബുദ്ധിയില് വരും.\nനിങ്ങളാണ് ലൈറ്റ് ഹൗസ്. എല്ലാവരെയും ലക്ഷ്യത്തിലെത്തിക്കുന്നവര്. നിങ്ങള് എങ്ങനെയുള്ള നല്ല ലൈറ്റ് ഹൗസായാണ് മാറുന്നത്. നിങ്ങള്ക്ക് ചേരാത്തതായി ഇങ്ങനെയുള്ള ഒരു കാര്യവും ഉണ്ടാകുന്നില്ല. നിങ്ങള് ഡോക്ടറുമാണ്, സ്വര്ണ്ണകച്ചവടക്കാരനുമാണ്, അലക്കുകാരനുമാണ്. എല്ലാ വിശേഷതകളും നിങ്ങളില് വരുന്നു. നിങ്ങളുടെ മഹിമയും ഉണ്ടാകുന്നു, എന്നാല് നമ്പര്വൈസ് പുരുഷാര്ത്ഥമനുസരിച്ച്. എങ്ങനെ-എങ്ങനെയുള്ള കര്ത്തവ്യമാണോ ചെയ്യുന്നത് അതുപോലെയുള്ള മഹിമയാണ് ഉണ്ടാകുന്നത്. ബാബയാണെങ്കില് നിര്ദ്ദേശം നല്കുന്നുണ്ട് അതില് ചിന്തിക്കുക, സെമിനാര് നടത്തുക നിങ്ങള് കുട്ടികളുടെ ജോലിയാണ്. ബാബ ഒന്നും തടയുന്നില്ല. ശരി, വളരെ കേള്പ്പിക്കുന്നതിലൂടെ എന്ത് പ്രയോജനമാണുള്ളുത്. ബാബ പറയുന്നു മന്മനാഭവ. ബാബ നിങ്ങളെ എത്ര പോഷകമുള്ള സാധനമാണ് കഴിപ്പിക്കുന്നത്. ശരി.\n1. സദാ ലഹരി ഉണ്ടായിരിക്കണം നമ്മള് സംഗമയുഗീ ബ്രാഹ്മണര് ദേവതകളെക്കാളും ഉയര്ന്നവരാണ് എന്തുകൊണ്ടെന്നാല് നമ്മള് ഇപ്പോള് ഈശ്വരീയ സന്താനങ്ങളാണ്, നമ്മള് മാസ്റ്റര് ജ്ഞാസാഗരനാണ്. എല്ലാ വിശേഷതകളും ഇപ്പോള് നമ്മളില് നിറഞ്ഞ് കൊണ്ടിരിക്കുകയാണ്.\n2. എന്താണോ ബാബ മനസ്സിലാക്കി തരുന്നത് അത് മാത്രം ബുദ്ധിയില് വയ്ക്കണം, ബാക്കി എന്ത് തന്നെയായാലും കേട്ടിട്ടും കേള്ക്കാതിരിക്കൂ, കണ്ടിട്ടും കാണാതിരിക്കൂ. ആസുരീയമായത് കേള്ക്കരുത്, ആസുരീയമായത് കാണരുത്. . . .\nമായയുടെ നിഴലില് നിന്ന് പുറത്തുവന്ന് ഓര്മ്മയുടെ കുടക്കീഴില് ഇരിക്കുന്നവരായ ചിന്തയില്ലാത്ത ചക്രവര്ത്തി ഭവ:\nആരാണോ സദാ ബാബയുടെ ഓര്മ്മയുടെ കുടക്കീഴില് ഇരിക്കുന്നത് അവര് സ്വയത്തെ സദാ സുരക്ഷിതരാണെന്ന അനുഭവം ചെയ്യുന്നു. മായയുടെ നിഴലില് നിന്ന് രക്ഷ നേടാനുളള മാര്ഗ്ഗമാണ് ബാബയുടെ ഛത്രഛായ. ഛത്രഛായയില് ഇരിക്കുന്നവര് സദാ ചിന്തയില്ലാത്ത ചക്രവര്ത്തിയായിരിക്കും. അഥവാ എന്തെങ്കിലും ചിന്തയുണ്ടെങ്കില് സന്തോഷം നഷ്ടപ്പെടുന്നു. സന്തോഷം നഷ്ടപ്പെട്ടു, ദുര്ബ്ബലരായി എങ്കില് മായയുടെ തണലിന്റെ പ്രഭാവത്തില് പെടുന്നു, എന്തുകൊണ്ടെന്നാല് ദുര്ബ്ബലത തന്നെയാണ് മായയെ ആഹ്വാനം ചെയ്യുന്നത്. മായയുടെ നിഴലില് സ്വപ്നത്തിലെങ്കിലും പെട്ടുപോയാല് വളരെ പരവശരാക്കും, അതിനാല് ഛത്രഛായക്കുകീഴില് കഴിയൂ.\nവിവേകമാകുന്ന സ്ക്രൂ ഡ്രൈവര് കൊണ്ട് ആലസ്യത്തിന്റെ ലൂസായ സ്ക്രൂവിനെ ടൈറ്റാക്കി സദാ അലര്ട്ടായിരിക്കൂ(ശ്രദ്ധ).


Malayalam news || സിഎസ്‌ഐ ബിഷപ് റവ. തോമസ് കെ. ഉമ്മന് മെല്‍ബണില് സ്വീകരണം നല്‌കി\nസിഎസ്‌ഐ ബിഷപ് റവ. തോമസ് കെ. ഉമ്മന് മെല്‍ബണില് സ്വീകരണം നല്‌കി\nJose M. George\nസിഎസ്‌ഐ മധ്യകേരള മഹായിടവക ബിഷപ് റവ. തോമസ് കെ. ഉമ്മന് മെല്‍ബണ് സിഎസ്‌ഐ കോണ്‍ഗ്രിഗേഷന് പ്രൗഡോജ്വല സ്വീകരണം നല്‌കി. ഡവ്‌ട്ടണ് മാറാനാഥാ സ്‌കൂള് ഓഡിറ്റോറിയത്തില് നടന്ന സ്വീകരണത്തില് ആംഗ്ലിക്കന് ആര്‍ച്ച് ബിഷ്‌പ് ഡോ. ഫിലിപ് ഫ്രിയര് മുഖ്യസന്ദേശം നല്‌കി.\nതാലപ്പൊലിയുടെയും വാദ്യമേളങ്ങളുടെയും അകമ്പടിയോടെ അതിഥികളെ സ്വീകരിച്ചാനയിച്ചു. മെല്‍ബണ് ബിഷപ് ബാര്‍ബറ ഡാര്‍ലിംഗിന്റെ പ്രാര്‍ത്ഥനയോടെ ആരംഭിച്ച പൊതുസമ്മേളനത്തില് ആശംസകള് അര്‍പ്പിച്ച് സംഘടനാ പ്രതിനിധികള് പ്രസംഗിച്ചു. തുടര്‍ന്ന് മെല്‍ബണ് യുവജനപ്രസ്ഥാനം, സ്‌ത്രീജനസഖ്യം, സണ്‍ഡേ സ്‌കൂള് എന്നീ സംഘടനകളുടെ നേതൃത്വത്തില് കലാപരിപാടികള് നടത്തപ്പെട്ടു. പൊതുസമ്മേളനത്തില് ഇടവക വികാരി റവ. ജോബി ജോണ് കുളത്തുങ്കല് സ്വാഗതവും സെക്രട്ടറി അശോക് വര്‍ക്കി നന്ദിയും രേഖപ്പെടുത്തി.\nവിശുദ്ധ സംസര്‍ഗ ശുശ്രൂഷയ്‌ക്ക് ബിഷപ് റവ. തോമസ് കെ. ഉമ്മന് നേതൃത്വം നല്‌കി. മെല്‍ബണ് ആംഗ്ലിക്കന് കത്തീഡ്രലില് നടന്ന ആരാധനയില് ബിഷപ് മെല്‍ബണ് സിഎസ്‌ഐ ഗായകസംഘം നേതൃത്വം നല്‌കി.\nപരിപാടികള്‍ക്ക് കണ്‍വീനര് വര്‍ഗീസ് ഏബ്രാഹാം, ആനന്ദ് വര്‍ഗീസ്, ജസ്റ്റിന് ഇസ്രയേല്, മനോജ് ഡേവിഡ്, മെര്‍സണ് കോര, സിസില് ഏബ്രാഹാം, രാജു മാത്യു, ടീന എന്നിവരടങ്ങിയ കമ്മിറ്റി നേതൃത്വം നല്‌കി.


അഞ്ചു വര്‍ഷത്തിനുള്ളില് ഭൂരഹിതരായ മുഴുവന് പേര്‍ക്കും ഭൂമിയും വീടും ഉറപ്പാക്കും: മുഖ്യമന്ത്രി – BHARATH NEWS\nകണ്ണൂര്: അടുത്ത അഞ്ച് വര്‍ഷത്തിനുള്ളില് കേരളത്തില് ഭൂരഹിതരായ മുഴുവന് പേര്‍ക്കും ഭൂമിയും വീടും ഉറപ്പാക്കുമെന്ന് മുഖ്യമന്ത്രി പിണറായി വിജയന്. നൂറുദിന കര്‍മപരിപാടിയുടെ ഭാഗമായി 13530 പട്ടയങ്ങള് വിതരണം ചെയ്യുന്നതിന്റെ സംസ്ഥാനതല ഉദ്ഘാടനം ഓണ്‍ലൈനില് നിര്‍വഹിക്കുകയായിരുന്നു അദ്ദേഹം. സംസ്ഥാനത്തെ മുഴുവന് പട്ടികജാതി കുടുംബങ്ങള്‍ക്കും വീട് ഉറപ്പാക്കും. അഞ്ചു വര്‍ഷത്തിനുള്ളില് അഞ്ച് ലക്ഷം കുടുംബങ്ങള്‍ക്ക് വീട് നല്‍കുമെന്ന് ഉറപ്പ് നല്‍കിയതാണ്. ലൈഫ് ഉള്‍പ്പെടെയുള്ള വിവിധ പദ്ധതികളിലൂടെ ഇത് സാധ്യമാക്കും. എല്ലാവര്‍ക്കും ഭൂമി, എല്ലാ ഭൂമിക്കും രേഖ, എല്ലാ സേവനങ്ങളും സ്മാര്‍ട്ട് എന്നതാണ് സര്‍ക്കാര് നയം. ഇതിനുള്ള പ്രവര്‍ത്തനങ്ങള് നടന്നുവരുന്നു. മുഖ്യമന്ത്രി പറഞ്ഞു.\nയുടിഎസ് എന്ന ആശയം നടപ്പില് വരുന്നതോടെ വ്യത്യസ്ത തണ്ടപ്പേരുകളില് അനധികൃതമായി ഭൂമി കൈവശം വെക്കുന്ന അവസ്ഥ മാറും. ഭൂപരിഷ്‌കരണ നിയമത്തിലെ പഴുതുകള് മറയാക്കി കയ്യടക്കി വച്ച മുഴുവന് ഭൂമിയും പിടിച്ചെടുത്ത് വിതരണം ചെയ്യുമെന്നും മന്ത്രി കെ രാജന് പറഞ്ഞു. വനഭൂമി പട്ടയം സംബന്ധിച്ച് റവന്യു വനവകുപ്പുകളുടെ സംയുക്ത പരിശോധന വീണ്ടും നടത്തണമെന്ന കാര്യം പരിശോധിക്കുമെന്നും അദ്ദേഹം അറിയിച്ചു.\nPrevious സംസ്ഥാനത്തെ സ്‌കൂളുകളെ അന്താരാഷ്ട്ര നിലവാരത്തിലേക്ക് ഉയര്‍ത്തും: മുഖ്യമന്ത്രി\nNext ശനിയാഴ്ചകള് വീണ്ടും പ്രവൃത്തി ദിവസമാക്കി ഉത്തരവിറക്കി


മന്ത്രവാദം ഫലിച്ചില്ല, 18 ലക്ഷം നഷ്ടപരിഹാരം തേടി അമേരിക്കക്കാരന് കോടതിയില് | California man sues psychic who broke the promise to remove ex girlfriend curse\nമന്ത്രവാദം ഫലിച്ചില്ല, 18 ലക്ഷം നഷ്ടപരിഹാരം തേടി അമേരിക്കക്കാരന് കോടതിയില്\nകാമുകിയുടെ ദുര്‍മന്ത്രവാദത്തില്‍നിന്നും രക്ഷപ്പെടാന് മന്ത്രവാദിനിയെ സമീപിച്ച അമേരിക്കന് യുവാവ് ഇപ്പോള് കോടതിയില്.\nNew York, First Published Oct 6, 2021, 7:09 PM IST\nകാമുകിയുടെ ദുര്‍മന്ത്രവാദത്തില്‍നിന്നും രക്ഷപ്പെടാന് മന്ത്രവാദിനിയെ സമീപിച്ച അമേരിക്കന് യുവാവ് ഇപ്പോള് കോടതിയില്. കാലിഫോര്‍ണിയക്കാരനായ മൗറോ റെസ്‌ട്രെപോയാണ് മന്ത്രവാദം ഫലിച്ചില്ലെന്ന് ആരോപിച്ച് കാലിഫോര്‍ണിയ കോടതിയില് എത്തിയത്. കാമുകിയുടെ ശാപം അതേ പടി നിലനില്‍ക്കുന്നതിനാല്, മന്ത്രവാദി 25,000 ഡോളര് നഷ്ടപരിഹാരം നല്‍കണമെന്നാണ് ഇയാളുടെ ആവശ്യം.\nപ്രശ്‌നത്തിന്റെ തുടക്കം ഒരു പ്രേമത്തിലാണ്. മൗറോയും കാമുകിയും അടിച്ചുപിരിഞ്ഞു. അതിനു ശേഷം, തനിക്ക് അസാധാരണമായ ചില മാറ്റങ്ങള് സംഭവിച്ചതായി മൗറോ കണ്ടെത്തി. ഉറക്കമില്ലാതായി, സദാ ക്ഷീണം, പേടി സ്വപ്‌നങ്ങള്, ഉല്‍ക്കണ്ഠ എന്നിവ അയാളെ പിടികൂടി. എന്നാല് ഒരു കല്യാണം കഴിച്ചു കളയാമെന്ന് മൗറോ തീരുമാനിച്ചു. അതിനു മുമ്പായി, തനിക്കും വിവാഹ ജീവിതത്തിനും ഒരു കുഴപ്പവും വരാതിരിക്കാനുള്ള മന്ത്രവാദം ചെയ്യാനും അയാള് തീരുമാനിച്ചു.\nഅങ്ങനെ എല്ലാവെരയും പോലെ താന് ഗൂഗിളില് തിരഞ്ഞതായി കോടതിയില് നല്‍കിയ പരാതിയില് അയാള് പറയുന്നു. ''സോഫിയ ആഡംസ് എന്ന സ്ത്രീയെ ഞാന് ഗൂഗിളിലൂടെ കണ്ടെത്തി. സൈക്കിക് ലവ് സ്‌പെഷ്യലിസ്റ്റ് എന്നായിരുന്നു സോഫിയ സ്വയം വിശേഷിപ്പിച്ചത്. പി എച്് ഡി ലൈഫ് കോച്ച് എന്നായിരുന്നു മറ്റൊരു വിശേഷണം. എന്റെ പ്രശ്‌നങ്ങള് പരിഹരിക്കാനുള്ള പ്രൊഫഷനല് മികവ് അവര്‍ക്കുണ്ടെന്ന് ഞാന് മനസ്സിലാക്കി. അടുത്ത ദിവസം തന്നെ സോഫിയയുമായി കൂടിക്കാഴ്ച നടത്തി.'' പരാതിയില് പറയുന്നു.\nപ്രശ്‌നങ്ങള് ചോദിച്ചറിഞ്ഞ ശേഷം സോഫിയ തത്തയെക്കൊണ്ട് കാര്‍ഡ് എടുപ്പിച്ചു. പ്രശ്‌നകാരണം ശാപമാണെന്ന് അവര് മൗറോയോട് പറഞ്ഞു. ശാപത്തിനു പിന്നില് മൗറോയുടെ പഴയ കാമുകിയാണ്. അവര് മൗറോയ്‌ക്കെതിരെ ഒരു ദുര്‍മത്രവാദിയെ സമീപിച്ചിട്ടുണ്ട്. ആ ദുര്‍മന്ത്രവാദി ചില കര്‍മ്മങ്ങള് ഒക്കെ ചെയ്തു. അതു പ്രകാരമുള്ള ശാപം അനുഭവിക്കുകയാണ് ഇപ്പോള് മൗറോ. വിവാഹം കഴിച്ചാലും ഈ ശാപം മൗറോയെയും ഭാര്യയെയും കുട്ടികളെയും പിന്തുടരും. ചില പ്രത്യേക കര്‍മ്മങ്ങള് ചെയ്താലേ ഈ ദുര്‍മന്ത്രവാദത്തില്‍നിന്നും രക്ഷപ്പെടാനാവൂ. അതിന് തനിക്ക് 5,100 ഡോളര് (3.8 ലക്ഷം രൂപ )പ്രതിഫലം തരേണ്ടി വരും.\nമൗറോ സമ്മതിച്ചു. ശാപത്തില്‍നിന്നും രക്ഷപ്പെടാന് താന് എന്തിനും തയ്യാറായിരുന്നുവെന്ന് അയാള് കോടതിയില് നല്‍കിയ പരാതിയില് പറയുന്നു. ''അങ്ങനെ ഞാന് സോഫിയയ്ക്ക് 1000 ഡോളര് (74000 രൂപ) നല്‍കി. എന്നാല്, അവര് ഒന്നും ചെയ്തതേ ഇല്ല. എന്റെ പ്രശ്‌നങ്ങള് ഇപ്പോഴും തുടരുന്നുണ്ട്. ഇപ്പോഴും ഉറക്കമില്ല. അസ്വസ്ഥതകളുണ്ട്. ഉല്‍ക്കണ്ഠകളുണ്ട്. അതിനാല്, മന്ത്രവാദിനിക്കെതിരെ നടപടി എടുക്കണം.''\nമന്തവാദം ഫലിച്ചില്ല എന്നതു മാത്രമല്ല, വിശ്വാസ വഞ്ചന നടത്തി, തട്ടിപ്പ് നടത്തി തുടങ്ങി മറ്റ് കുറ്റങ്ങളും മൗറോയുടെ പരാതിയിലുണ്ട്. മന്ത്രവാദിനിയുടെ ഭര്‍ത്താവും കുട്ടികളും കൂടി ഇതില് കണ്ണികളാണെന്നും അയാള് പറയുന്നുണ്ട്.\nഎന്തായാലും, മന്ത്രവാദം ഫലിക്കാത്തതിനുള്ള ഈ പരാതി അമേരിക്കയില് ഇതിനകം തന്നെ വലിയ ചര്‍ച്ചയായിട്ടുണ്ട്.\nLast Updated Oct 6, 2021, 7:09 PM IST


വീഡിയോസ് – Page2– കേരള ടൈംസ്\nHome / വിനോദം / വീഡിയോസ് (page 2)\nപുലിയുടെ ടീസര് പുറത്തിറങ്ങി\nJune 24, 2015\tവീഡിയോസ് 0\nആരാധകര് കാത്തിരുന്ന വിജയ് ചിത്രം പുലിയുടെ ടീസര് പുറത്തിറങ്ങി. താരത്തിന്റെ പിറന്നാള് ദിനമായ ജൂണ് 22ന് ഫസ്റ്റ്ലുക്ക് ടീസര് പുറത്തിറങ്ങുമെന്നാണ് നേരത്തെ റിപ്പോര്‍ട്ടുകളുണ്ടായിരുന്നത്. ചിമ്പു ദേവനൊരുക്കുന്ന ചിത്രത്തില് വിജയ് ഇതുവരെ ചെയ്‌തതില് നിന്നും വ്യത്യസ്‌തമായൊരു ഗെറ്റപ്പിലാണ് എത്തുന്നത്. വിജയുടെ പുലിയിലെ ഫസ്റ്റ്ലുക്ക് ചിത്രങ്ങള് ഇന്‍റര്‍നെറ്റിലൂറ്റെ കഴിഞ്ഞ ദിവസം പുറത്തുവന്നിരുന്നു. വിജയ് ഒരു പോരാളിയുടെ വേഷത്തിലെത്തുന്ന ചിത്രങ്ങളാണ് പുറത്താക്കിയിരിക്കുന്നത്.


ഡൽഹി ഉപരോധിക്കാനൊരുങ്ങി കർഷകർ; എന്തുചെയ്യണമെന്നറിയാതെ സർക്കാർ | Madhyamam\ndate_range 30 Nov 2020 5:23 PM GMT\nഡൽഹി ഉപരോധിക്കാനൊരുങ്ങി കർഷകർ; എന്തുചെയ്യണമെന്നറിയാതെ സർക്കാർ\nന്യൂഡൽഹി: വർധിച്ച ജനപിന്തുണ നേടിയ കർഷകസമരം ഡൽഹി ഉപരോധിക്കാനൊരുങ്ങുന്നു. ആവശ്യങ്ങൾ പരിഗണിക്കാൻ തയാറാകുന്നില്ലെങ്കിൽ ഡൽഹിയിലേക്കുള്ള എല്ലാ അതിർത്തി റോഡുകളും ഉപരോധിക്കുമെന്ന് പ്രക്ഷോഭകർ പ്രഖ്യാപിച്ചു. വിവാദ കാർഷിക നിയമങ്ങളിൽ പൊളിച്ചെഴുത്തു കൂടാതെ പോംവഴി ഉണ്ടാക്കാനുള്ള സർക്കാർ ശ്രമങ്ങൾ എവിടെയും എത്തിയില്ല. വ്യാഴാഴ്ച ചർച്ചയാകാമെന്ന് സർക്കാർ അറിയിച്ചപ്പോൾ, ഉപാധിവെച്ചുള്ള ചർച്ചക്കില്ലെന്ന് സമര നേതാക്കൾ വ്യക്തമാക്കി.\nഗുരുനാനാക് ജയന്തി ആഘോഷങ്ങൾക്കു പിന്നാലെ കൂടുതൽ കർഷകർ ഡൽഹി അതിർത്തിയിലേക്ക് എത്തുമെന്ന് കർഷകനേതാക്കൾ അറിയിച്ചു. ഡൽഹിയിലേക്ക് ജയ്പുർ, റോത്തക്, േസാനിപത്, മഥുര, ഗാസിയാബാദ് എന്നിവിടങ്ങളിൽ നിന്നുള്ള പാതകൾ ഉപരോധിക്കാനാണ് കർഷകരുടെ നീക്കം. സിംഘു, തിക്രി, ഗാസിയാബാദ് അതിർത്തികളിലാണ് കർഷകർ കൂടുതൽ തമ്പടിച്ചിരിക്കുന്നത്. പച്ചക്കറി ഉൾപ്പെടെ അവശ്യസാധനങ്ങളുമായി എത്തിയ നൂറുകണക്കിന് ട്രക്കുകളാണ് ഡൽഹിയിലേക്കു കടക്കാനാകാതെ അതിർത്തികളിൽ കുടുങ്ങിക്കിടക്കുന്നത്.\nഅതിനിടെ, കർഷകപ്രക്ഷോഭത്തിന് ഹരിയാനയിലെ ഖാപ് പഞ്ചായത്ത് െഎക്യകണ്ഠേന പിന്തുണ പ്രഖ്യാപിച്ചു. ചൊവ്വാഴ്ച ഡൽഹിയിലേക്ക് മാർച്ച് പ്രഖ്യാപിച്ചിട്ടുണ്ട്്. രണ്ടു ദിവസത്തിനുള്ളിൽ കർഷകരുടെ ആവശ്യങ്ങൾ അംഗീകരിച്ചില്ലെങ്കിൽ ഡൽഹിയിൽ സർവിസ് നടത്തില്ലെന്ന് പത്തോളം ഒാേട്ടാ-ടാക്സി യൂനിയനുകൾ വ്യക്തമാക്കി. സമരത്തിന് പിന്തുണ നൽകണെമന്ന് ആവശ്യപ്പെട്ട് കോൺഗ്രസ് സമൂഹമാധ്യമങ്ങളിൽ കാമ്പയിൻ ആരംഭിച്ചു. ശാഹീൻബാഗിലെ സ്ത്രീകൾ തിങ്കളാഴ്ച സമരവേദിയിെലത്തി െഎക്യദാർഢ്യം അറിയിച്ചു. കർഷകർക്ക് എല്ലാ പിന്തുണയും നൽകുമെന്ന് സി.പി.െഎ വ്യക്തമാക്കി. കർഷകരോടൊപ്പം നിൽക്കലാണ് രാഷ്ട്രീയമെന്ന് ആം ആദ്മി പാർട്ടി നേതാവ് രാഘവ് ചദ്ദ പറഞ്ഞു.\nആഭ്യന്തരമന്ത്രി അമിത് ഷാ ഞായറാഴ്ച രാത്രി ബി.ജെ.പി അധ്യക്ഷൻ ജെ.പി. നദ്ദയുെട വീട്ടിൽ തിരക്കിട്ട യോഗം വിളിച്ചിരുന്നു. പ്രതിരോധമന്ത്രി രാജ്നാഥ് സിങ്, കൃഷിമന്ത്രി നരേന്ദ്ര സിങ് തോമർ എന്നിവരും പെങ്കടുത്തു. തിങ്കളാഴ്ച രാവിലെ അമിത് ഷാ കൃഷിമന്ത്രി തോമറുമായി വീണ്ടും കൂടിക്കാഴ്ച നടത്തി. തുടർന്ന് കർഷകനേതാക്കളെ നേരിട്ട് ഫോണിൽ വിളിച്ചു. ഡിസംബർ മൂന്നിനുമുമ്പായിതന്നെ കർഷകരുമായി ചർച്ച നടന്നേക്കും.\nപ്രധാനമന്ത്രി തങ്ങളെ കേട്ടില്ലെങ്കിൽ കനത്ത വില നൽകേണ്ടിവരുമെന്ന് ഒാൾ ഇന്ത്യ കിസാൻ സംഘർഷ് കോഓഡിനേഷൻ കമ്മിറ്റി മുന്നറിയിപ്പ് നൽകി. ബുറാഡി മൈതാനം തുറന്ന ജയിലാക്കി മാറ്റാനാണ്നീക്കം. ഇതിനു നിന്നുകൊടുക്കില്ല. ഡൽഹിയെ ഉപരോധിക്കും. സമരം രാജ്യം ഏറ്റെടുത്തെന്നും തിങ്കളാഴ്ച നടത്തിയ വാർത്തസമ്മേളനത്തിൽ കോഓഡിനേഷൻ കമ്മിറ്റി നേതാക്കൾ പറഞ്ഞു.


ഖത്തറില് ഇന്നും കോവിഡ് മുക്തര് കൂടുതല്; ആക്ടീവ് കേസുകള് പിന്നെയും കുറഞ്ഞു |66-year-old succumbs to Covid as Qatar reports 463 cases on Feb 22\nHome Gulf Qatar ഖത്തറില് ഇന്നും കോവിഡ് മുക്തര് കൂടുതല്; ആക്ടീവ് കേസുകള് പിന്നെയും കുറഞ്ഞു\nദോഹ: ഖത്തറില് ഇന്നും പുതിയ കോവിഡ് കേസുകളേക്കാള് കൂടുതല് രോഗമുക്തി. ഇന്ന് 463 പേര്‍ക്കാണ് കോവിഡ് സ്ഥിരീകരിച്ചത്. അതേ സമയം 24 മണിക്കൂറിനിടെ 495 പേര് രോഗമുക്തി നേടി. ഇന്ന് രോഗം സ്ഥിരീകരിച്ചവരില് 425 പേര്‍ക്ക് സമ്പര്‍ക്കത്തിലൂടെയാണ് രോഗബാധ. 38 പേര് വിദേശരാജ്യങ്ങളില് നിന്നും എത്തിയവരാണ്.\nപുതിയ കണക്കുകള് പ്രകാരം ആകെ രോഗമുക്തരായവരുടെ എണ്ണം 1,50,715 ആയി. അതേസമയം രാജ്യത്ത് കോവിഡ് ബാധിച്ച് ചികില്‍സയില് കഴിയുന്നവരുടെ എണ്ണം 9,917 ആയി കുറഞ്ഞു. ഇന്ന് കോവിഡ് ചികില്‍സയിലായിരുന്ന ഒരാള് കൂടി മരിച്ചു. ആകെ മരണം 257. ഇന്ന് 91 പേരെ കൂടി ആശുപത്രിയില് പ്രവേശിപ്പിച്ചു. 643 പേരാണ് ഇപ്പോള് ആശുപത്രിയില് ഉള്ളത്. ഇതില് 85 പേര് ഐസിയുവിലാണ്.\nPrevious articleഖത്തറില് ഹോട്ടല് ക്വാറന്റീന് ബുക്കിങിന് വന് ഡിമാന്‍ഡ്; മടങ്ങി വരവ് നീണ്ട് പ്രവാസികള്\nNext articleപ്രവാസി യുവാവിനെ തട്ടിക്കൊണ്ടു പോയ കേസില് രണ്ടുപേര് അറസ്റ്റില്; ഒരു കിലോ സ്വര്‍ണം തട്ടിയെടുത്തതുമായി ബന്ധപ്പെട്ട തര്‍ക്കെമെന്ന് പോലിസ്


ഇവ കിടക്കയുടെ അടിയില് 21 ദിവസം,ഭാഗ്യം തേടി വരും | placing these things under your bed for 21 days could fix any trouble in your life - Malayalam BoldSky\n» ഇവ കിടക്കയുടെ അടിയില് 21 ദിവസം,ഭാഗ്യം തേടി വരും\nഇവ കിടക്കയുടെ അടിയില് 21 ദിവസം,ഭാഗ്യം തേടി വരും\nUpdated: Wednesday, March 28, 2018, 15:57 [IST]\nവാസ്തു അനുസരിച്ച് പല കാര്യങ്ങളും നമ്മള് ചെയ്യാറുള്ളത്. വീട് വെയ്ക്കുമ്പോഴും സ്ഥലം വാങ്ങിക്കുമ്പോഴും പലരും വാസ്തു നോക്കും. ഇനി വീട്ടില് താമസം തുടങ്ങി എന്തെങ്കിലും പ്രശ്‌നം തുടങ്ങിയാല് അതിനും വാസ്തുവിനെ കുറ്റം പറയുന്നവര് ചില്ലറയല്ല. സാമുദ്രിക ശാസ്ത്രം പറയുന്ന പുരുഷഭാഗ്യ ലക്ഷണം\nപലപ്പോഴും ഭാഗ്യവും വാസ്തുവുമായി ബന്ധപ്പെട്ട് കിടക്കുന്നുണ്ട്. അതുകൊണ്ട് തന്നെ ഭാഗ്യം നിങ്ങളെത്തടി വരാന് സഹായിക്കുന്ന ചില കാര്യങ്ങള് ഉണ്ട്. കിടക്കയ്ക്കു കീഴില് വാസ്തുശാസ്ത്രപ്രകാരം ചില കാര്യങ്ങള് സൂക്ഷിച്ചാല് ഇത് ഭാഗ്യത്തെ നിങ്ങളിലേക്കടുപ്പിക്കും. അവ എന്തൊക്കെ എന്ന് നോക്കാം.\nദേഷ്യമാണ് പലപ്പോവും നമ്മുടെ പല സൗഭാഗ്യങ്ങളേയും തട്ടിത്തെറിപ്പിക്കുന്നത്. അതുകൊണ്ട് ചന്നെ ദേഷ്യത്തെ ഇല്ലാതാക്കി ജീവിതത്തില് ഐശ്വര്യവും ഭാഗ്യവും കൊണ്ട് വരാന് കിടക്കയുടെ അടുത്തായി ചെമ്പ് പാത്രം സൂക്ഷിക്കാം. ഇത് വാസ്തുശാസ്ത്രപ്രകാരം ഭാഗ്യം കൊണ്ട് വരുന്നതാണ്.\nചന്ദനത്തിന്റെ കഷ്ണങ്ങളാണ് മറ്റൊന്ന്. ചന്ദനത്തിന്റെ ചെറിയ കഷ്ണങ്ങള് തലയിണക്കടിയില് സൂക്ഷിക്കാം. ഇത് സൗഭാഗ്യങ്ങളെ ഒന്നൊഴിയാതെ കൊണ്ട് വരുന്നു.\nവെള്ളി എന്നും എപ്പോഴും ഭാഗ്യം കൊണ്ട് വരുന്ന ഒന്നാണ്. ഒരു വെള്ളിപ്പാത്രത്തില് അല്‍പം വെള്ളം നിറച്ച് കട്ടിലിന് കീഴെ വെയ്ക്കുന്നത് വാസ്തുശാസ്ത്രപ്രകാരം നല്ലതാണ്. മാത്രമല്ല വെള്ളി ആഭരണങ്ങള് ധരിയ്ക്കുന്നതും നല്ലതാണ്.\nതലയണയ്ക്ക് കീഴെ സ്വര്‍ണം സൂക്ഷിക്കാം. ഇത് നിങ്ങളുടെ എല്ലാ തരത്തിലുള്ള ദോഷങ്ങളേയും അകറ്റുകയും ഭാഗ്യത്തെ കൊണ്ട് വരികയും ചെയ്യുന്നു.\nവെള്ളി കൊണ്ട് ഉണ്ടാക്കിയ രണ്ട് മത്സ്യങ്ങളെ തലയിണക്കടിയില് സൂക്ഷിക്കുന്നതും ഭാഗ്യത്തെ നിങ്ങളിലേക്കടുപ്പിയ്ക്കുന്നു.\nഇരുമ്പ് കൊണ്ട് ഉണ്ടാക്കിയ പാത്രവും വീട്ടിലെ നെഗറ്റീവ് എനര്‍ജിയെ ഇല്ലാതാക്കാന് മുന്നിലാണ്. ഇരുമ്പ് പാത്രത്തില് അല്‍പം വെള്ളം നിറച്ച് കട്ടിലിന് താഴെ വെയ്ക്കുന്നത് നല്ലതാണ്. ഇത് നിര്‍ഭാഗ്യത്തെ അകറ്റി ഭാഗ്യത്തെ കൊണ്ട് വരുന്നു.\nRead more about: vastu insync life വാസ്തു ജീവിതം സ്പന്ദനം\nplacing these things under your bed for 21 days could fix any trouble in your life\nToday, we are going to share with you certain knowledge from Vastu Shastra that helps you deal with problems in general like, low self-esteem, willpower, courage, anger, etc.


violinest balabhaskar and his guru sasikumar Violin practice - Malayalam Filmibeat\nവയലിൻ കൊണ്ട് സംഗീത ലോകത്ത് അത്ഭുതം സൃഷ്ടിട്ട കലാകാരനാണ് ബാലഭാസ്കർ. ഇന്നും ബാലയുടെ വിയോഗം പ്രേക്ഷകർക്കും ബന്ധുക്കൾക്കും ഉൾക്കൊളളാൻ കഴിഞ്ഞിട്ടില്ല. സംഗീത ലോകത്ത് ഇന്നും ആസ്ഥാനം ശൂന്യമായി കിടക്കുകയാണ്. ദിനം പ്രതി ബാലഭാസ്കരനുമായി ചുറ്റിപ്പറ്റിയുളള നിരവധി വീഡിയോകളാണ് പുറത്തു വരുന്നത്. ഇപ്പോഴിത ഗുരുവിനോടൊപ്പം വയലിൻ വായിക്കുന്ന അപൂർവ്വ വീ‍ഡിയോ സമൂഹമാധ്യമങ്ങളിൽ വൈറലാകുകയാണ്.\nഎന്തരോ മഹാനുഭാവലൂ എന്ന് തുടങ്ങുന്ന കീർത്തനമാണ് ഗുരുവിനോടൊപ്പം നിറപുഞ്ചിരിയായി ബാല വായിക്കുന്നത്. കുടംബം ഒന്നടങ്കം ആ വീഡിയോയിൽ കാണാൻ സാധിക്കുന്നുണ്ട്. ബാലുവിന്‌റേയും ഗുരിവിന്റെ വയലിൻ സംഗീതത്തിൽ ലയിച്ചിരിക്കുന്ന ബന്ധുക്കളേയും പുറത്തു വന്ന വീഡിയോയിൽ കാണാൻ സാധിക്കുന്നു.\nഇതിനു മുൻപും ബാലഭാസ്കറിന്റെ വയലിൻ സംഗീത വീഡിയോകൾ പുറത്തു വന്നിരുന്നു. കോളേജ് കാലത്തുള്ള സുഹൃത്തുകളുമായുള്ള വീഡിയോയും പല കാലത്തുള്ള സംഗീത പ്രോഗ്രാമുമൊക്കെ സമൂഹ മാധ്യമങ്ങളിലൂടെ ഇതിനും മുൻപും പുറത്തു വന്നിരുന്നു. എന്നാൽ കുടുംബവുമായുളള ഇത്തരത്തിലുള്ള വീഡിയോ അപൂർവ്വമാണ്.\nviolinest balabhaskar and his guru sasikumar Violin practice


ലൈബ്രേറിയനില്ലാതെ ചങ്ങനാശ്ശേരി മുനിസിപ്പല് ലൈബ്രറി\nMonday 17 October 2011 11:06 pm IST\nചങ്ങനാശേരി: മുനിസിപ്പാലിറ്റിയുടെ അധീനതയിലുള്ള ഉള്ളൂറ് സ്മാരക ലൈബ്രറിയില് ലൈബ്രേറിയനില്ലാതായിട്ട് മാസങ്ങള് കഴിഞ്ഞു. ഉണ്ടായിരുന്ന ലൈബ്രേറിയന് സ്വന്തം ജില്ലയിലേക്ക് സ്ഥലം മാറിപ്പോയിരുന്നു. മഹാകവി ഉള്ളൂരിണ്റ്റെ സ്മരണക്കായി പണികഴിപ്പിച്ച വായനശാലയെ മുനിസിപ്പാലിറ്റി അധികൃതര് അവഗണിക്കുകയാണ്. അനേകം അമൂല്യഗ്രന്ഥങ്ങള് പുറത്തേക്കിറക്കാന് കഴിയാതെ അലമാരയില് സൂക്ഷിച്ചിട്ടുണ്ട്. അധികൃതരുടെ അനാസ്ഥയാണ് പുതിയ ലൈബ്രേറിയന് ജോലിക്കെത്താത്തതെന്നറിയുന്നു. സംരക്ഷിക്കാന് ആളില്ലാതെ ലൈബ്രറി പൊട്ടിപ്പൊളിഞ്ഞ നിലയിലായിട്ടുണ്ട്. വാതില്‍പ്പടികള് അപകടാവസ്ഥയിലുമായിരിക്കുന്നു. പ്രതിദിനം നൂറുകണക്കിനു വായനക്കാരാണ് ഈ പടിയിലൂടെ മൂന്നാം നിലയിലെത്തുന്നത്. അഞ്ഞൂറോളം പേര് അംഗങ്ങളായിട്ടുള്ള ലൈബ്രറിയില് ഗ്രന്ഥങ്ങള് എടുക്കുവാന്‍പറ്റാതെ നിരാശരായി മടങ്ങിപ്പോകുകയാണ് പതിവ്. പൊട്ടിപ്പൊളിഞ്ഞ കസേരകളും മറ്റുപയോഗശൂന്യമായ സാധനങ്ങളും ലൈബ്രറിയില് ഇട്ടിരിക്കുന്നു.


നല്ലൊരു കരിയര് മുന്നിലുള്ള സേതുപതി താന് കാരണം പ്രശ്നത്തിലാകരുതെന്ന് മുത്തയ്യ മുരളീധരന് പ്രതികരിച്ചു\n20 Oct, 2020 at 02:58 AM\nശ്രീലങ്കൻ ക്രിക്കറ്റ് താരം മുത്തയ്യ മുരളീധരന്റെ ജീവിതത്തെ ആസ്പദമാക്കി ഒരുക്കുന്ന 800 എന്ന സിനിമയില് നിന്ന് വിജയ് സേതുപതി പിൻമാറി. തമിഴ്നാട്ടില് കടുത്ത പ്രതിഷേധം ഉയരുന്ന സാഹചര്യത്തിൽ വിജയ് സേതുപതിയോട് ചിത്രത്തിൽ നിന്ന് പിൻമാറണമെന്ന് മുരളീധരൻ തന്നെ അഭ്യർഥിക്കുകയായിരുന്നു. പിന്നാലെയാണ് മുരളീധരനാകാനില്ലെന്ന് വിജയ് സേതുപതി വ്യക്തമാക്കിയത്.\nതമിഴ് വംശജനായിട്ടും മുരളീധരന് വഞ്ചനാപരമായ നിലപാടാണ് ശ്രീലങ്കയില് തമിഴര് കൂട്ടക്കുരുതി ചെയ്യപ്പെട്ട കാലത്ത് സ്വീകരിച്ചതെന്നാണ് തമിഴ്നാട്ടില് ഒരു വിഭാഗത്തിന്‍റെ അഭിപ്രായം. 30 വർഷത്തോളം നീണ്ട ആഭ്യന്തര യുദ്ധത്തിൽ പ്രധാന പങ്ക് വഹിച്ച ശ്രീലങ്കൻ പ്രധാനമന്ത്രി മഹീന്ദ രാജപക്സെയെ മുരളീധരന് പിന്തുണച്ചുവെന്നും ഇവര് ആരോപിക്കുന്നു. 2009 ജീവിതത്തിലെ ഏറ്റവും സന്തോഷകരമായ വര്‍ഷമാണെന്ന് മുരളീധരന് പണ്ടുപറഞ്ഞതും ഇവര് ചൂണ്ടിക്കാട്ടുന്നു. 2009 യുദ്ധം അവസാനിച്ച വര്‍ഷമായതിനാലാണ്, രണ്ട് ഭാഗത്തെയും രക്തച്ചൊരിച്ചില് നിന്ന വര്‍ഷമായതിനാലാണ് ഏറ്റവും സന്തോഷം നിറഞ്ഞ വര്‍ഷമെന്ന് പറഞ്ഞതെന്ന് മുത്തയ്യ വിശദീകരിക്കുകയുണ്ടായി. എന്നാല് തമിഴര് കൊല്ലപ്പെട്ട വര്‍ഷമാണ് ഏറ്റവും സന്തോഷം നിറഞ്ഞ വര്‍ഷമെന്ന് താന് പറഞ്ഞതെന്ന വിധത്തില് പ്രസ്താവന വളച്ചൊടിക്കപ്പെട്ടതാണെന്നും മുത്തയ്യ പ്രതികരിച്ചു.\nവിജയ് സേതുപതി മുരളീധരന് ആയി അഭിനയിക്കുമെന്ന പ്രഖ്യാപനം വന്നതോടെ സേതുപതിക്കെതിരെ ബഹിഷ്കരാണാഹ്വാനം ഉണ്ടായി. 'ഷെയിം ഓൺ യൂ', 'ബോയ്കോട്ട് വിജയ് സേതുപതി' തുടങ്ങിയ ഹാഷ്ഗാടുകൾ സമൂഹ മാധ്യമങ്ങളിൽ നിറഞ്ഞു. തമിഴ് വംശജരെ കൊന്നൊടുക്കിയ ശ്രീലങ്കയിൽ നിന്നുള്ള ക്രിക്കറ്റ് താരത്തിന്‍റെ ജീവിതം പറയുന്ന സിനിമയിൽ ഒരു തമിഴ്നാട്ടുകാരൻ അഭിനയിക്കുന്നത് അപമാനമാണെന്നാണ് സോഷ്യല് മീഡിയയിലും പുറത്തും വിമര്‍ശനങ്ങളുണ്ടായത്.\nമുതിര്‍ന്ന സംവിധായകന് ഭാരതിരാജ ഉള്‍പ്പെടെയുള്ളവര് വിജയ് സേതുപതി മുരളീധരന് ആകുന്നതില് എതിര്‍പ്പ് ഉന്നയിച്ചു. തമിഴര് കൊല്ലപ്പെട്ടുകൊണ്ടിരുന്നപ്പോള് മുരളീധരന് വീണ വായിക്കുകയായിരുന്നുവെന്നാണ് ഭാരതിരാജ പ്രതികരിച്ചത്. സ്വന്തം ജനത മരിക്കുമ്പോള് ചിരിച്ചയാള് കായിക ജീവിതത്തില് എന്തൊക്കെ നേട്ടങ്ങളുണ്ടാക്കിയിട്ടും എന്ത് കാര്യമെന്നും ഭാരതിരാജ ചോദിച്ചു.\nനല്ലൊരു കരിയര് മുന്നിലുള്ള സേതുപതി താന് കാരണം പ്രശ്നത്തിലാകരുതെന്ന് മുത്തയ്യ മുരളീധരന് പ്രതികരിച്ചു. അനാവശ്യ തടസ്സങ്ങള് കലാകാരന് എന്ന നിലയിലെ അദ്ദേഹത്തിന്‍റെ യാത്രയില് ഉണ്ടായിക്കൂടാ എന്നും മുരളീധരന് പറഞ്ഞു. പിന്നാലെയാണ് അതുകഴിഞ്ഞു എന്നും പറഞ്ഞ് സേതുപതി ചിത്രത്തില് നിന്ന് പിന്മാറിയത്.\nശ്രീലങ്കൻ തമിഴനായി ജനിച്ചത് തന്റെ തെറ്റാണോ എന്നാണ് എതിര്‍പ്പ് ഉയര്‍ത്തിയവരോടുള്ള മുരളീധരന്‍റെ ചോദ്യം. തന്റെ ജീവിതത്തെ കുറിച്ച് അറിയാത്തവർ രാഷ്ട്രീയ ലക്ഷ്യങ്ങൾക്കായി തന്നെ തമിഴരെ വഞ്ചിച്ചവനെന്ന് മുദ്രകുത്തുന്നു. അത് വേദനിപ്പിക്കുന്നു. തന്‍റെ ജീവിതം സിനിമയാക്കാന് സമ്മതിച്ചതുതന്നെ വിജയത്തിന് പിന്നില് പ്രവര്‍ത്തിച്ച മാതാപിതാക്കള്, അധ്യാപകർ, പരിശീലകർ, സഹകളിക്കാർ എന്നിവരുടെ സംഭാവനകളെ പുറത്തറിയിക്കാനുള്ള അവസരമാകുമല്ലോ എന്ന് കരുതിയാണെന്നും അദ്ദേഹം പറഞ്ഞു.\nഇതൊരു സ്പോര്‍ട്സ് സിനിമ എന്ന നിലയ്ക്കാണ് അവതരിപ്പിക്കാന് ഉദ്ദേശിച്ചതെന്നും തമിഴ് വികാരം ഒരുതരത്തിലും വ്രണപ്പെടുത്തില്ലെന്നും ചിത്രത്തിന്‍റെ നിര്‍മാതാക്കള് പ്രതികരിച്ചു. ഇനി സിനിമ തന്നെ ഉപേക്ഷിക്കുമോ അതോ മറ്റൊരു നായകനെ കണ്ടെത്തി സിനിമയുമായി മുന്നോട്ടുപോകുമോ എന്ന് അണിയറപ്രവര്‍ത്തകര് വ്യക്തമാക്കിയിട്ടില്ല.\nBiopicVijay SethupathiMuttiah MuralitharanMuthayya Muralidharan


GAGANYAAN | മനുഷ്യനെ വഹിച്ചുകൊണ്ടുള്ള ഇന്ത്യയുടെ ആദ്യ ബഹിരാകാശ ദൗത്യത്തിനായി പരിശീലിക്കുന്ന ഇന്ത്യന് സംഘം ക്വാറന്റീനില്; റഷ്യന് പരിശീലന കേന്ദ്രം അടച്ചു - Malayalivartha.com Widgets Magazine\n10 APRIL 2020 07:41 AM IST\nഇന്ത്യയുടെ ഗഗന്‍യാന്- (മനുഷ്യനെ വഹിച്ചുകൊണ്ടുള്ള ഇന്ത്യയുടെ ആദ്യ ബഹിരാകാശ ദൗത്യം) പദ്ധതിയ്ക്കായി റഷ്യയില് പരിശീലിക്കുന്ന4വ്യോമസേനാ പൈലറ്റുമാര് കോവിഡിന്റെ പശ്ചാത്തലത്തില് ഏകാന്ത വാസത്തിലേക്കു മാറി. ഇവര്‍ക്കു രോഗലക്ഷണങ്ങളില്ലെന്നും മുന്‍കരുതലിന്റെ ഭാഗമായാണു സ്വയം ക്വാറന്റീനില് പ്രവേശിച്ചതെന്നും സേനാ വൃത്തങ്ങള് അറിയിച്ചു. ഈ മാസം അവസാനം വരെ പരിശീലനം നിര്‍ത്തിവച്ചു.\nഫെബ്രുവരിയിലാണ് മോസ്‌കോയില് റഷ്യന് ബഹിരാകാശ കേന്ദ്രമായ റോസ്‌കോസ്‌മോസിനു കീഴില് പരിശീലനം ആരംഭിച്ചത്. ഇവിടെ9ജീവനക്കാര്‍ക്ക് രോഗം ബാധിച്ചതായി ഡയറക്ടര് ജനറല് ദിമിത്രി റൊഗോസിന് അറിയിച്ചു. കഴിഞ്ഞദിവസം കേന്ദ്രം അടച്ചു.\nഒരു വര്‍ഷമാണു റഷ്യയിലെ പരിശീലനം. 10,000 കോടി രൂപ ചെലവുള്ള ഗഗന്‍യാന് ദൗത്യം 2022-ലേക്കാണ് നിശ്ചയിച്ചിരിക്കുന്നത്. ദൗത്യം മാറ്റിവയ്‌ക്കേണ്ടി വരുമോയെന്ന കാര്യത്തില് ഇന്ത്യന് ബഹിരാകാശ ഗവേഷണ കേന്ദ്രം (ഇസ്‌റോ) ഔദ്യോഗികമായി പ്രതികരിച്ചിട്ടില്ല.


വിലക്കയറ്റം; നിർമാണമേഖലപ്രതിസന്ധിയിൽ | 28Oct2021\nനിർമാണസാമഗ്രികളുടെ വിലക്കയറ്റം മൂലം നിർമാണം പാതിവഴിയിൽ നിലച്ച വീട് കാടുകയറിയ നിലയിൽ\nആലക്കോട് : നിർമാണസാമഗ്രികളുടെ വില കുതിച്ചുയരുന്നത് കെട്ടിടനിർമാണ മേഖലയെ പ്രതിസന്ധിയിലാക്കുന്നു. കോവിഡും പ്രളയവും മൂലം കഷ്ടപ്പെടുന്ന സാധാരണക്കാർക്ക് ഇത് തിരിച്ചടിയാണ്.\nകഴിഞ്ഞ ഒരുവർഷത്തിനിടെ സിമൻറ് വില ചാക്കിന് 120 വരെ വർധിച്ചു. ഇന്ധനവില വർധനയും കൽക്കരിയുടെ ക്ഷാമവും മൂലം ഒരുമാസത്തിനിടെ 80 രൂപ വർധിച്ചു. നിലവിൽ 470 രൂപയാണ് സിമൻറ് വില. അടുത്തമാസം ഇനിയും വില വർധിക്കുമെന്ന് വ്യാപാരികൾ പറയുന്നു.\nഅതുപോലെ കമ്പി, മെറ്റൽ, കരിങ്കല്ല്, ചെങ്കല്ല്, കല്ലുപൊടി എന്നിങ്ങനെ കെട്ടിടനിർമാണത്തിനുവേണ്ട സാമഗ്രികളുടെ വില കുതിച്ചുയരുകയാണ്. ഇതോടെ വൻകിട-ചെറുകിട വ്യത്യാസമില്ലാതെ നിർമാണമേഖല ഒന്നാകെ പ്രതിസന്ധിയിലാണ്. ലോക്‌ഡൗണിനുമുമ്പ് ആരംഭിച്ച പല കെട്ടിടനിർമാണവും ഇന്നും പൂർത്തിയാകാത്ത നിലയിലാണ്. ഇലക്ട്രിക്, പ്ലംബിങ്, കട്ടിള, ജനൽ ചട്ടക്കുട് തുടങ്ങിയവയുടെ വിലയിലും വൻ വർധനയുണ്ടായിട്ടുണ്ട്. കരാറായി ഏറ്റെടുത്ത ജോലികൾ പൂർത്തിയാക്കാൻ കഴിയാത്ത അവസ്ഥയിലാണ് ചെറുകിട കോൺട്രാക്ടർമാർ.


ഷേക്സ്പിയർ രാവുകൾ: സുനിൽ പി ഇളയിടത്തിന്റെ പംക്തി അഞ്ചാം ഭാഗം | Special | Deshabhimani | Wednesday Nov 3, 2021\nസുനിൽ പി ഇളയിടംUpdated: Wednesday Nov 3, 2021\nറൊമാൻ പൊളാൻസ്‌കിയുടെ ‘മാക്‌ബെത്ത്’ എന്ന ചിത്രത്തിൽ നിന്ന്\nലക്ഷ്മി കോളേജിലാണ് ഷേക്സ്പിയർ ചലച്ചിത്രപ്രദർശനം സംഘടിപ്പിച്ചത്. 1993‐94 കാലത്താവണം. വൈകുന്നേരം ആറിനാണ് പ്രദർശനം. അപ്പോഴേക്കും ഇരുട്ടു വീണുതുടങ്ങും. ലക്ഷ്മി കോളേജ് വളപ്പിലെ വലിയ തണൽമരങ്ങളിൽ കിളികൾക്കൊപ്പം ഇരുട്ടും കൂടുകൂട്ടിത്തുടങ്ങും.\nഅത്രയും വിനീതവും നിസ്വവുമാകാൻ മറ്റൊരു ചലച്ചിത്രപ്രദർശനത്തിനും കഴിയുമായിരുന്നില്ല. ഒരു പാരലൽ കോളേജിലെ ഓടുമേഞ്ഞ പഴയ ക്ലാസ്മുറി. ഇളകിത്തുടങ്ങിയ ബെഞ്ചുകളിൽ പലയിടങ്ങളിലായി പത്തിരുപതു പേർ. നടുക്ക് ഒരു മേശപ്പുറത്ത് ഒരുക്കിവച്ച ടെലിവിഷൻ സെറ്റും വിസിഡി പ്ലെയറും. വൈകുന്നേരം ആറുമണി കഴിഞ്ഞ് ഇരുൾ വീണുതുടങ്ങുമ്പോൾ ചലച്ചിത്രപ്രദർശനം ആരംഭിക്കും.\nമനുഷ്യഭാവനയുടെ ഉന്നതപ്രാകാരമെന്ന് പുകഴ്പെറ്റ ഷേക്സ്പിയറുടെ പ്രധാന നാടകങ്ങളുടെ ചലച്ചിത്രാവിഷ്കാരങ്ങളാണ് ടിവി സ്ക്രീനിൽ പ്രദർശിപ്പിക്കപ്പെട്ടിരുന്നത്. ചെറിയ സ്ക്രീൻ നന്നായി കാണാനായി കുറച്ചു കാണികൾ മുന്നോട്ട് ചേർന്നിരിക്കുന്നുണ്ടാവും. പ്രദർശനം ആരംഭിക്കുന്നതിനുമുൻപ് അന്നത്തെ ചലച്ചിത്രത്തെക്കുറിച്ച് ഒരു ചെറിയ വിവരണം. പ്രദർശനത്തിനിടയിൽ അരമണിക്കൂർ വൈദ്യുതി മുടങ്ങും. അതക്കാലത്തെ പതിവായിരുന്നു; പവർകട്ട്. ആ ഇടവേളകളിൽ മേശപ്പുറത്തെ മെഴുകുതിരിനാളത്തിന്റെ വെളിച്ചത്തിൽ എൻ ജി ഉണ്ണിക്കൃഷ്ണൻ മാഷ് ഷേക്സ്പിയർ നാടകങ്ങളുടെ സൂക്ഷ്മലോകങ്ങളിലേക്ക് വഴിതുറന്ന് സംസാരിക്കും. രാത്രി ഒൻപതുമണിയോടെയാണ് പ്രദർശനം അവസാനിക്കുക. ക്ലാസ്മുറിക്ക് പുറത്തെ വഴിവക്കിലെ അരണ്ടവെളിച്ചത്തിലേക്ക് ഇരുപതോളം വരുന്ന കാണികൾ ഓരോരുത്തരായി ഇറങ്ങിത്തിരിക്കും. അവരുടെ വീടുകളിലേക്കുള്ള അവസാന ബസ്സുകൾ അപ്പോൾ പുറപ്പെടാറായിട്ടുണ്ടാവും.\nപീറ്റർ ബ്രൂക്കിന്റെ ‘കിങ്‌ലിയർ’ എന്ന ചിത്രത്തിലെ രംഗം\nതൊണ്ണൂറുകളുടെ തുടക്കത്തിൽ പറവൂരിൽ സുഹൃത്തുക്കൾ ചിലർക്കൊപ്പം ചേർന്ന് സംഘടിപ്പിച്ച ഷേക്സ്പിയർ ചലച്ചിത്രോത്സവം ഇങ്ങനെയാണ് നടന്നത്. പുരോഗമനസാഹിത്യസംഘത്തിന്റെ പറവൂർ താലൂക്ക് സെക്രട്ടറിയായി ഞാൻ പ്രവർത്തിക്കുന്ന കാലത്താണ് അത് സംഘടിപ്പിച്ചത്. അപ്പോഴേക്കും മഹാരാജാസിലെ എം എ പഠനം കഴിഞ്ഞിരുന്നു. പഠനം കഴിഞ്ഞ് ഏറെക്കാലം വിദ്യാർഥിരംഗത്തെ സംഘടനാചുമതലകളിൽ ഞാൻ തുടർന്നുമില്ല. ഏറെ വൈകാതെ പറവൂരിൽ പാരലൽ കോളേജിൽ അധ്യാപകനായി. ലക്ഷ്മി കോളേജ് അന്ന് മൂവായിരത്തിലധികം വിദ്യാർഥികൾ പഠിക്കുന്ന സ്ഥാപനമാണ്. പിയേഴ്സൺ മാഷിന്റെ നേതൃത്വത്തിൽ ധാരാളം സാംസ്കാരിക പരിപാടികൾ അവിടെ സംഘടിപ്പിക്കുമായിരുന്നു. പലതിലും ഞാനും പങ്കാളിയായി.\nലക്ഷ്മി കോളേജിലാണ് ഷേക്സ്പിയർ ചലച്ചിത്രപ്രദർശനം സംഘടിപ്പിച്ചത്. 1993‐94 കാലത്താവണം. വൈകുന്നേരം ആറിനാണ് പ്രദർശനം. അപ്പോഴേക്കും ഇരുട്ടു വീണുതുടങ്ങും. ലക്ഷ്മി കോളേജ് വളപ്പിലെ വലിയ തണൽമരങ്ങളിൽ കിളികൾക്കൊപ്പം ഇരുട്ടും കൂടുകൂട്ടിത്തുടങ്ങും. വീഡിയോ കാസെറ്റുകളുടെ പ്രതാപകാലമാണ്. സിഡികൾ എന്ന ചുരുക്കപ്പേരിൽ അറിയപ്പെട്ട കോംപാക്റ്റ് ഡിസ്കുകൾ പ്രചാരത്തിലെത്തുന്നതേയുള്ളൂ. സിനിമകൾ ഏറിയ പങ്കും വീഡിയോ കാസെറ്റുകളായി ദിവസവാടകയ്ക്ക് ലഭിക്കും. പറവൂരിൽ മൂന്നോ നാലോ വീഡിയോ ലൈബ്രറികൾ ഉണ്ടായിരുന്നു. രണ്ടുപതിറ്റാണ്ടെങ്കിലും പ്രബലമായ വിനോദവാണിജ്യരൂപമായി വീഡിയോ കാസെറ്റുകളും വീഡിയോ ലൈബ്രറികളും നിലനിന്നു. അന്ന് വാണിജ്യസിനിമ/കലാസിനിമ എന്ന വിഭജനം അതിന്റെ അവശിഷ്ടജീവിതം നയിക്കുന്ന കാലമാണ്. എഴുപതുകളോടെ നിലവിൽ വന്ന കലാസിനിമ (Art Film) എന്ന സങ്കല്പം അവസാനചുവടുകൾ വയ്ക്കുന്ന കാലം. വീഡിയോ ലൈബ്രറികളിൽ വാണിജ്യസിനിമകളാവും ഏറിയ പങ്കും ഉണ്ടാവുന്നത്. എങ്കിലും മികച്ച സിനിമകളുടെ ശേഖരമുള്ള അപൂർവം വീഡിയോ ലൈബ്രറികളും ഉണ്ടായിരുന്നു. പറവൂരിലെ അത്തരമൊരു വീഡിയോ ലൈബ്രറിയിലാണ് ഷേക്സ്പിയർ നാടകങ്ങളുടെ ചലച്ചിത്രാവിഷ്കാരങ്ങൾ ഞാൻ കണ്ടത്. അഞ്ചോ ആറോ സിനിമകൾ ഉണ്ടായിരുന്നു. മാക്ബെത്ത്, കിങ്ലിയർ, ഒഥല്ലോ, ജൂലിയസ് സീസർ, റോമിയോ ആന്റ് ജൂലിയറ്റ് എന്നിവയാണ് പ്രദർശനത്തിനായി തെരഞ്ഞെടുത്തത് എന്നാണോർമ്മ. ഹാംലെറ്റിന്റെ കാസെറ്റ് ലഭിച്ചില്ല.\nസ്‌റ്റുവർട്ട് ബർജിന്റെ ‘ജൂലിയസ് സീസറി’ൽ നിന്ന്\nഇന്നത്തേതുപോലെ വീഡിയോ പ്രൊജക്റ്ററുകൾ സുലഭമല്ലാത്തതുകൊണ്ട് വീഡിയോ പ്ലെയറുകളെ ആശ്രയിക്കുകയേ വഴിയുണ്ടായിരുന്നുള്ളൂ. വലിയ പ്രദർശനത്തിനാവശ്യമായ പണം കണ്ടെത്താനും പ്രയാസമുണ്ടായിരുന്നു. പിയേഴ്സൺ മാഷിന്റെ വീട്ടിലെ ടെലിവിഷൻ സെറ്റാണ് ഉപയോഗിച്ചത്; മറ്റാരുടെയോ വീഡിയോ പ്ലെയറും. ആദ്യചിത്രം മാക്ബെത്തായിരുന്നു. റൊമൻ പൊളാൻസ്കി അതിനു നൽകിയ ചലച്ചിത്രഭാഷ്യം. പീറ്റർ ബ്രൂക്കിന്റെ കിങ്‌ലിയറും ഉണ്ടായിരുന്നു. ഓഴ്‌സൺ വെൽസ്, ലിയർ രാജാവായി വേഷമിട്ട ചിത്രം എന്നൊരു മങ്ങിയ ഓർമ്മയുണ്ട്. മറ്റ് ചിത്രങ്ങളുടെ സംവിധായകരെ പരിചയമുണ്ടായിരുന്നില്ല. സ്റ്റുവർട്ട് ബർജിന്റെ ജൂലിയസ് സീസറാണ് അക്കൂട്ടത്തിൽ പ്രദർശിപ്പിച്ചതെന്ന് പിൽക്കാലത്ത് മനസ്സിലായി. ചാൾട്ടൻ ഹെസ്റ്റൻ, മാർക്ക് ആന്റണിയായി വന്നത് അതിലായിരുന്നു. ലോറൻസ് ഒളിവിയർ നായകനായി അഭിനയിച്ച ഒഥല്ലോയും സ്റ്റുവർട്ട് ബർജിന്റേതായിരുന്നു. അക്കാലത്ത് ലോറൻസ് ഒളിവിയറിന്റെ പേരാണ് പുകഴ്‌പെറ്റിരുന്നത്. സ്റ്റുവർട്ട് ബർജിന്റെ ഒഥല്ലോ പല പുരസ്കാരങ്ങളും നേടിയിരുന്നു. പുറത്ത് ഏറെ പേരുകേട്ടതായിരുന്നുവെങ്കിലും ഞങ്ങൾ അക്കാര്യം മനസ്സിലാക്കിയിരുന്നില്ല.\nരാത്രി ഏഴു മുതൽ ഒൻപതുമണി വരെയുള്ള സമയത്തിനിടയിൽ പവർകട്ട് വരുമ്പോൾ പ്രദർശനം തടസ്സപ്പെടാതിരിക്കണമെങ്കിൽ ജനറേറ്ററും മറ്റും സംഘടിപ്പിക്കേണ്ടതുണ്ടായിരുന്നു. വീഡിയോ പ്രൊജക്റ്റർ സംഘടിപ്പിക്കാൻ പോലും പണമില്ലാത്ത അവസ്ഥയിൽ ഞങ്ങൾക്ക് അഞ്ചുദിവസം ജനറേറ്റർ വാടകയ്ക്ക് എടുക്കുക സാധ്യമായിരുന്നുമില്ല. അരമണിക്കൂർ ഇടവേള കഴിഞ്ഞ് തുടരാം എന്നാണ് ആദ്യം കരുതിയത്. പിന്നീടാണ് ആ സമയത്ത് അന്നു പ്രദർശിപ്പിക്കുന്ന ചിത്രത്തിനാധാരമായ നാടകങ്ങളെക്കുറിച്ച് പ്രഭാഷണം നടത്താം എന്നു തീരുമാനിച്ചത്. അങ്ങനെ ഷേക്സ്പിയർ ചലച്ചിത്രാവിഷ്കാരങ്ങളും പ്രഭാഷണങ്ങളും ചേർന്ന ഒരു പ്രത്യേക ‘പാക്കേജ്’ വികസിച്ചുവന്നു. സംഘാടകരുടെ ദാരിദ്ര്യത്തെ മറികടക്കാനുള്ള കുറുക്കുവഴി. ആ കുറുക്കുവഴിയിൽ നിന്ന് ഷേക്സ്പിയർ നാടകങ്ങളുടെ ദുരന്തശോഭയിലേക്ക് പല വഴികൾ തുറന്നുകിടന്നു.\nഇരുട്ടുവീഴുമ്പോൾ, വൈകുന്നേരം ആറരയോടെയാണ് പ്രദർശനം തുടങ്ങുക. ചലച്ചിത്രം ആദ്യപകുതിയെത്തുമ്പോഴേക്കും വൈദ്യുതി മുടങ്ങും. തയ്യാറാക്കിവച്ച വലിയൊരു മെഴുകുതിരി ടെലിവിഷൻ സെറ്റിന് മുന്നിൽ കത്തിച്ചുവച്ച് അതിന്റെ അരണ്ടവെളിച്ചത്തിലേക്ക് ഞങ്ങൾ ചേർന്നിരിക്കും. ടെലിവിഷൻ സെറ്റിനടുത്തുള്ള ബഞ്ചിലിരുന്ന് ഉണ്ണികൃഷ്ണൻ മാഷ് സംസാരിച്ചു തുടങ്ങും. എല്ലാ ദിവസവും മാഷ് തന്നെയാണോ സംസാരിച്ചത് എന്നുറപ്പില്ല. നാടകീയവും ദൃഢവുമായ ശബ്ദത്തിലൂടെ മാഷ് ഷേക്സ്പിയറുടെ ഭാവനാലോകത്തിന്റെ ഗൂഢപഥങ്ങളിലേക്ക് ഞങ്ങളെ കൂട്ടിക്കൊണ്ടുപോവും. പ്രാചീനമായ ഒരു നാടകരംഗത്തെ ഓർമ്മിപ്പിക്കുന്ന ഒന്നായിരുന്നു അത്. രാത്രിയുടെ കനത്ത ഇരുട്ടുനിറഞ്ഞുനിൽക്കുമ്പോൾ, ചുറ്റും കൂടിയ പത്തോ ഇരുപതോ പേരോട് ഷേക്സ്പിയറുടെ വന്യമായ ഭാവനാലോകങ്ങളെക്കുറിച്ച് മാഷ് സംസാരിച്ചുകൊണ്ടിരുന്നു. മാഷ് ഉന്നതനായ കവിയെന്നതുപോലെ ഒരു നാടകകൃത്തും സംവിധായകനുമായിരുന്നു. പറവൂരിൽ അക്കാലത്തും പിൽക്കാലത്തും നടന്നിരുന്ന എല്ലാ നാടകോത്സവങ്ങളുടെയും മുൻനിരയിൽ മാഷ് ഭാര്യയോടൊപ്പം എത്തുമായിരുന്നു. കവിതയിലും നാടകത്തിലുമുള്ള ഈ ആന്തരികജീവിതം മാഷിന്റെ സംഭാഷണങ്ങളെ ഗഹനവും സാന്ദ്രവുമാക്കി.\nഉണ്ണികൃഷ്ണൻ മാഷ് മലയാളകവിതയിൽ നടന്നത് ഏറെ മുൻപിലാണ്. തന്റെ കാലത്തിന്റെയല്ല, വരാനിരിക്കുന്ന കാലത്തിന്റെ ഭാവുകത്വത്തിലാണ് മാഷ് നിലയുറപ്പിച്ചത്.\n‘ഒരു കുരുവി ഒരു മരം’ എന്ന മാഷിന്റെ ആദ്യസമാഹാരം ലഭിച്ചപ്പോൾ അതിന്റെ രൂപസംവിധാനത്തിലെ കൗതുകമാണ് എന്നെ ആദ്യം ആകർഷിച്ചത്. കവിതയുടെ ഘനത്തെയും ഗഹനതയെയും കുറിച്ചുള്ള എല്ലാ പ്രഖ്യാപിതധാരണകളെയും ആ കവിതകളും അവയുടെ രൂപസംവിധാനവും മറികടക്കുന്നുണ്ടായിരുന്നു. അന്ന് പി രാമൻ ‘കനം’ എന്ന കാവ്യസമാഹാരവുമായി എത്തിയിട്ടില്ല. എങ്കിലും ഘനത്തിൽ നിന്ന് കനത്തിലേക്ക് ഉണ്ണികൃഷ്ണൻ മാഷ് നടന്നുകഴിഞ്ഞിരുന്നു. നിശിതമായ രാഷ്ട്രീയരൂപകങ്ങളിലൂടെ കാലത്തോട് സംസാരിക്കുന്ന കവിതകളുമായും മോഡേണിസം കൊടിയേറി നിൽക്കുമ്പോഴാണ് ഉണ്ണികൃഷ്ണൻ മാഷ് ഭാവിയിലേക്കുള്ള വഴിയിൽ കവിയായി നിന്നത്. മാഷിന്റെ സമകാലികത മറ്റൊരുതരമായിരുന്നു. അംഗംബനൊക്കെ പറയുന്നതുപോലെ വർത്തമാനകാലത്തിന്റെ വെളിച്ചത്തിലല്ല, അതിന്റെ ഇരുട്ടിലും ഇടർച്ചകളിലുമാണ് ഉണ്ണികൃഷ്ണൻ മാഷ് വേരാഴ്ത്തിയത്. പിൽക്കാലത്ത് കൂടുതൽ തെളിയാനിരിക്കുന്ന കവിതയായിരുന്നു മാഷിന്റേത്. ആധുനികാനന്തരം എന്ന് വിവരിക്കപ്പെട്ട കാലത്തെ കവികളിൽ പലരും മാഷിനെ വായിച്ചപ്പോൾ തങ്ങൾ എഴുതിയത് തങ്ങൾക്കുമുൻപേ ഇങ്ങനെയൊരാൾ എഴുതിയിരിക്കുന്നല്ലോ എന്ന് അത്ഭുതപ്പെട്ടു.\nസ്വന്തം കാലത്തെയും അതിന്റെ ഭാവുകത്വത്തെയും കവിഞ്ഞുപോയ എഴുത്തിന് ഉണ്ണികൃഷ്ണൻ മാഷിന് വിലകൊടുക്കേണ്ടിവന്നിട്ടുണ്ട് എന്നാണെന്റെ തോന്നൽ. എൺപതുകളിലെയും തൊണ്ണൂറുകളിലെയും മുഖ്യധാരാ ഭാവുകത്വത്തിന് മാഷ് ഏറെയൊന്നും സ്വീകാര്യമായില്ല. പിൽക്കാലത്ത് ഉരുവംകൊണ്ട കാവ്യഭാവുകത്വമാകട്ടെ അദ്ദേഹത്തെ മുൻതലമുറക്കാരിലൊരാളായി പരിഗണിക്കുകയും ചെയ്തു.\nസ്വന്തം കാലത്തെയും അതിന്റെ ഭാവുകത്വത്തെയും കവിഞ്ഞുപോയ എഴുത്തിന് ഉണ്ണികൃഷ്ണൻ മാഷിന് വിലകൊടുക്കേണ്ടിവന്നിട്ടുണ്ട് എന്നാണെന്റെ തോന്നൽ. എൺപതുകളിലെയും തൊണ്ണൂറുകളിലെയും മുഖ്യധാരാ ഭാവുകത്വത്തിന് മാഷ് ഏറെയൊന്നും സ്വീകാര്യമായില്ല. പിൽക്കാലത്ത് ഉരുവംകൊണ്ട കാവ്യഭാവുകത്വമാകട്ടെ അദ്ദേഹത്തെ മുൻതലമുറക്കാരിലൊരാളായി പരിഗണിക്കുകയും ചെയ്തു. പി രാമനെയും അനിതാതമ്പിയെയും അൻവർ അലിയെയും പി പി രാമചന്ദ്രനെയും മനോജ് കുറൂരിനെയും പോലുള്ള നമ്മുടെ വലിയ കവികൾ പലരും മാഷിനെ എത്രയും നന്നായി തിരിച്ചറിഞ്ഞിട്ടുണ്ട്. എങ്കിലും പൊതുബോധത്തിൽ എൻ ജി മുൻകാലത്തിന്റെ കവിയായി തുടരുന്നു. വർത്തമാനത്തിൽ ജീവിക്കുകയും ഭാവിയിൽ ശ്വസിക്കുകയും ചെയ്ത ഒരു എഴുത്തുകാരനും ചിന്തകനും കൊടുക്കേണ്ടിവരുന്ന വലിയ വിലയാണത്. സി അയ്യപ്പൻ മാഷ് അക്കാലത്ത് മഹാരാജാസിലുണ്ടായിരുന്നു. മലയാളഭാവനയ്ക്കു മുകളിലെ ഭൂതാവേശമായി അയ്യപ്പൻ മാഷ് മാറാൻ പിന്നെയും കാലം കഴിയണമായിരുന്നു. ചരിത്രത്തിലെ വലിയൊരു ദിശാവ്യതിയാനമാണ് ഭൂഗർഭസ്ഫോടനം കൊണ്ടെന്നപോലെ ഭാവുകത്വത്തിന്റെ ഒരു പുതിയ ക്രമത്തെ തെളിയിച്ചുതരുക. അപ്പോൾ ഇതിവിടെയുണ്ടായിരുന്നല്ലോ എന്നും എന്നിട്ടും ഇതു കാണാതെപോയല്ലോ എന്നും ഭാവിചരിത്രം അത്ഭുതപ്പെടും. അങ്ങനെ ഭാവിക്ക് അത്ഭുതപ്പെടാൻ പാകത്തിൽ നമുക്കിടയിൽ ജീവിക്കുകയും കവിതയെഴുതുകയുമാണ് ഉണ്ണികൃഷ്ണൻ മാഷ് ചെയ്തുകൊണ്ടിരിക്കുന്നത് എന്നാണെന്റെ തോന്നൽ.\nലക്ഷ്മി കോളേജിലെ ക്ലാസ്‌മുറികളിലൊന്നിൽ, അരണ്ട മെഴുകുതിരിവെളിച്ചത്തിൽ ഉണ്ണികൃഷ്ണൻ മാഷ് ഷേക്സ്പിയർ പ്രതിഭയുടെ വന്യവും വശ്യവുമായ ലോകങ്ങളിലൂടെ അയത്നലളിതമായി കടന്നുപോയി. മാഷിന്റെ ഭാവനയ്ക്ക് സ്വകീയമായ ഒരു നാടകീയതയുണ്ട്. ഇടയ്ക്ക് മുറിയുന്ന ചെറിയ വാക്യങ്ങൾ. അർധോക്തികൾ. വാക്കിന്റെ അനർഗളതയെ മാഷ് കാര്യമായി വകവച്ചിട്ടില്ല. വാക്കുകൾക്കിടയിലെ സൂക്ഷ്മലോകങ്ങളിലേക്കാണ് മാഷ് കണ്ണുനട്ടത്; കവിതയിലെന്നപോലെ പറച്ചിലിലും. അന്നത്തെ ഷേക്സ്പിയർ അവതരണങ്ങൾക്കിടയിലെപ്പോഴോ മാഷ് മാക്‌ബത്തിന്റെ ആത്മഭാഷണത്തെക്കുറിച്ച് പറഞ്ഞു. ഡിഗ്രിക്ക് പഠിച്ച സമയത്ത് ഞാനത് വായിച്ചിട്ടുണ്ടായിരുന്നു. എങ്കിലും മനുഷ്യാവസ്ഥയുടെ പരമമായ നിരർഥകതയുടെ വാങ്മയമായി അതിനെയപ്പോൾ മനസ്സിലാക്കിയിരുന്നില്ല. അങ്ങനെയൊരാശയം ആ ആത്മഗതത്തെക്കുറിച്ച് കിട്ടിയതോടെ ആ ഭാഗം ഒരു പുതിയ ഭൂഖണ്ഡം പോലെ തിളങ്ങി. പിന്നീട് അതിന്റെ മാരകഭംഗിയിൽ നിന്ന് പുറത്തുകടക്കാൻ കഴിയാതായി. ഒരു അന്ധകാരനദി ഒഴുകാൻ തുടങ്ങി.\nമാക്ബത്ത് അഞ്ചാം അങ്കം അഞ്ചാം രംഗത്തിലാണ് അതിപ്രസിദ്ധിമായിത്തീർന്ന ആ ആത്മഗതമുള്ളത്. ലേഡിമാക്‌ബത്തിന്റെ മരണവിവരം അറിയിച്ച സെയ്റ്റനോടായി മാക്‌ബത്ത് പറഞ്ഞുതുടങ്ങുന്നതാണ്. പിന്നീടതൊരു ആത്മഗതമായി (soliloqui) പരിണമിക്കുന്നു. മനുഷ്യവംശത്തിന്റെ ചരിത്രത്തിലെ ശൂന്യതാദർശനത്തിന്റെ (Nihilism) ഏറ്റവും വലിയ ആവിഷ്കാരമെന്ന് പല നിരൂപകരും ആ വാക്യങ്ങളെക്കുറിച്ച് പറഞ്ഞു. മനുഷ്യാസ്തിത്വത്തിന്റെ നിരർഥകത ആരെയും വിറകൊള്ളിക്കുന്ന വാക്കുകളിൽ ഷേക്സ്പിയർ അവിടെ എഴുതിച്ചേർത്തിരിക്കുന്നു. മാക്ബത്ത് അഞ്ചാം അങ്കം അഞ്ചാം രംഗത്തിലെ പതിനൊന്നു വരികൾ മനുഷ്യാസ്തിത്വത്തിന്റെ അന്തിമമായ നിരർഥകതയുടെ വെളിപാടുപുസ്തകമായി നമുക്കു മുന്നിൽ ഇങ്ങനെ തുറന്നു കിടക്കുന്നു.\nThere would have beenatime for suchaworld.\nSignifying nothing ” (Macbeth vv 17- ‐ 28)\nഈ വാക്കുകളിൽ മനുഷ്യാവസ്ഥയുടെ നിത്യവിഷാദം അതിന്റെ മാരകരൂപം പ്രാപിച്ചിരിക്കുന്നു. അന്തിമമുഹൂർത്തത്തിൽ തന്നിലേക്കു തിരിഞ്ഞുനോക്കുന്ന ആരും ചെന്നുപെടാവുന്ന ഭയാനകമായ നിരർഥകത പടിപടിയായി മാക്ബത്തിനെ വലയം ചെയ്യുന്നത് നാമവിടെ കാണുന്നു. രാജ്ഞി മരിക്കേണ്ടിയിരുന്നത് പിന്നീടാണെന്ന ആദ്യവാക്യത്തിൽ അയാളുടെ കീഴടങ്ങാൻ തയ്യാറല്ലാത്ത ഇച്ഛയുടെ കൊടി ഉയർന്നുപാറുന്നുണ്ട്. ‘അത്തരമൊരു വാക്കിനു പറ്റിയ സമയം ഉണ്ടാകുമായിരുന്നു’ എന്ന തുടർന്നുവരുന്ന വാക്യത്തിലും അതു കാണാം. എന്നാൽ പിന്നാലെ നിരർഥകതയുടെ പദാവലികൾ ആ ആത്മഭാഷണത്തിൽ ഇരുട്ടുനിറയ്ക്കുന്നു:\n“നാളെ, വീണ്ടും നാളെ, വീണ്ടും നാളെ\nരേഖപ്പെടുത്തിയ കാലത്തിന്റെ അന്തിമാക്ഷരത്തിലേക്ക്\nപതിഞ്ഞ വേഗത്തിൽ ഇഴയുന്നു.\nജീവിതം ചുവടുവയ്ക്കുന്ന നിഴൽ\nഅരങ്ങിലെ തന്റെ സമയമത്രയും\nകഴിയുന്ന പാവം നടൻ.\nഅതൊരു വിഡ്ഢിപറഞ്ഞ കഥ\nനിറയെ ശബ്ദവും രോഷവും\nകാലത്തിന്റെ കളിക്കളത്തിൽ പാഴായിപ്പോകുന്ന മനുഷ്യജീവിതത്തിന്റെ പരമമായ നിരർഥകത ഇതുപോലെ മറ്റെവിടെയും പ്രകാശിതമായിട്ടില്ല. ഷേക്സ്പിയറുടെ ദുരന്തനാടകങ്ങളെക്കുറിച്ചുള്ള ആലോചനകളിലെല്ലാം ഈ ആത്മഗതം അതുല്യമായ സ്ഥാനം നേടി. എ സി ബ്രാഡ്ലി അടക്കമുള്ള ഷേക്സ്പിയർ പണ്ഡിതന്മാർ അതിനെ വീണ്ടും വീണ്ടും വ്യാഖ്യാനിച്ചു. വിജയോന്മത്തതയുടെയും യുദ്ധോന്മാദത്തിന്റെയും നടുവിൽ നിൽക്കുമ്പോഴാണ് മാക്ബത്ത് ഒരു വിലാപം കേൾക്കുന്നത്. ‘I have almost forgot the taste of fears’ എന്നയാൾ ആ സമയത്തും ഉദ്ധതനായി പ്രഖ്യാപിക്കുന്നുണ്ട്. ഭീകരതകൾ താൻ നിറയെ ഭക്ഷിച്ചിട്ടുണ്ട് എന്നും തന്റെ മാരകചിന്തകൾക്ക് പരിചിതമായിക്കഴിഞ്ഞ ഭീകരതയ്ക്ക് ഒരിക്കലും തന്നിൽ നടുക്കമുളവാക്കാനാവില്ലെന്നും പറയുന്ന മാക്ബത്തിനെ (‘I have supp’d full with horros;/Direness, familiar to my slaughterous thoughts, cannot once start me’)നാമവിടെ കാണുന്നു. അഞ്ചാം രംഗത്തിന്റെ തുടക്കത്തിൽ പുറംമതിലുകളിൽ കൊടികൾ തൂക്കിയിടാനാണ് അയാൾ ഉദ്ധതനായി ആവശ്യപ്പെടുന്നത്. തന്റെ കോട്ടയുടെ ശക്തി ശത്രുവിന്റെ ഉപരോധത്തെ പുച്ഛിച്ചുതള്ളുമെന്ന് അയാൾ പ്രഖ്യാപിക്കുന്നു. ക്ഷാമവും പനിയും തിന്നൊടുക്കുംവരെ ശത്രുസൈന്യം അവിടെ കിടക്കട്ടെയെന്ന അഹന്താനിർഭരമായ ആത്മാഭിമാനം അപ്പോഴയാളിലുണ്ട് (‘Hang out our banners on the out ward walls.../Our Castle’s strenght/will laughtaseige to scorn; here let them lie/Till famine and ague eat them up’).\nഎല്ലാ ഭീകരതകളെയും കുടിച്ചുവറ്റിച്ച ആസുരതയുടെ കടൽക്കോളുപോലെയാണ് മാക്ബത്ത് ആ സന്ദർഭത്തിൽ നിലയുറപ്പിച്ചിരുന്നത്. ആ നില്പിന്റെ അടിയുലച്ചുകൊണ്ടാണ് അന്തപ്പുരത്തിൽ നിന്നുള്ള വിലാപത്തിന്റെ അകമ്പടിയോടെ ലേഡിമാക്ബത്തിന്റെ മരണവാർത്തയെത്തുന്നത്. അപ്രതീക്ഷിതമായിരുന്നില്ലെങ്കിലും അത് മാക്ബത്തിനെ അല്പമൊന്നുലയ്ക്കുന്നുണ്ട്. ‘അവൾ പിന്നീടായിരുന്നു മരിക്കേണ്ടിയിരുന്നത്. ഈയൊരു വാക്കിന് കൂടുതൽ ഉചിതമായ സമയം ഉണ്ടാകുമായിരുന്നു’ എന്ന വാക്യത്തിൽ അയാളുടെ അന്തിമമായ പരാജയബോധം പതിയെ തലയുയർത്താൻ തുടങ്ങുന്നു. പിന്നാലെ, തീർത്തും അപ്രതീക്ഷിതമായി, വിഷാദത്തിന്റെ ഒരു ഇരുണ്ട ചക്രവാളം മാക്ബത്തിനെ വലയം ചെയ്യുന്നു.\nഎല്ലാ വിജയപ്രതാപങ്ങളെയും എല്ലാ വീരസാഹസങ്ങളെയും കാലം എന്ന മഹാന്ധകാളി നിഷ്‌പ്രഭവവും നിസ്വവുമാക്കിത്തീർക്കുന്നത് അയാൾ തിരിച്ചറിയുന്നു. പിന്നാലെ വരുന്ന അയാളുടെ ആത്മഗതം നിരർഥകതയുടെയും ലക്ഷ്യനാശത്തിന്റെയും പദാവലികളാൽ പൂരിതമായിരിക്കുന്നു. കാലത്തിന്റെ അന്തിമാക്ഷരത്തിലേക്ക് പതിയെപ്പതിയെ ദിനംതോറും ഇഴഞ്ഞെത്തുന്ന നാളെകൾ, മൃൺമയമൃത്യുവിലേക്കുള്ള വഴിതെളിക്കുകമാത്രം ചെയ്യുന്ന ഇന്നലെകൾ... ഭൂതവും ഭാവിയും അന്തിമമായ നിരർഥകതയിലേക്ക് ചുവടുവയ്ക്കുന്നതിന് നടുവിൽ ഞെളിഞ്ഞും വെറിപിടിച്ചും മേനിനടിച്ചും ആടിത്തിമർക്കുന്ന പാവം നടൻ. ചുവടുവയ്ക്കുന്ന വെറും നിഴൽ. താൻ അങ്ങനെയൊരാളായെന്ന തീവ്രമായ ബോധം മാക്ബത്തിന്റെ വാക്കുകളെ പരസ്പരവൈരുധ്യത്തിന്റെ മേളനമാക്കി മാറ്റുന്നത് നമുക്കവിടെ വായിക്കാം. പാവം നടൻ (poor player) എന്നതിന് തൊട്ടുപിന്നാലെ ഞെളിഞ്ഞും വെറിപിടിച്ചും(struts and frets) എന്ന് മാക്ബത്ത് പറയുമ്പോൾ അനുഭവങ്ങളുടെ അത്യന്തവിരുദ്ധലോകങ്ങൾ അവിടെ മുഖാമുഖം നിൽക്കുന്നു.\nഅഞ്ചാം രംഗത്തിന്റെ തുടക്കത്തിലെ അഹന്ത കൊടിയേറിയ വീരപ്രതാപങ്ങളിൽ നിന്ന് ആത്മസംഘർഷത്തിന്റെ പാതാളക്കയങ്ങളിലേക്ക് പതിച്ച മാക്ബത്തിന്റെ മനസ്സിനെ ഈ വാക്കുകൾ അവയുടെ ശബ്ദപരവും അർഥപരവുമായ വൈരുധ്യകൊണ്ട് ചേർത്തുവയ്ക്കുന്നുണ്ട്. ജീവിതത്തെയും മരണത്തെയും ഇരുളും വെളിച്ചവും തമ്മിലുള്ള മുഖാമുഖമായി അണിനിരത്തിയ മാക്ബത്തിലെ ഏറ്റവും സാന്ദ്രമായ ആഖ്യാനങ്ങളിലൊന്നായി ഈ ഭാഗം മാറിത്തീരുന്നത് അങ്ങനെയാണ്. ഇഴഞ്ഞെത്തുന്ന നാളെകളും അന്തിമമായ മരണത്തിലേക്ക് വഴിതെളിക്കുന്ന ഇന്നലെകളുടെ വെളിച്ചവും ചേർന്ന് തെളിക്കുന്ന ക്ഷണികപ്രകാശത്തിന്റെ കഥയായി ജീവിതം മാറുന്നു. ‘Out, Out, Brief Candle!’എന്ന മാക്ബത്തിന്റെ വാക്കുകൾ മരണമടഞ്ഞ പത്നിയെ മാത്രമല്ല സൂചിപ്പിക്കുന്നത്. മനുഷ്യവംശത്തിന്റെ ജീവചരിത്രം കൂടി ഷേക്സ്പിയർ അതിൽ കുറിച്ചുവച്ചിരിക്കുന്നു. തന്റെ ആത്മഗതത്തിന്റെ അവസാന വാക്യത്തിൽ മാക്ബത്ത് അത് നേരിട്ടുപറയുന്നുണ്ട്. ജീവിതത്തിന്റെ നിരർഥകതയെക്കുറിച്ച് ഇക്കാലം വരെ പറയപ്പെട്ടതിൽ ഏറ്റവും ഗഹനമായൊരു വാക്യം ഷേക്സ്പിയർ അവിടെ എഴുതിച്ചേർത്തു. ‘അതൊരു വിഡ്‌ഢി പറഞ്ഞ കഥ; നിറയെ ശബ്ദവും രോഷവും. തീർത്തും നിരർഥകം’ (‘Tale told by an idiot/ full of sound and fury/Signifying nothing’). ഈ വാചകത്തിനൊടുവിലെ ‘Nothing’ എന്ന പദത്തോളം സാന്ദ്രമായി ജീവിതത്തിന്റെ നിരർഥകത മറ്റെവിടെയും സംഗ്രഹിക്കപ്പെട്ടിട്ടില്ല; അതിനു മുൻപും പിൻപും!\nപൊളാൻസ്കിയുടെ മാക്ബത്ത് പിന്നീടെനിക്ക് കാണാൻ കഴിഞ്ഞില്ല. എങ്കിലും മാക്ബത്തിലെ ഈ അതിപ്രസിദ്ധമായ ആത്മഗതം ലോകോത്തരനടന്മാർ ആവിഷ്കരിക്കുന്നത് കാണാൻ അവസരം കൈവന്നു. യുട്യൂബ് തുറന്നുതന്ന വഴിയാണ്. കറുപ്പിലും വെളുപ്പിലുമായി സിനിമ നിലകൊണ്ട കാലത്ത് അതിനെ കീഴടക്കിവാണ ഓഴ്‌സൺ വെൽസിനെപ്പോലെ ഒരു മഹാനടൻ മുതൽ ഇയാൻ മക്കെല്ലനും സ്റ്റീവൻ പാട്രിക്കും വരെയുള്ളവർ മാക്ബത്തിന്റെ ആത്മവിക്ഷോഭങ്ങളെ തങ്ങളുടെ ശബ്ദവും ശരീരവും കൊണ്ട് വ്യാഖ്യാനിക്കുന്നതിലൂടെ കടന്നുപോകാൻ പിൽക്കാലത്ത് അവസരം കിട്ടി; പൊളാൻസ്കിയുടെ മാക്ബത്ത് പിന്നീട് കാണാനായില്ലെങ്കിലും. അതിൽ മാക്ബത്ത് രാജാവായി അഭിനയിച്ച ജോൺ ഫിഞ്ച് ആ ആത്മഗതത്തിന്റെ വിളുമ്പിലൂടെ, ബോധാബോധങ്ങളുടെ നേർത്ത ഇടവരമ്പിലൂടെ, ഇടറിനീങ്ങുന്നത് കണ്ടു. അതുല്യമായ ഒരു സാഹിത്യപാഠം കൈവരിക്കുന്ന പ്രകടനാത്മകതയുടെ (performativity) ഭിന്നപ്രകാരങ്ങളെക്കുറിച്ചുള്ള ഒരു പാഠപുസ്തകമായിരുന്നു ആ ദൃശ്യഖണ്ഡങ്ങൾ. നമ്മുടെ അഭിനയവിദ്യാർഥികളും രംഗകലാപഠിതാക്കളും അക്ഷയഖനിപോലെ കാണേണ്ട ഒന്നാണതെന്ന് എനിക്ക് തോന്നിയിട്ടുണ്ട്.\nലോകചരിത്രവേദിയിലെയും നാടകവേദിയിലെയും മഹാരഥികളെല്ലാം തങ്ങളെ സ്വയം പരീക്ഷിച്ചുനോക്കിയ പാഠപുസ്തകമാണ് മാക്ബത്ത്. നിശ്ശബ്‌ദസിനിമയുടെ കാലത്ത് സ്റ്റുവർട്ട് ബ്ലാക്ടണിന്റെ സംവിധാനത്തിൽ വില്യം റാനൗസ് മാക്ബത്തായി രംഗത്തുവന്നതു മുതൽ അതു തുടങ്ങുന്നു. പിന്നീട് ഹെർബർട്ട് ബീർബോം ട്രീ, ഓഴ്‌സൺ വെൽസ്, മൗറിസ് ഇവാൻസ്, എറിക് പോർട്ടർ, ലോറൻസ് ഒളീവിയർ, ജോൺ ഫിഞ്ച്, ഇയാൻ മക്കെല്ലൻ, ജെറമി ബ്രറ്റ്, ജാസൻ കോണറി, സാം വർത്തിങ്ടൺ, പാട്രിക് സ്റ്റുവർട്ട്... അങ്ങനെ എത്രയോ പേർ. 2021‐ൽ ഡെൻസൽ വാഷിങ്ടൺ മാക്ബത്തായി വന്ന അവതരണമാണെന്നു തോന്നുന്നു ഈ പരമ്പരയിൽ ഏറ്റവും ഒടുവിലത്തേത്. ജോൾ കോൻ സംവിധാനം ചെയ്ത ആ ചലച്ചിത്രഭാഷാന്തരത്തിലും (The Tragedy of Macbeth) മാക്ബത്തിന്റെ ചരിത്രജീവിതം അവസാനിക്കാനിടയില്ല. മനുഷ്യവംശത്തിന്റെ ഇരുണ്ട സ്വപ്നങ്ങളുടെ ശാശ്വതസ്മൃതിപോലെ ഇനിയുമെത്രയോ നൂറ്റാണ്ടുകളിൽ അത് പുതുരൂപങ്ങൾ കൈവരിക്കാനിരിക്കുന്നു.\nമാക്ബത്ത് അഞ്ചാം അങ്കം അഞ്ചാം രംഗത്തിന്റെ ചലച്ചിത്രഭാഷ്യങ്ങളുടെ ഒരു പരമ്പര യുട്യൂബിൽ ലഭ്യമാണ്. ഇരുപത് മിനിറ്റിലധികം ദൈർഘ്യമുള്ള ഒന്ന്. വ്യത്യസ്ത കാലങ്ങളിലും വേഷഭൂഷകളിലുമായി പതിനഞ്ചോളം മഹാനടന്മാർ മാക്ബത്തിന്റെ സ്തോഭങ്ങളിലൂടെ കടന്നുപോകുന്നത് അതിൽ കാണാം. ഓഴ്‌സൺവെൽസ് മുതൽ മിഷേൽ ഫാസ്ബെൻഡർ വരെയുള്ളവരുടെ അതുല്യമായ പ്രകടനങ്ങൾ. ഓഴ്‌സൺ വെൽസിന്റെ ശബ്ദമാന്ത്രികതയോളം മികവ് ഇതിലെ മറ്റൊരവതരണത്തിനുമില്ല. സ്ക്രീനിൽ കറുപ്പിലും വെളുപ്പിലുമായി തെളിയുന്ന ചക്രവാളപ്പരപ്പിന്റെ പശ്ചാത്തലത്തിൽ അമർന്നുമുഴങ്ങുന്ന ശബ്ദത്തിൽ മാക്ബത്തിന്റെ ആത്മഗതം നാം കേൾക്കുന്നു. നിരർഥകതയുടെ മഹാകാവ്യം പോലെ അപ്പോൾ ആകാശപ്പരപ്പ് തുറന്നുകിടക്കുന്നു. ജാൻസ് കോണറിയുടേത് വേഗതയാർന്ന അവതരണമാണ്. ചടുലവും വികാരസാന്ദ്രവുമെങ്കിലും ആ ആത്മഗതത്തിന്റെ ദുരന്തഗൗരവം അതിലില്ല. നിക്കോൾ വില്യംസൺ അങ്ങേയറ്റം പതിഞ്ഞ താളത്തിൽ തുടങ്ങുന്നു. പിന്നീട് പൊടുന്നനെ അതിവേഗമാർജിക്കുന്നു. ഈ വ്യതിയാനം മാക്ബത്തിന്റെ ആത്മഗതത്തിന്റെ അഗാധതയെ പിടിച്ചെടുക്കുന്നതിൽ പരാജയപ്പെടുന്നതായി തോന്നി. ജോൺ ഫിഞ്ചിന്റേത് അങ്ങേയറ്റം ഉൾവലിഞ്ഞ ആത്മനിമന്ത്രണം പോലെയാണ്; മാക്ബത്തിന്റെ ഹൃദയഭാഷണംപോലെ. പരമമായ നിസ്സഹായതയ്ക്കും നിരാശയുടെ പാതാളമുനമ്പിനും മുന്നിലുള്ള മാക്ബത്തിന്റെ മനഃസ്തോഭം ഫിഞ്ചിന് ആവിഷ്കരിക്കാൻ കഴിഞ്ഞിട്ടില്ല. ആന്റണിഷേർ, ജോസഫ് വിൽസൺ, ജെറമി ബ്രറ്റ്, മിഷേൽ ഫാസ്ബെൻഡർ തുടങ്ങിയവരൊക്കെ ഈ ദൃശ്യഖണ്ഡവുമായി വരുന്നുണ്ട്. ബ്രറ്റിന്റെ അവതരണം അതിനാടകീയതയാൽ ശബ്ദമുഖരിതമായ ആത്മഗതമായി മാറിയിരിക്കുന്നു. മറുപുറത്ത്, ആന്റണിഷേറും ജോസഫ് വിൽസണും അതിനെ അതിസാധാരണതയാൽ നിഷ്പ്രഭമാക്കുകയും ചെയ്തു.\nഞാൻ കണ്ട അവതരണങ്ങളിൽ ഏറ്റവും ഗംഭീരമായി അനുഭവപ്പെട്ടത് ഇയാൻ മക്കെല്ലന്റെയും പാട്രിക് സ്റ്റുവർട്ടിന്റെയും അവതരണങ്ങളാണ്. രണ്ടും രണ്ടു വഴികളാണ്. രണ്ടു കാലസന്ദർഭങ്ങളിൽ അവതരിപ്പിക്കപ്പെടുന്നതുമാണ്. പാട്രിക് സ്റ്റുവർട്ടിന്റെ മാക്ബത്ത് പുതിയ കാലത്തിലെ പുനരാഖ്യാനമാണ്. ഇയാൻ മക്കെല്ലന്റേത് മധ്യകാല ദുരന്തനാടകവും. രണ്ടും അഭിനയമികവിന്റെയും ശബ്ദവിന്യാസത്തിന്റെയും അതുല്യമായ പാഠങ്ങളായി അവശേഷിക്കുന്നു. തന്റെ ഇരിപ്പിടത്തിൽ നിന്നനങ്ങാതെ, ഒരിക്കൽപോലും കണ്ണിമ ചിമ്മാതെയാണ്, മക്കെല്ലൻ ആ ആത്മഗതം അവതരിപ്പിക്കുന്നത്. ഓരോ വാക്കിലും കനം തൂങ്ങുന്ന ദുരന്തബോധം നാമവിടെ കാണുകയും കേൾക്കുകയും ചെയ്യുന്നു. അവസാനത്തെ ‘ ‘Nothing’എന്ന വാക്ക് അയാൾ ഉരുവിടുമ്പോൾ ജീവിതനൈരാശ്യത്തിന് കൈവന്ന അന്തിമമായ ശബ്ദരൂപമായി അത് നമ്മെ വലയം ചെയ്യും. പാട്രിക് സ്റ്റുവർട്ട് പുതിയ കാലത്തിന്റെ രംഗപടത്തിലേക്ക് പ്രാചീനമായ ദുരന്തബോധത്തെ തന്റെ പാതാളമുഴക്കം നിറഞ്ഞ ശബ്ദത്തിലൂടെ കൈപിടിച്ചു കൊണ്ടുവരുന്നു. ‘Nothing’എന്ന ആ അവസാന വാക്ക് അത്രത്തോളം മാരകമായി അതുവരെയും ഉച്ചരിക്കപ്പെട്ടിട്ടില്ല എന്നു തോന്നുന്നു.\nപറവൂരിലെ പാരലൽ കോളേജിലെ പഴയ ക്ലാസ്മുറികളിലൊന്നിലിരുന്ന് ഷേക്സ്പിയറുടെ ദുരന്തനാടകങ്ങളുടെ ദൃശ്യാവിഷ്കാരങ്ങൾ കാണുമ്പോൾ മനുഷ്യഭാവന താണ്ടിക്കടന്ന എക്കാലത്തെയും വലിയ തമോഗർത്തങ്ങളാണവയെന്ന് ഞാൻ മനസ്സിലാക്കിയിരുന്നില്ല. കാലപ്രവാഹം പഴയ കാഴ്ചകൾക്കെല്ലാം പുതിയ അർഥം നൽകുന്നു. അതിലാളിത്യത്തിലെ ഗഹനതകൾ പതിയെപ്പതിയെ തെളിയുന്നു.\nപറവൂരിലെ പാരലൽ കോളേജിലെ പഴയ ക്ലാസ്മുറികളിലൊന്നിലിരുന്ന് ഷേക്സ്പിയറുടെ ദുരന്തനാടകങ്ങളുടെ ദൃശ്യാവിഷ്കാരങ്ങൾ കാണുമ്പോൾ മനുഷ്യഭാവന താണ്ടിക്കടന്ന എക്കാലത്തെയും വലിയ തമോഗർത്തങ്ങളാണവയെന്ന് ഞാൻ മനസ്സിലാക്കിയിരുന്നില്ല. കാലപ്രവാഹം പഴയ കാഴ്ചകൾക്കെല്ലാം പുതിയ അർഥം നൽകുന്നു.\nലണ്ടനിലെ ഗ്ലോബ് തിയേറ്ററിന് മുന്നിൽ സുനിൽ പി ഇളയിടം\nഅതിലാളിത്യത്തിലെ ഗഹനതകൾ പതിയെപ്പതിയെ തെളിയുന്നു. കാൽനൂറ്റാണ്ടിനിപ്പുറം ലണ്ടനിലെ തെംസ് നദിയുടെ തീരത്തെ ഗ്ലോബ് തിയേറ്ററിൽ നിന്ന് ‘മിഡ്സമ്മർ നൈറ്റ്സ് ഡ്രീംസ്’ കണ്ട് പുറത്തിറങ്ങുമ്പോൾ മെഴുകുതിരി വെളിച്ചത്തിൽ കേട്ട പഴയ ആ ആത്മഗതം എന്തുകൊണ്ടോ മനസ്സിലുണ്ടായിരുന്നു.\nAnd then is heard nomore”


cpi-ministers-donated-cmdrf | ദുരിതാശ്വാസനിധിയിലേക്ക് സംഭാവനയുമായി സിപിഐ; മന്ത്രിമാരും ജനപ്രതിനിധികളും ഒരുമാസത്തെ ശമ്പളം നൽകുമെന്ന് കാനം; സാമ്പത്തികമായി സ്ഥിതിയുള്ള പാർട്ടി അംഗങ്ങൾ സംഭാവന നൽകണമെന്നും നിർദ്ദേശം - MarunadanMalayali.com\nദുരിതാശ്വാസനിധിയിലേക്ക് സംഭാവനയുമായി സിപിഐ; മന്ത്രിമാരും ജനപ്രതിനിധികളും ഒരുമാസത്തെ ശമ്പളം നൽകുമെന്ന് കാനം; സാമ്പത്തികമായി സ്ഥിതിയുള്ള പാർട്ടി അംഗങ്ങൾ സംഭാവന നൽകണമെന്നും നിർദ്ദേശം\nAugust 28, 2018 | 10:00 PM IST | Permalink\nതിരുവനന്തപുരം: മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനയുമായി സിപിഐ മന്ത്രിമാരും ജനപ്രതിനിധികളും. ഒരു മാസത്തെ ശമ്പളം മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകാനാണ് തീരുമാനം. ഇതു സംബന്ധിച്ച വിവരങ്ങൾ സംസ്ഥാന സെക്രട്ടറി കാനം തന്നെയാണ് മാധ്യമങ്ങളോട് വ്യക്തമാക്കിയത്.\nമന്ത്രിമാർ, എംപിമാർ, എംഎ‍ൽഎമാർ, തദ്ദേശ സ്വയംഭരണ സ്ഥാപനങ്ങളിലെ ഭാരവാഹികൾ, മുൻ എംപിമാർ, എംഎ‍ൽഎമാർ തുടങ്ങി എല്ലാവരും തങ്ങളുടെ ഒരു മാസത്തെ ശമ്പളമോ പെൻഷനോ മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകും.\nഇതിനുപുറമെ പാർട്ടി മന്ത്രിമാരുടെ ഓഫീസ് സ്റ്റാഫും ഒരു മാസത്തെ ശമ്പളം തവണകളായി നൽകും. ഇതിലൊന്നുമുൾപ്പെടാത്ത സാമ്പത്തികമായി നല്ല സ്ഥിതിയിലുള്ള പാർട്ടി അംഗങ്ങളും ദുരിതാശ്വാസനിധിയിലേക്ക് ഉദാരമായി സംഭാവന ചെയ്യണമെന്ന് കാനം അഭ്യർത്ഥിച്ചു.\nമന്ത്രിമാരുടെ വിദേശയാത്രക്കും വാഹനം വാങ്ങുന്നതിനും ദുരിതാശ്വാസ നിധിയിലെ പണം ഉപയോഗിക്കുന്നു എന്നത് വ്യാജപ്രചാരണം; അതിന് ബജറ്റിൽ പ്രത്യേകം പണമുണ്ട്; ഫണ്ടിൽ നിന്നും 2041 കോടി രൂപ വിവിധ ചെലവുകൾക്കയി അനുവദിച്ചിട്ടുണ്ട്; എല്ലാവരുടെയും അകമഴിഞ്ഞ പിന്തുണ സർക്കാരിന് ഉണ്ടാവണം; മുഖ്യമന്ത്രിയുടെ ദുരിതാശ്വാസനിധിയെ കുറിച്ച് ആർക്കെങ്കിലും ഇനിയും എന്തെങ്കിലും സംശയങ്ങൾ ഉണ്ടെങ്കിൽ കമന്റ് ചെയ്‌തോളൂ, മറുപടി പറയാൻ തയ്യാർ; വിവാദങ്ങൾ തള്ളി ഫേസ്‌ബുക്ക് പോസ്റ്റുമായി മന്ത്രി തോമസ് ഐസക്ക്\nമുഖ്യമന്ത്രിയുടെ ദുരിതാശ്വാസ നിധിയിലേക്ക് അഞ്ച് കോടി നൽകി എം എ യൂസഫലി; രണ്ട് കോടി നൽകി ബി ആർ ഷെട്ടിയും; 'ഞാൻ ഒരു മാസത്തെ ശമ്പളം നൽകി, നിങ്ങളും ഒരു കൈ സഹായിക്കുക' എന്നു പറഞ്ഞ് ചെന്നിത്തല; ഭണ്ഡാരത്തിലെ മുഴുവൻ തുകയും ദുരിതാശ്വാസ ഫണ്ടിലേക്ക് നൽകി കണിയാശേരി മഹാവിഷ്ണു ക്ഷേത്രം; അഞ്ച് ലക്ഷം രൂപ നൽകി തെലുങ്ക് നടൻ വിജയ്; കേരളത്തിലെ പ്രളയ ബാധിതർക്കായി ഏവരും ഒരുമിക്കുന്നു\nകേരളത്തിലെ പ്രളയക്കെടുതി സമാനതകൾ ഇല്ലാത്തതാണെന്ന് കാനം അഭിപ്രായപ്പെട്ടു. എല്ലാ വിഭാഗം ജനങ്ങളും ഒരുമിച്ചു നിന്നതുകൊണ്ടാണ് നാടിനും ജനങ്ങൾക്കും ദുരന്തത്തെ അതിജീവിക്കാനായത്. നഷ്ടത്തിന്റെ പ്രാഥമിക കണക്കുകൾ കേന്ദ്ര സർക്കാരിന് കൈമാറിക്കഴിഞ്ഞ സാഹചര്യത്തിൽ സഹായിക്കാൻ കേന്ദ്രം തയ്യാറാകുമെന്ന് പ്രതീക്ഷിക്കുന്നു. എന്നാൽ നിലവിലെ മാനദണ്ഡമനുസരിച്ച് കേന്ദ്രം നൽകുക തുച്ഛമായ തുക മാത്രമാകും. അണക്കെട്ടുകൾ നേരത്തേ തുറന്നില്ലെന്ന് കുറ്റം പറയുന്നവർ നിലവിലെ ഐക്യം ഇല്ലാതാക്കാൻ ശ്രമിക്കുകയാണെന്നും കാനം കൂട്ടിച്ചേർത്തു.


എസ്ബിടിയുടെ പഴയ ചെക്ക് ബുക്കുകള് ഇന്ന് മുതല് ഉപയോഗിക്കാനാവില്ല -For SBI Account Holders, These Rules, Charges Change From Today\nനേരത്തെ എസ്ബിടി നല്‍കിയ പാസ്ബുക്ക്, എടിഎം/ഡെബിറ്റ് കാര്‍ഡ് എന്നിവ തുടര്‍ന്നും ഉപയോഗിക്കാം\nതിരുവനന്തപുരം: സ്റ്റേറ്റ് ബാങ്ക് ഓഫ് ഇന്ത്യയില് ലയിക്കുന്നതിന് മുമ്പ് എസ്ബിടി ഉപഭോക്താക്കള്‍ക്ക് നല്‍കിയ ചെക്കുകള് ഇന്ന് (ഒക്ടോബര്1) മുതല് ഉപയോഗിക്കാനാകില്ല. ഒക്ടോബര് ഒന്നു മുതല് സ്റ്റേറ്റ് ബാങ്കിന്റെ അസോസിയേറ്റ് ബാങ്കുകളുടെ ചെക്കുകളൊന്നും സ്വീകരിക്കില്ല. എന്നാല് നേരത്തെ എസ്ബിടി നല്‍കിയ പാസ്ബുക്ക്, എടിഎം/ഡെബിറ്റ് കാര്‍ഡ് എന്നിവ തുടര്‍ന്നും ഉപയോഗിക്കാം.\nശാഖകളുടെ IFS കോഡുകളും മാറും. പണമിടപാടുകള്‍ക്കായി അടുത്ത മാസം ഒന്നിന് ശേഷമുള്ള തീയതികളില് മാറാനുള്ള എസ്ബിടിയുടെ ചെക്കുകള് കൈപ്പറ്റിയവര്‍ക്ക് അത് മാറാനും സാധിക്കില്ല. ഇവര് പുതിയ ചെക്കുകള് വാങ്ങണം. നേരത്തെ എസ്ബിടിയുടെ ചെക്ക് ബുക്കുകള് ഉപയോഗിച്ചിരുന്നവര്‍ക്കെല്ലാം എസ്ബിഐയുടെ ചെക്ക് ബുക്കുകള് അയച്ചുകൊടുത്തിട്ടുണ്ട്. ഇത് ലഭിക്കാത്തവരുണ്ടെങ്കില് അതത് ബ്രാഞ്ചുകളുമായി ബന്ധപ്പെട്ട് പുതിയ ചെക്ക് ബുക്കുകള് സ്വീകരിക്കണം. എടിഎം കൗണ്ടറുകള് വഴിയും ഇന്റര്‍നെറ്റ് ബാങ്കിങ് വെബ്‌സൈറ്റിലൂടെയും ചെക്ക്ബുക്കിന് റിക്വസ്റ്റ് നല്‍കാന് സാധിക്കും.\n72 വര്‍ഷത്തെ പ്രവര്‍ത്തനം പൂര്‍ത്തിയാക്കി സ്റ്റേറ്റ് ബാങ്ക് ഓഫ് ട്രാവന്‍കൂറും5അനുബന്ധ ബാങ്കുകളും ഏപ്രില് ഒന്നിനാണ് എസ്ബിഐയില് ലയിച്ചത്. ലയന നടപടികള് ഘട്ടം ഘട്ടമായി പൂര്‍ത്തീകരിച്ച് വരികയായിരുന്നു. ലയന പൂര്‍ത്തീകരണത്തിന്റെ ഭാഗമായാണ് ചെക്ക് ബുക്കുകളുടെ കാലാവധിയും ഇന്ന് അവസാനിക്കുന്നത്.\nആഗോളതലത്തിലെ ഏറ്റവും വലിയ 50 ബാങ്കുകളുടെ പട്ടികയില് എസ്ബിഐ ഇടംപിടിക്കുമെന്നും ബാങ്കുകളുടെ നടത്തിപ്പ് ചെലവില് വലിയ കുറവുണ്ടാകുമെന്നും വ്യക്തമാക്കിയായിരുന്നു. കേന്ദ്രം കഴിഞ്ഞ മാര്‍ച്ചിലാണ് ലയന നടപടികളിലേക്ക് കടന്നത്.


ഉദ്യോഗസ്ഥരുടെ കുടുംബാംഗങ്ങളെ തീവ്രവാദികള് തട്ടിക്കൊണ്ടുപോയി - themediasyndicate\nഉദ്യോഗസ്ഥരുടെ കുടുംബാംഗങ്ങളെ തീവ്രവാദികള് തട്ടിക്കൊണ്ടുപോയി\nശ്രീനഗര്: തീവ്രവാദികളുടെ ബന്ധുക്കളുടെ അറസ്റ്റിനെ തുടര്‍ന്ന് പൊലീസ് ഉദ്യോഗസ്ഥരുെട കുടുംബാംഗങ്ങളെ തീവ്രവാദികള് തട്ടിക്കൊണ്ടുപോയി. ദക്ഷിണ കശ്മീരില് ആറു പൊലീസ് ഉദ്യോഗസ്ഥരുെട കുടുംബാംഗങ്ങളെയാണ് തട്ടിക്കൊണ്ടുപോയത്. നിരവധി പൊലീസ് ഉദ്യോഗസ്ഥരുടെ വീടുകളില് തീവ്രവാദികള് നടത്തിയ പരിശോധനക്ക് ശേഷമാണ് തട്ടിക്കൊണ്ടുപോകല് നടന്നത്.\nതട്ടിക്കൊണ്ടുപോകല് സമ്മര്‍ദ തന്ത്രമാണ്. സുരക്ഷാ ഉദ്യോഗസ്ഥര് നിരന്തരം പരിശോധനകള് നടത്തി തീവ്രവാദികളുടെ ബന്ധുക്കളെ അറസ്റ്റ് ചെയ്തതിനെ തുടര്‍ന്നാണ് തീവ്രവാദികള് തട്ടിക്കൊണ്ടുപോകല് ആസൂത്രണം ചെയ്തത് എന്ന് അധികൃതര് അറിയിച്ചു.\nബുധനാഴ്ച പൊലീസുദ്യോഗസ്ഥെന്റ മകനെയും തട്ടിക്കൊണ്ടുപോയിരുന്നു. കുട്ടിയുടെ കുടുംബം അവനെ വിട്ടു നല്‍കണമെന്ന് തട്ടിക്കൊണ്ടുപോയവരോട് ആവശ്യപ്പെട്ടിരുന്നു. പൊലീസുകാരുടെ കുടുംബാംഗങ്ങളെ സുരക്ഷിതരായി രക്ഷിക്കാന് വേണ്ട നടപടികള്‍ക്കുള്ള പ്രവര്‍ത്തനം ആരംഭിച്ചിട്ടുണ്ടെന്ന് മുതിര്‍ന്ന ഉദ്യോഗസ്ഥര് അറിയിച്ചു.\nതീവ്രവാദികളുടെ കുടുംബാംഗങ്ങളെ അറസ്റ്റ് ചെയ്തതിനെ തുടര്‍ന്ന് കഴിഞ്ഞ ദിവസം ദക്ഷിണ കശ്മീരിലെ വിവിധയിടങ്ങളില് പ്രതിഷേധം അരങ്ങേറിയിരുന്നു. ഷോപിയാനില് രണ്ട് തീവ്രവാദികളുടെ വീടുകള് കത്തിക്കുകയും ചെയ്തിരുന്നു. എന്നാല് വീട് കത്തിച്ചത് സുരക്ഷാ ഉദ്യോഗസ്ഥരാണെന്ന് ഗ്രാമവാസികള് ആരോപിച്ചു. ഷോപിയാനില് ബുധനാഴ്ച തീവ്രവാദികളുമായുണ്ടായ ഏറ്റുമുട്ടലില് നാലു പൊലീസുകാര് കൊല്ലപ്പെട്ടതിനെ തുടര്‍ന്നാണ് സുരക്ഷാ ഉദ്യോഗസ്ഥര് വീടുകള്‍ക്ക് തീവെച്ചതെന്നും ഗ്രമീണര് ആരോപിക്കുന്നു. കശ്മീരിലെ തീവ്രവാദത്തിന്റെ 28 വര്‍ഷത്തിനിടെ ആദ്യമായാണ് ഇത്തരത്തില് പൊലീസ് ഉദ്യോഗസ്ഥരുടെ കുടുംബങ്ങളെ തീവ്രവാദികള് ലക്ഷ്യം വെക്കുന്നത്.\nTags: ഉദ്യോഗസ്ഥരുടെ കുടുംബാംഗങ്ങളെ തീവ്രവാദികള് തട്ടിക്കൊണ്ടുപോയിതട്ടിക്കൊണ്ടുപോകല്‍ശ്മീരിലെ വിവിധയിടങ്ങളില് പ്രതിഷേധംസുരക്ഷാ ഉദ്യോഗസ്ഥര്\nകോട്ടയത്തെ സ്‌കൂളുകള്‍ക്ക് തിങ്കളാഴ്ച അവധി\nയുപിയില് കോണ്‍ഗ്രസ് സര്‍ക്കാര് രൂപവത്കരിക്കുന്നതുവരെ വിശ്രമമില്ലെന്ന് രാഹുല്


Jiah Khan suicide: Boyfriend Suraj Pancholi being questioned, Bollywood, Actress - Malayalam Gizbot\nബോളിവുഡ് താരത്തിന്റെ ആത്മഹത്യ ദുരൂഹതയില്\n| Updated: Thursday, June 6, 2013, 13:33 [IST]\nബോളി വുഡ് താരം ജിയാഖാന് ഈ കഴിഞ്ഞ തിങ്കളാഴ്ച്ച ആത്മഹത്യ ചെയ്ത്തിരുന്നു. കാരണം വ്യക്തമായിരുന്നില്ല അതുകൊണ്ട് തന്നെ ജനങ്ങളും പോലീസും ഇതിന്റെ പിറകിലാണ്. ജിയയുടെ ഫോണ് പരിശോധിച്ച പൊലീസിന് കുടുതല് തെളിവുകള് ലഭിച്ചെന്നാണ് അറിയുവാന് കഴിയുന്നത്. ബോളിവുഡ് നടന് ആതിത്യാ പചോളയുടെ മകനായ സുരജ് ചോളയുമായി ജിയാഖാന് അടുപ്പത്തിലായിരിന്നു.\nകൂടുതല് വിവരങ്ങള്‍ക്കി ക്ലിക്ക് ചെയ്യു\nകേസന്വേഷണത്തിന്റെ ഭാഗമായി ജിയയുടെ ഫോണ് വിവരങ്ങള് പൊലീസിന് ശേഖരിച്ചിരുന്നു. അതില് ജിയ മരിക്കുന്നതിന്ന് മുന്‍പ് കാമുകന് സുരജിനെ വിളിച്ചിരുന്നെന്ന് തെളിഞ്ഞു. പൊലീസ് പറയുന്നത് സുരജിനെ വിളിച്ചപ്പോള് ഒരു സ്ത്രിയെ കാത്തു നില്‍ക്കുകയാണെന്ന് വിവരമാണ് ജിയക്ക് അറിയുവാന് കഴിഞ്ഞത്. വിലരം അറിഞ്ഞ ജിയ പ്രതികരിച്ചെന്നും പൊലീസ് പറയുന്നു.\nപക്ഷേ സുരജിനേക്കാളും 20 വയസുക്കൂടുതല് പ്രായമുള്ള ഒരു സ്ത്രിയായിരുന്നു അതെന്നും, അവരുടെ കൈയില് നിന്ന് വാങ്ങിയ ആഭരണങ്ങളുടെ വില നല്‍ക്കാനാണ് സൂരജ് അവിടെ കാത്തിരുന്നതെന്നും പൊലീസന്വേഷണത്തില് സുരജ് വ്യക്തമാക്കി ആത്മഹത്യചെയ്യുന്നതിനു മുന്‍പ്പ് ജെയിക അമ്മയുമായി സംസാരിച്ചെന്നും പറയുന്നു. ബോളി വുഡില് അത്ര പ്രശസ്തയായിരുന്നില്ല പക്ഷേ ജിയ അമിതാബച്ചന് പോലുള്ള നടന്‍മാരുടെ ഒപ്പം ജിയ അഭിനയിച്ചിട്ടുണ്ട്. എന്നിട്ടും വേണ്ടത്ര പരിഗണന ജിയക്ക് ലഭിച്ചില്ല. എന്തായാലും ജിയയുടെ ആത്മഹത്യയുടെ പേരില് ബോളിവുണ്ട് ഒന്നടക്കം ആശയക്കുഴപ്പത്തിലാണ്.